
GALATIA  PROVINCIA. 


CAPUT  I. 

RERUM  GALATICARUM,  USQUE  AD  TEMPUS,  QUO  GALATIA  IN  PROYINCDE 

FORMAM  REDACTA  EST,  EPITOME. 


De  causis,  quae  circa  finem  quarti  ante  Chris¬ 
tum  saeculi  partem  Gallicae  juventutis  ex  suis  inter 
Rhenum  et  Oceanum  sedibus  evocaverunt  et  in 
Orientis  regna  immiserunt,  hic  disserere  supervaca¬ 
neum  est  et  ab  nostro  proposito  alienum ;  nec  ma¬ 
gis  enarrabimus  quas  illi  vias  secuti,  quos  montes, 
quae  flumina ,  quas  gentes  vincendo  supergressi, 
Thraciam,  Macedoniam,  Graeciam  denique  ipsam 
invaserint  (1).  Thraciam  jam  pervagati  erant,  circa 


(1)  De  his  omnibus,  vide  summa  diligentia  exaratum  Germani  homi¬ 
nis  libellum,  qui  inscriptus  est:  Die  Wanderungen  der  Kelten,  his^ 
torisch-kritisch  dargelegt,  von  Leopold  Contzen,  in-So,  Leipzig,  1861. 

Heemi  montis  radices  consederant ,  et  obsidebant  • 
Byzantium,  quum  hinc  Lutarius,  illinc  Leonorius, 
ille  Hellespontum,  hic  Bosphorum  trajecerunt,  et 
Gallos,  jam  Asiaticam  oram  tenentes,  rexBithynise, 
Nicomedes ,  in  mediterranea  Asiae  excivit  et  de¬ 
duxit  ,  sibi  opitulaturos  contra  Zipoitem ,  regni 
aemulum  et  petitorem,  bellum  gerenti  (anno  ante 
Christum  278).  Ut  ex  Pausania  (1),  Justino  (2), 
Livio  (3),  Appiano  (4),  Memnone  (3),  aliisque  qui 
in  horum  mentionem  inciderunt,  comperimus,  in¬ 
tra  fines  opulentae  illius  regionis  admissi,  in  Thra¬ 
ciam,  quam  multos  jam  annos  vastaverant,  remi¬ 
grare  abnuerunt;  nunc  Bithyniorum,  nunc  Per¬ 
gamenorum  aut  Syriorum  regum  se  socios  jac¬ 
tantes,  totam  Asiam  quae  cis  Taurum  est,  expila¬ 
verunt,  magnamque  vim  congesserunt  captivorum, 
pecuniae,  omnis  generis  gazae,  quae  omnia  coacer¬ 
vaverat  intra  tot  urbium  inclytarum  et  divitiis 
affluentium  moenia  non  unius  saeculi  labor  et  in¬ 
dustria.  Nihil  erat,  hac  tempestate,  quod  Gaillos 
non  adjuvaret  :  finitima  regna,  Bithynia,  Pontus, 

Librum  adde,  qui  nuper  publici  juris  factus  est,  et  quem  laudare  super¬ 
vacaneum  est,  quum  Academiae  judicio  publice  laudatus  fuerit,  qili 
inscribitur:  Histoire  de$  Gaulois  dVrient,  par  F61ix  Robiou,  oavrage 
Couronn6  par  VAcad^mie  des  inscriptions  et  belles-lettres.  Paris,  in-S”, 
1866  (Impr.  imperiale). 

(1)  X,  23,  9. 

(2)  XXV,  2. 

(3)  XXXVIU,  16. 

(4)  Syriaca,  ch.  65. 

(3)  Fragra,  hist.  Grazo,  (ed.  Didot),  1. 111,  p.  533. 

Cappadocia,  Pergamus,  Syria,  inter  se  seinper  dis¬ 
cordantia  ,  et  bellis  laborantia  tum  externis,  tum 
civilibus,  quum  ferme  nunquam,  principe  vita 
functo,  legitimus  et  incruentus  ordo  inter  fratres, 
liliosve  aut  affines  servaretur ;  prisci  mores  et  ritus, 
vetera  instituta,  urbium  foedera,  populorum,  qui 
prius  Asiam  habuerant  et  inter  se  diviserant,  no¬ 
men  et  sermo  proprius,  omnia  haec  desueta,  abo¬ 
lita,  et  in  Graecum  ingenium,  quod  late  extra  ripas 
exundaverat,  velut  effusa  et  immersa.  Gallis  prae¬ 
terea  vires  et  animos  addebant  nova  quotannis 
popularium  agmina  facilis  victoriae  fama  et  spe 
luculentae  praedae  in  Asiam  accita,  et  trans  Helles- 
pontum  Bosphorumque,  ut  poterant,  commeantia. 

Qui  Brenni,  ut  aiunt,  haec  auxilia  in  infelicem 
Asiam  adduxerint,  nec  quam  multi  milites  trans¬ 
gressi  sint,  non  liquet :  hoc  tantum  scimus,  paucis 
annis  postquam  in  hac  regione  dominari  coeperunt, 
Gallorum,  qui  in  Asia  erant,  tres  gentes  numeratas 
fuisse.  «  Quum  tres  essent  gentes,  Tolistoboii, 
Trocmi,  Tectosagi,  in  tres  partes,  qua  cuique  po¬ 
pulorum  suorum  vectigalis  Asia  esset,  diviserunt. 
Trocmis  Hellesponti  ora  data,  Tolistoboii  .Eolida 
atque  Ioniam,  Tectosagi  mediterranea  Asiae  sortiti 
sunt ,  et  stipendium  tota  cis  Taurum  Asia  exige¬ 
bant  (1).  »  Postquam  ab  ora  maritima  in  mediter- 

(1)  Liv.  XXXVllI,  16.  Tres  illae  gentes  memorantur  et  apud  Strabo¬ 
nem  (Xll,  §  6)  et  in  titulis  lapidibus  inscriptis  ut  ta  tpia  eOvy].  (C.  7  Gr 
40,  39;) 

raiiea  per  Attalum  et  Eumenem  reges  compulsi, 
ipsis  victoriis  et  hoc  effreno  per  Asi®  campos, 
montes  et  urbes  incursu  ac  recursu  defatigati,  no¬ 
vam  sibi  patriam  quaesiverunt ,  ubi  ex  tot  tantis¬ 
que  bellis  interdum  requiescerent  et  undique  com¬ 
portatam  gazam  in  tuto  locarent,  ad  Sangarii  et 
Halys  fluminum  oras  consederunt.  Ibi  tres  illi 
populi  qui  paulo  ante  Asiam,  velut  sorte  datam  et 
communem  praedam,  inter  se  diviserant,  conter¬ 
mines  facti  snnt,  et  regionem,  qu®  dehinc  Galati® 
nomine  vocitata  est ,  partiti  sunt  Tolistobogi , 
Trocmi,  Tectosages. 

Tolistobogorum  sedes  circa  superiorem  Sanga¬ 
rium  fuit,  in  illa  quasi  peninsula  quam  involvit 
et  describit  amnis  in  longum  sinum  circum¬ 
flexus  ;  Tectosagi  intra  Sangarium  et  Halym  domos 
suas  posuere,  Trocmi  ultra  Halym,  in  Occidentali 

veteris  Cappadoci®  parte.  Ut  ait  Plinius  (1)  :  «oppida, 

Tectosagum,  Ancyra;  Trocmorum,  Tavium;  Tolis¬ 
tobogorum,  Pessinus  »  (2).  Castella  pr®terea  non¬ 
nulla,  quorum  nomen  vix  aut  ne  vix  quidem  ad 
nos  pervenit,  aut  erexerunt  aut  muniverunt  dnces, 
in  quibus  Asi®  spolia  reponerent  et  inter  clientium 

et  militum  turbam,  patrio  more,  conviviis  et  luxu- 

\ 

riffi  indulgentes,  securi  viverent,  aut,  si  bellum 
in<Jrueret,  se  clauderent  cum  prasidio ,  locorum 


(1)  H.  N.  V.  42. 

(2)  Cf.  StraLon,  XII,  5. 

opportunitate  et  murorum  objicibus  confisi.  Ex 
hac  regione  priscos  incolas  non  detruserant,  eos 
autem  ad  colonorum,  fruges  soli  cum  novis  domi¬ 
nis  dividentium,  conditionem  redegerant ;  ita  fac¬ 
tum  est  ut  horum  paulatim  nomen  obsolesceret,  et 
consuescerent  homines  Galatiam  dicere  totum  hoc 
mediterranese  Asiae  tractum  in  quo  Galli  domina¬ 
bantur,  ubi  regum  partes  sustinebant  Gallorum 
duces.  Ad  Phrygiam  antea  pertinebat  pars  hujus 
tractus  quae  inter  Halym  et  Sangarium  jacebat,  ad 
Cappadociam  et  Pontum  pars  ea  altera  quae  in 
Halys  sinistra  ripa  vergebat  ad  Orientem.  Ut  ait 
Plinius,  «  Galatia,  superposita,  agros  majori  ex 
parte  Phrygiae  tenet  (1).  »  Qui  haec  loca  antea 
sibi  habebant,  reges  Bithyniae ,  Ponti,  Cappado¬ 
ciae  ,  Syriae ,  cum  Gallis ,  ut  videtur ,  non  aegre 
foedera  pepigere  per  quae  genti  victrici  libera  cederet 
possessio  regionis  illius  quam  vi  praeoccupaverat 
et  sibi  velut  seposuerat  (2) ;  quo  magis  fera  et  in¬ 
quieta  ingenia  priscum  vagandi  et  per  vicinos  po¬ 
pulos  exspatiandi  morem  dediscerent,  quo  magis 
domos  servare  et  focos  amare  assuescerent,  eo  me¬ 
liorem  spem  habere  poterant  contermini  reges  et 

(1)  H.  N.y.  42.  Non  aliter  Memno:  «  noXXyjv  e7ie).66vT£;  y/opav  auGi; 
dveytjopiQaav  xai  Tyj;  aipsOEiav)?  auxoi?  dTreTefxvovTO  Trjv  vuv  TaXattav 
xaXoufjLsvyjv.  »  Fragm.  histor.  Grwc.  (ed.  Didot),  t.  IIJ,  p.  536.  Ad 
eumdem  locum  Memno,  prorsus,  ut  ex  aliis  locis  patet,  dY£(joYpa9o; 
scriptor,  urbes,  quae  ad  singulos  populos  Gallicos  pertinebant,  inter  se 
commiscet,  et  e  tribus  ne  unam  quidem  veris  dominis  adjudicat. 

(2)  Strabo,  XII,  5. 

populi  diem  aliquando  venturam  quando  infelix 
Asia  post  tot  aerumnas  et  tot  incendia  tandem  quies¬ 
ceret. 

Non  tamen  poterat  molliri,  nisi  in  dies  et  diutur¬ 
nitate  temporis,  ingenita  horum  hominum  animis 
ferocia,  et  cohiberi  hac  inveterata  liberius  evagandi 
et  quidlibet  audendi  licentia.  Nullum  hac  tempes¬ 
tate  gestum  est  in  toto  Oriente  bellum,  in  quo  de¬ 
sideraretur  Gallici  equitatus  mercenaria  opera. 
Pretio  conducti,  spe  praedae  allecti,  se  Lagidarum, 
se  Seleu eidarum  armis  immiscuere,  et  in  Bithynia, 
quum  inter  se  dissiderent  regiae  domus  principes, 
non  semel  regnum  transferendum  susceperunt  et 
transtulerunt.  Discordiis  civilibus  et  externis  bellis 
magis  vexata  erat  et  debilitata  Syria,  quam  ut 
valeret  excurrentium  Gallorum  impetum  refrenare. 
Provinciam  ergo  illam  utilem,  imo  necessariam, 
sibi  asseruerunt  qui  fama  et  hominum  existima¬ 
tione  longe  inferiores  erant,  qui  vero  rem  ipsam 
sine  praejudicio  existimantibus  multo  praestare  vi¬ 
debuntur  Seleucidis ,  Pergameni  reges.  Ineunte 
tertio  ante  Christum  saeculo  urbem  Pergamum 
Pbiletaerus  occupaverat,  dum  scinderetur  in  partes 
et  velut  in  frusta  concideret  Alexandri  imperium. 
Principum  ingenio,  virtute,  solertia,  concordia  fra¬ 
trum  in  hac  una  domo  se  mutuis  odiis  non  perse¬ 
quentium,  cito  crevit  res  Pergamena ;  alter  Pbile- 
taeri  heres,  qui  Eumenem  exceperat,  Attalus  I, 


CAPUT  l .  i 

totum  occidentalem  Asiae  tractum,  totam  eam  re-' 
gionem  quae  jacet  inter  Sangarium  et  iEgaeum 
mare,  ditionis  suae  fecit,  dum  multo  latius,  nempe 
ad  Taurum  usque  montem,  extenderetur  ejus 
auctoritas,  seque  ejus  patrocinio  commendarent 
reges,  populi,  urbes  liberae.  Nihil  autem  magis 
ad  ejus  laudem  contulit  eique  primas  in  Asia  partes 
detulit  quam  quod  Gallos  fudit  fugaAitque,  et  om¬ 
nem  illis  aditum  praeclusit  ad  oram  maritimam , 
ad  haec  freta  quae  quotannis  tranabant  Gallicae  tur¬ 
mae,  jactatae  et  promissae  praedae  inhiantes  et 
in  exuviarum  communionem  adsciri  volentes  (1). 
Hac  victoria  (229  a.  Ch.)  ita  elatus  fuit  Attalus 
ut  regium  diadema,  quo  ad  hunc  diem  Pergami 
rectores  abstinuerant,  subito  circumdederit  capiti, 
et  regium  nomen  sibi  vindicaverit.  Quasi  animos 
Asianis  populis  et  regibus  felix  ille  Gallici  belli 
eventus  addidisset,  Gallicum  agmen  quod  circa 
Hellespontum  commorabatur,  paulo  post  Attali 
victoriam,  Prusias  I  cecidit,  et  ita  factum  est  ut 
Bithyniae  reges,  qui  primi  Asiam  Gallis  velut  ape¬ 
ruerant,  et  ipsi  ad  Gallos  compescendos  et  intra 
fines  arctiores  concludendos  aliquid  conferrent  (2). 

Altius  sese  efferentem  regum  Pergamenorum  for¬ 
tunam  Syriae  reges  aegre  tulerunt;  Gallorum,  qui 
illatas  sibi  clades  ulcisci  ardebant,  auxilio  fretus, 

(1)  Liv.  XXV IU,  17.  Polyh.  XVI II,  24.  Pausan.  I,  8,  1. 

(2)  Polyb.  V,  21. 


8 


DE  GALATIA  PROVINCIA. 


totas  imperii  sui  vires  in  Attalum  convertit  Antio¬ 
chus  ille  qui  Magni  nomen,  parvo  apud  aequales 
emptum,  posteris  non  comprobaturus  erat.  Fautores 
et  patronos,  qui  eum  ab  ingruente  Syria  defenderent, 
dum  sibi  circumspicit  Attalus,  incidit  in  Romanos, 
qui  et  ipsi  eodem  tempore  adversus  Macedoniam 
et  Syriam,  aperte  Carthagini  faventes,  socios  sibi 
in  Oriente  quaerebant.  Qui  sibi  ab  eadem  parte  me¬ 
tuebant,  eos  brevi  firma  et  mansura  amicitia  con¬ 
junxit;  foedus  ab  Attalo  inchoatum  Eumene  reg¬ 
nante  arctius  in  dies  evasit  magnaque  exeo  effloruit 
et  senatui  Romano  et  Pergami  rectoribus  utilitas. 

Belli  contra  Antiochum  suscipiendi  praecipuus 
auctor  fuit  Eumenes,  nec  majorem  quisquam  fruc¬ 
tum  percepit  ex  pugna,  quae  paucis  horis  Antiochi 
potestatem  et  opes  attrivit.  Syrorum  exercitibus  ultra 
Taurum  rejectis,  Galli  supererant,  Pergamenis  re¬ 
gibus  et  Graecis  urbibus  infensi.  Quum  pugnasset 
ad  Magnesiam,  in  Antiochi  exercitu,  Gallorum  equi¬ 
tum  turma  (1),  et  consul  ille,  qui  legiones  post 
Scipionem  exceperat,  Gn.  Manlius  Vulso,  belli 
et  triumphi  materiam  sibi  conquireret,  Attalus, 
regis  Eumenis  frater,  Manlium  impulit  ut  sine  se¬ 
natus  populique  auctoritate  injussum  et  improvi¬ 
sum  bellum  in  Gallos  susciperet.  Incepto  favebat 
tota  Asia,  in  qua  urbs  non  erat  quae  a  Gallis  indig- 


(1)  Liv.  XXX VII,  8,  18.  Appian.  Syriaca^  22,  24. 

num  aliquid  aut  non  perpessa  esset,  aut  certe  non 
timuisset. 

Ab  hujus  dissertatiunculae  proposito  alienum 
foret  consulem  sequi  inflexo  et  sinuoso  itinere  usque 
in  hanc  velut  Asiae  arcem,  quam  Galli  occupaverant, 
ascendentem.  In  hac  narratione,  quam  Livius  vi¬ 
detur  a  Polybio  ferme  ad  verbum  vertisse  (1),  multa 
insunt  quae,  codicum  vitio,  manum  emendatoris 
etiam  nunc  desiderent,  multa  etiam  in  his  nomini¬ 
bus  castellorum,  urbium,  montium  et  fluminum 
quae,  aliunde  ignota,  nos  potius  in  dubitationem  ad¬ 
ducant,  et  annalium  scriptori  fucum  faciant,  quam 
aliquid  addant  nostrae  doctrinae,  et  pleniorem  noti¬ 
tiam  nobis  suppeditent  hujus  regionis,  qualis  erat 
tunc  temporis.  Paulatim  tamen,  dum  eruditi  et  in¬ 
geniosi  homines,  sicut  Mordtmann  (2),  Wadding- 
ton  (3),  Robiou  (4),  aliique,  quos  nominare  sin¬ 
gulos  longum  est,  locorum  appellationes  inter  se 
et  cum  titulis  et  nummis  conferunt,  ea,  quae  nobis  e 
Polybio  Livius  tradidit,  jam  melius  connectimus,  et 
e  quibusdam  nominibus,  quae  vix  unquam  sanari 
posse  sperabamus,  novarum  rerum  notitiam  jam 

(1)  Vide  quae  nobis  servata  sunt  fragmenta  e  libro  XXII  Polybii,  et 
Livium,  XXXVI II,  12-28. 

(2)  Sitzungsberichte  der  konigl.  bayer.  Academie  der  Wissenschaften, 
7  Juli  1860  :  Gordium^  Pessinus,  Sivri-Hissar . 

(3)  Melanges  de  numismatique  et  de  philologie,  in-8®,  Paris,  1861  . 
Vide,  ad  paginam  107,  dissertatiunculam  quae  inscripta  est:  Sur  la  cam- 
pagne  de  Manlius  contre  les  Gallo-Grccs  —  Position  de  Themisonium  — 
Correction  d^unpassage  de  Tite~Live. 

(4)  Histoire  des  Gaulois  d^Orient,  ch.  XII. 

eruimus.  Sed  de  his  disserere  hoc  loco  supervaca¬ 
neum  :  unum  tamen  eos  monitos  volumus  qui¬ 
cunque  in  hujus  regionis  antiquae  conditionem  in¬ 
quirunt,  ex  Titi  Livii  narratione  liquere  totius  hujus 
mediterranei  Asiae  tractus  statum  ferme  eumdem 
fuisse  hac  tempestate  atque  nunc  est.  Rem  ita  se 
habere  alio  in  libro  demonstravimus  ( 1 ) .  N unc  obiter 
tantum  memorabimus.  Postquam  ultra  Pessinuntem 
et  Gordium  consul  progressus  est,  et  Phrygia  exces¬ 
sit,  Galatiae  finibus  superatis,  jam  non  habemus 
concatenatam  et  concinnatam  geographicorum  no¬ 
minum  seriem,  qualis  sese  legenti  offerebat  dum 
Manlius  Lydiam,  Pamphyliam,  Pisidiam,  Phrygiam 
peragraret.  De  summa  belli  in  Galatia  dimicatur ; 
ibi  cum  hoste,  quem  sibi  elegerat  et  longinquo  iti¬ 
nere  petierat,  manus  iterum  atque  iterum  conserit 
Manlius;  Livius  tamen,  dum  res  gestas  in  Galatia 
Polybio  auctore  narrat,  jam  vicos,  castella,  amnes 
prorsus  omittit,  nec  mentionem  facit  nisi  duorum 
montium,  Olympi  et  Magabae,  et  urbis  unius,  Ancyrae. 
Hinc  jure  conjicias  in  toto  hoc  tractu,  quem  Galli 
insederant,  rarissimas  fuisse  urbes,  raros  quoque 
vicos  certum  in  modum  habitatos;  pars  minima  soli 
arabatur  et  frugibus  consita  erat;  frumenti,  quod 
victui  necessarium  erat,  bona  pars  a  conterminis 

(p  Vide  opus  quod  nondum  absolutum  tertio  abhinc  anno  in  lucem 
edere  coepimus,  et  quod  inscriptum  est :  Exploi^ation  archeologique  de  la 
Galatie,  de  lo.  Bithynie,  etc.,  par  MM.  Perrot,  Guillaume  et  Delbet,  p.  179. 

regibus  et  gentibus,  tributi  more,  pendebatur.  Gal^ 
lorum  ducum  latifundia  pascuis  pecudum  potius 
quam  aratorum  industriae  destinata  erant ;  qui  inter 
populares  genere,  fama,  opibus  praestabant,  Gallo¬ 
rum  reguli  et  optimates ,  innumera  boum  ,  ovium , 
equorum  armenta  possidebant,  quae  indigenae  pas¬ 
tores,  aestatis  calore  deflagrante,  inter  herbosos 
Olympi  saltus,  hieme  autem  in  tepidos  Phrygiae 
septentrionalis  et  Lycaoniae  campos  deducerent  (1), 
Hunc  in  modum  hodie  etiam  haec  loca  habitantur, 
et  regio,  quae  inter  Ancyram  et  Iconium  patet  et 
nunc  Hdimaneh  dicitur,  a  Karducorum  posteris, 
quos  nostri  homines  vocant,  utolimaGallis, 

occupata  et  possessa,  agricolas  habet  quam  paucis¬ 
simos,  sed  bubulcis  et  opilionibus  fere  tota  tradita 
est,  et  equos  alit  qui  inde  in  omnes  Turcici  imperii 
provincias  distribuuntur  (2).  Nullaautem  vita,  magis 
quam  pastoralis,  homines  alios  ab  aliis  segregat,  et 
diutius  impedit  quin  homines  in  civitatis  formam 
coalescant  et  urbanis  artibus  sese  exerceant.  Pastores 
illi,  veterum  Phrygiorum  et  Cappadocum  nepotes, 
aut  inter  bellandum  ex  diversis  Asiae  partibus 
abrepti,  aestivis  mensibus,  inter  virides  et  herbosos 
Olympi  saltus,  in  mapalibus  e  truncis  arborum  et 
sicca  fronde  compactis,  quum  hiems  desaeviret,  in 

(1)  Vide  quee  Strabo  (XII,  6)  de  immensis  Amyntfe,  ultimi  regis  Ga¬ 
latiae,  armentis  narrat. 

(2)  VideG.  Perrot,  les  Kurdes  de  l’ Hdimaneh  (Revuedes  deux  mondes, 
t.  LV,  p.  G07,  1865). 

planitie,  tuguriis  e  luto  et  cespite  conformatis,  vel 
cubilibus  in  terram  defossis,  vivebant  separati  a  do¬ 
minis,  sedes  creberrime  mutabant,  et,  ne  gramina 
pecudum  denti  deessent,  non  poterant  plures  in 
una  convalle,  in  una  campi  parte  congregari. 
Galli  contra  optimates,  quum  non  abessent  bellico 
excursu  avocati  procul  a  domo,  in  castellis,  qualia 
tot  paucis  ante  annis  in  Grcccia,  sub  nomine  Tuupywv, 
invenire  erat,  clientibus  stipati  commorabantur,  et 
ibi  barbariccB  luxuriae  indulgebant,  compotationibus 
et  comessationibus,  inter  Asiaticae  opulentiae  monu¬ 
menta  et  spolia  undique  comportata,  diem  et  noc¬ 
tem  terentes.  Prius  in  hanc  regionem  invaserant 
Galli  et  sui  juris  fecerant,  quam  Graeci  mores,  quam 
illa  civilis  vitae  humanitas,  quae  post  Alexandri  vic¬ 
torias,  sub  Macedonum  patrocinio^  se  in  Pontum, 
Paphlagoniam,  Bithyniam  insinuaverunt  et  incaeduas 
silvas  urbibus  rapide  crescentibus  consiverunt,  in 
interiorem  hunc  et  remotum  mediterraneae  Asiae 
tractum  pervenissent.  De  Tavio,  quod  postea  Troc¬ 
morum  metropolis  fuit,  ne  hiscit  quidem  Livius,  et 
priscae  urbis  rudera,  et  fragmenta  haec  aedium  pu¬ 
blicarum,  quae  jacentia  invenimus  ad  vicum  cui 
hodie  nomen  Nefez-keui,  omnia  non  remotam  aeta¬ 
tem  arguunt,  nec  antiquiora  sunt  secundo  post 
Christum  saeculo.  Galatia,  quum  Manlius  in  eam 
invasit,  non  videtur  alias  urbes  habuisse  quam  Pes¬ 
sinuntem  et  Ancyram  ;  quantum  autem  judicari  po- 

test  ex  his  qua3  de  Pessinunte  et  Matris  Magnae 
sacerdotibus  per  Livium  et  per  titulos  lapidibus 
inscriptos  comperimus,  urbes  illse  in  Galatia  erant, 
non  erant  urbes  Gallicae;  Phrygiam  indolem,  Phry¬ 
gios  mores,  jam  Graeco  colore  temperatos,  serva¬ 
bant,  dum  Gallorum  reguli  cum  clientelis  vitam 
rure  agitarent.  Ita  factum  est  ut,  postquam  Gala¬ 
tiam  intravisset  Romanus  exercitus,  progrederetur 
per  terram  fere  desertam,  et  illis,  qui  ad  hunc 
diem  cursum  exercitus  rexerant,  ducibus  Perga¬ 
menis  et  Graecis  e  maritima  ora,  fere  ignotam. 
Gallorum  optimates  castella  sua  deseruerant ;  equos, 
armenta,  pastores,  totam,  ut  uno  verbo  complectar, 
familiam  secum  in  montes  egerant;  quaecunque 
Romanis  in  campo  tuguria  et  mapalia  occurrebant, 
vacua  erant,  sine  voce,  sine  nomine,  sine  memoria 
patrum.  Nusquam  incidebant  legiones  in  moenibus 
cinctas  urbes  et  incolis,  qui  non  fugissent,  fre¬ 
quentatas,  in  loca  non  ignobilia  et  cum  aliquo  ve¬ 
tustatis  indicio  connexa.  Hinc  illud  evenit,  quod 
mirum  sane  videri  possit,  in  illa  Gallici  belli  nar¬ 
ratione  Galatia;  chorographiam  ita  paucis  nomini¬ 
bus  illustratam  esse,  ut  quum  bis  legitima  acie 
Galli  cum  Romanis  manum  conseruerint,  locos, 
ubi  istae  pugnae  habitae  sint,  nemo  ne  conjectura 
quidem  assequi  possit  (1). 

(l)  Liv;  XXXVIII,  20,  26. 

Ut  in  Gallia,  ita  in  Asia  quoque,  Galli  vires  suas 
omnes  contra  invadentem  hostem  convocare  et  in 
unum  corpus  tempestive  redigere  nesciverunt; 
Manlius  Trocmos  et  Tolistobogos  ad  Olympi  montis 
radices ,  Tectosages  inter  Ancyram  et  Halym,  in 
monte  Magaba,  vicit  et  profligavit,  ita  ut  illi  se  in 
ejus  manus  quasi  sine  conditione  dederent  (1).  Ibi, 
ut  in  Italia  et  in  Gallia,  effusum  et  ferocem  Gallicae 
fortitudinis  impetum  retudit  et  fregit  bellica  legio¬ 
num  disciplina  et  scientia  rei  militaris. 

In  hac  pactione  quae,  paucis  mensibus  post  bel¬ 
lum  profligatum,  inter  consulem  et  Gallos  rata  est, 
Galli  lenissimas  a  Manlio  conditiones  impetrave¬ 
runt.  Nec  partem  regni  amiserunt,  nec  libertatem  ; 
ne  tributum  quidem  pependerunt  (2).  Nihil  aliud 
quam  juraverunt  se  in  societate  populi  Romani 
mansuros,  nec  amplius  in  Graecas  urbes  et  finitima 
regna  incursuros.  Nondum  volebant  Romani  partem 
Asiae  sibi  habere,  et  onus  suscipere  Graecae  levi¬ 
tatis  regendae  totiusque  Orientis  gubernandi  auc¬ 
toritate  Senatus;  nec  magis  in  animo  habebant  om¬ 
nia  victoriae  praemia  Eumeni  gratificari,  quum, 
ejus  virtute  et  industria  plane  perspecta,  timere 
inciperent  ne  nimium  potens  evaderet.  Hac  igitur 
mente  Romani,  dum  tota  Asia  se  ab  illis  servatam 
et  liberatam  praedicaret,  caverunt  ne  Gallorum  vi- 

(1)  Liv.  XXXVIU,  19,  24,  20,  27. 

(2)  Liv.  XXXVIU,  40. 

res  omnino  frangerent;  Romanis  expediebat^  ut 
rebatur  Senatus,  superesse  in  Asia  gentem  bello 
assuetam,  inquietam  et  indomitam,  quee,  si  quando 
Eumenis  potentia  sese  altius  efferret,  facile  in  eum, 
memoria  veterum  injuriarum,  converteretur,  et  in- 
terim,  si  non  Pergamenos  reges  adduceret  in  an¬ 
gustias,  at  certe  eos  vexaret  fatigaretque,  et  ita 
crebro  admoneret,  ne  unquam  a  Roma  desciscere 
meditarentur.  Rem  ita  se  habere  brevi  extra  om¬ 
nem  dubitationem  positum  fuit;  quum  enim,  vi- 
ginti  circiter  annis  post  victoriam  Manlii  et  ictum 
foedus,  Galli,  juris  jurandi  immemores,  regionem 
Eumeni  parentem  ferro  iterum  ignique  vastavis¬ 
sent,  pecudes  et  captivos  abduxissent,  Senatus, 
quanquam  Eumenes  supplex  rogaret,  intervenire 
bello  recusavit,  nec  prius  intercessit  quam  Eume¬ 
nes,  sibi  et  regno  consulere  coactus,  Gallos,  post 
multa  et  cruenta  praelia,  regni  finibus  expulisset, 
jamque  esset  in  eo  ut  tota  Galatia  facile  potiturus 
videretur  (1).  Tum  legati  utrinque  Romam  missi 
sunt,  et  Senatus,  tanquam  non  Eumenes  de  summa 
regni  periclitatus  esset,  irritas  ejus  victorias  esse 
jussit ,  pacemque  restitui  iis  conditionibus  quae 
antea  a  Manlio  sancitae  fuerant  (2). 

Licet  autem  Roma  Gallos  in  Pergamenorum  re¬ 
gum  ditionem  cessuros  servaverit  et  libertatis  Gal¬ 
li)  Liv.  XLV,  19,  20,  34;  Polyb.  XXX,  3;  Diod.  XXXI,  fr.  14. 

(2)  Polyb.  XXT,  2. 

licee  nomen  usque  ad  Augusti  Ga3saris  tempus  du¬ 
raverit,  Manlianus  gladius  Gallicae  potestatis  nervos 
ceciderat,  et  omnium  animos  opinio  incesserat, 
vinci  eos  et  profligari  posse.  Ex  bellis  nempe,  quae 
contra  Romam  et  Pergamum  gesserant,  manifestum 
fuerat  non  esse  e  Gallicae  gentis  ingenio  ut  in  unum 
coalesceret  occurrentique  hosti  unitis  viribus  ob¬ 
viam  iret.  Habebant  tamen  isti  Asiatici  Galli,  si 
Straboni  adhibenda  fides,  instituta  quaedam  ad 
formam  bene  compositae  civitatis  propius  acceden¬ 
tia.  a  Quum  autem  ,  »  inquit ,  «  sint  tres  genteS' 
eadem  utentes  lingua,  et  ceteris  quoque  in  rebus 
nihil  differentes,  quamvis  earum  in  quatuor  divise¬ 
runt  partes,  quas  singulas  tetrarchiam  nominave¬ 
runt,  quarumque  suum  quaeque  haberet  tetrar¬ 
cham,  et  judicem  unum,  unum  exercitus  praefec¬ 
tum,  tetrarchae  subditos,  ac  duos  praefecti  militaris 
vicarios.  Duodecim  tetrarcharum  concilium  viri 
erant  trecenti.  Ii  conveniebant  in  locum,  cui  no¬ 
men  Drynemeto;  ipsi  de  caede  judicabant;  de  reli¬ 
quis  tetrarchae  et  judices.  Quondam  ergo  ita  erat 
constituta  Galatia.  »  Xll,  5,  1. 

Alias  declaravimus  parum  verisimile  nobis  videri 
res  unquam  fuisse  in  Galatia  ad  immotam  normam 
tam  bene  accommodatas,  et  ita  tanquam  paribus 
examinata  ponderibus  (1).  Gentis  hujusce  annales 


(1)  Exploration  archeologique  de  la  Galafie,  p.  181  et  seqq. 

nemo  veterum  scriptos  reliquit,  aut  certe  nulla  ta¬ 
lis  historia  ad  nos  pervenit;  sed  ex  iis,  quee  obiter 
nobis  de  Gallorum,  qui  Asiam  insederunt,  vita, 
moribus  et  rebus  gestis  memorant,  liquet,  ut  plu¬ 
ribus  indiciis  demonstravimus,  Galatiam,  donec  sub 
Romanorum  praesidum  tutela  conquiesceret,  intes¬ 
tinis  discordiis  et  externis  bellis  fere  semper  labo¬ 
rasse,  nec  fines  certos  quibus  terminaretur,  nec  jus¬ 
tam  magistratuum  seriem,  justum  et  legitimum 
parendi  et  imperandi  ordinem  unquam  constitutum 
fuisse,  parum  auctoritatis  habuisse ,  si  qui  revera 
creati  fuerint,  judices  et  senatum ,  sed  militum  et 
optimatum  quemque  tantum  audere  solitum,  quan¬ 
tum,  clientium  multitudine  et  armorum  fama  defen¬ 
sus,  impune  auderet,  juris  denique  mensuram,  ne 
longi  simus,  vim  fuisse.  Credere  non  abnuerimus 
(non  absimilia  enim  memorise  prodita  sunt  de  Trans¬ 
alpinis  et  Cisalpinis  Europse  Gallis  et  de  tota,  ubi¬ 
cunque  terrarum  moraretur ,  gente  Gallorum) ,  ali¬ 
quando  convocata  fuisse,  quum  periculum  commune 
immineret,  commune  trium  populorum  concilium, 
optimatesque  et  duces  in  locum,  religione  conse¬ 
cratum  et  proceris  quercubus  consitum  (1),  conve¬ 
nisse  interdum;  potuit  etiam  fieri  ut  regulo  cuidam, 
qualis  fuit  iste  Ortiagon  quem  Polybius  inducit  to- 


(1)  Deru-Neimheidh  ou  Dryu-Neimheidh,  id  est  quercus  templum.  De 
illo  verbo  neimheidh  et  iis  quse  ex  ipso  derivata  sunt  vide  Henri  Martin, 
Histoire  de  Francef  4«  ddit.,  t.  l®*",  p.  50,  note  3, 

tius  nationis  imperium  affectantem (1),  ut  prudentio- 
ribus  nonnullis  et  sapientibus  viris  in  mentem  ve¬ 
niret  Gallicam  gentem  ita  in  partes  inter  se  societatis 
foedere  connexas  et  arcte  cohaerentes  digerere  et 
constituere,  ut  digestam  et  constitutam  fuisse  per- 
liibet  Strabo ;  sed  res,  ut  nobis  quidem  videtur, 
nunquam  ad  effectum  perducta  est,  et  ea  civitatis 
forma  nobis  a  Strabone  tradita  est,  non  quae  fuit, 
sed  quam  fuisse  voluissent  tres  Gallicae  nationis 
populi  (2). 

Quercetum  illud,  cujus  meminit  Strabo,  et  in 
quod  conveniebat  couimune  totius  gentis  concilium, 
apud  Tectosages  fuisse  verisimile  est.  Hi  enim  inter 
extremos  Tolistobogos  et  Trocmos  mediam  quasi 

(1)  Polyb.  XXII,  20,  9. 

(2)  Quum  regulos  Gallorum  tetrarchas  cognominatos  fuisse  audiret 
Strabo,  yidetur  illo  tetrarchix  nomine  deceptus  fuisse  et  sibi  finxisse 
nullos  fuisse  tetrarchas  nisi  ubi  regnum  in  quatuor  partes  revera  divi¬ 
sum  esset.  Videntur  autem  hsec  verba,  tetrarcha,  tetrarchia,  pristinam 
et  etymologicam  vim  cito  amisisse,  et  in  usum  venisse  tetrarcham  dicere 
principem  aut  praesidem  qui  non  toti  regno,  non  toti  regioni  praeesset, 
sed  qui  partem  hujus  regni,  hujus  regionis,  inter  plures  divisae,  sibi 
haberet  et  regeret.  Nisi  fallimur,  in  Thessalia  primum,  quae,  Philippi 
tempore>  in  quatuor  regiones  a  rege  Macedonum  divisa,  quatuor  prae¬ 
fectos  ab  illo  accepit  (Harpocratio  s.  v.  Tsipap/Ja),  nomen  hoc  usitari 
coeptum  est  (Gf.  Demosth.  inPhilip.  111,  26).  Indepaulatim  in  totum  hunc 
orbis  terrarum  tractum,  qui  in  Macedonum  ditionem  venerat,  vulgatum 
est,  ita  ut  illo  uterentur  quo  innumeros  regulos,  qui  tum  in  Europa  et 
Asia  pullulaverunt,  designarent.  Tetrarchas  autem  dictos  fuisse,  non  qui 
quartae,  sed  qui  alicui  qualicunque  regni  portiunculae  praepositus  esset, 
tibi  pluribus  exemplis  manifestum  fiet,  si  tantum  attente  legeris  quae  in 
Didotiano  Thesauro  sub  hoc  verbo  afferuntur  et  annotantur.  —  Quum 
Manlius  in  Gallos  profectus  est,  erat,  si  Livio  Polybium  secuto  credimus, 
suus  cuique  trium  populorum  regulus  (XXXVIIl,  19),  quod  cum  duo¬ 
decim  Strabonis  tetrarchis  non  congruit. 

Galatiam  incolebant,  et,  ut  ex  multis  indiciis  patet, 
hujus  generis  conventibus  Galli  locum  semper  de¬ 
ligebant  qui  inter  omnes  nationis  pagos  aut  medius 
esset,  aut  certe  censeretur  (1).  Quercus  hodie  in 
Galatia  paucissimae  sunt,  nec  veprium  altitudinem 
vulgo  excedunt.  In  Galatia,  quam  fere  totam  lus¬ 
travi,  aliud  quercetum,  quod  hoc  nomine  dignum 
esset,  non  vidi,  quam  in  quod  incidi  ad  vicum 
Assarli-kaia  dictum,  septem  horis  circiter  ab  An¬ 
cyra  Occidentem  versus;  ibi  antiquas  et  proceras 
quercus  in  monte  leniter  declivi  aspicias,  quae 
veteris  silvae  velut  ruinae  huc  et  illuc  dispersae  exis- 
tunt,  vico  circumfusae.  Prisci  illius  Druncemeti, 
quod,  patrio  more  et  avita  religione  consecratum  (2), 
totius  nationis  legatos  non  semel  excepit,  hic  me 
reliquias  sub  oculis  habere  mihimet  in  animo  per¬ 
suadebam,  dum  truncorum  robore  et  amplitudine 
ramorum,  insolitis  in  arida  et  jam  antiquitus  spo¬ 
liata  arboribus  regione  prodigiis,  non  sine  silvarum 
nostrarum  recordatione  et  patriae  desiderio  fruerer. 

Postquam,  senatu  Romano  intercedente,  Gallica 
gens  cum  rege  Pergami,  et  paulo  post  cum  rege 
Cappadociae  Ariarathe  VI  (3),  pacem  iterum  pepi¬ 
gerunt,  anni  quinquaginta  circiter  labuntur  donec 
iterum  apud  historicos  Gallorum  fiat  mentio.  Ne 

(1)  Vide  Henri  Martin,  Hist.  de  France,  4«  4dit.,  1. 1,  p.  84,  note  3.’ 

(2)  De  religione,  qua  colebatur  quercus,  vide  llenri  Martin,  Histoire 
de  France,  1. 1,  p.  67  (4»  ddition) . 

(3)  Polyb.  XXr,  11.  Strabo,  XXII,  2,8. 

omnino  desit  nobis  horum  temporum  notitia,  in  hoc 
intervallum  incidunt  tituli  quidam  a  Germano  ho¬ 
mine,  Mordtmanno,  ad  urbem  Sivri-Hissar ,  in 

Armenorum  coemeterio,  nuper  inventi  et  exscripti  (1). 

Fragmenta  sunt  epistolarum  a  regibus  Pergami 
Eumene  11  et  Attalo  11  scriptarum  ad  summos 
sacerdotes  Dese  Magnae  Cybeles,  qui  Pessinunte  ve- 
lut  regnabant,  Attides  dicti  perpetuo  cognomine  (2). 
His  simultas  cum  Gallis  optimatibus  intercedebat, 
qui,  si  templum  non  expilaverant,  at  certe  vectigale 
fecerant;  quid  quod  isti  pontifices  qui,  ipsius  Deae 
se  quasi  vicarios  jactantes,  ejus  nomine  late  paten¬ 
tem  agrum,  urbana  praedia,  domos,  officinas,  multa 
millia  servorum  ad  hanc  diem  possederant  primas¬ 
que  in  tota  regione  partes  gesserant,  Gallorum  ad¬ 
ventu  se  isto  velut  principatu  dejectos  senserant  et 
jam  tributum  solvere,  jam  ex  advenae  et  barbari 
reguli  nutu  pendere?  Opem  et  auxilium  adversus 
Gallos  undique  sibi  quaeritantes,  cum  Pergami 


(1)  Tituli  primum  editi  sunt  in  diario  Academiae  Monacensis  {Sitzungs- 
berichte,  1860,  p.  180  et  seqq.).  Quum  Historiam  romanam  quartum  jam 
ederet  Mommsenius,  iis  usus  est;  qui  autem  opus  Gallice  vertit  Alexan¬ 
der,  in  excursu  ad  calcem  quarti  voluminis  (p.  379),  Gallice  translatos 
titulos  protulit. 

(2)  Polyb.  XXIl,20.  Cf.  titulos  de  quibus  supra.  Vario  tempore  scriptae 
sunt  epistolae,  nec  omnes,  ut  videtur,  ad  eumdem  virum.  Semper  tamen 
ad  Attidem  inscribuntur.  Duos  pontifices  fuisse  conjiceres  ex  Polybio,  qui 
legatos  inducit  ad  Manlium  «  ab  Attide  et  Battaco,  Matris  Magnae  sacer¬ 
dotibus  missos;  »  sed  et  ille  prius  Attidem  nominat,  et  litterae,  quae  a 
Pergami  regibus  scriptae  exstant,  omnes  Attidis  nomen  solum  proferunt. 
Inter  summum  illum  pontificem,  qui  ab  omnibus,  et  hunc  alterum,  qui 
a  Polybio  tantum  memoratur,  quid  interesset,  nos  fugit. 

primum  regibus,  mox  per  illos  cum  senatu  Ro¬ 
mano  amicitiae,  legationum^  mutui  officii  commer¬ 
cium  iniere.  Casu  evenit  ut,  sub  finem  primi  Punici 
belli,  Pessinuntii  sacerdotes  occasionem  opportunam 
nanciscerentur  susperstitioni  Romanse  gratificandi, 
quum  Romanis  « lapidem  nigellum  (1)  )>  qui  simu¬ 
lacrum  Magnae  Matris  Ideae  habebatur,  Romam 
asportandum  benevolentissime  concessissent  (2). 
Nec  omissum  est  inceptum  his  auspiciis  foedus ; 
Manlio  adversus  Gallos  pergenti  obviam  ivere 
Magnae  Deae  Pessinuntii  sacerdotes,  fausta  Romanis 
armis  comprecati  et  consuli  futuram  victoriam  gratu- 
lantes  (3) .  Postquam  Romani,  Asiae  regimen  nondum 
suscipere  volentes,  exercitum  in  Europam  reduxere, 
manent  in  Pergamenorum  regum  clientela  templi 
antistites;  in  ea  epistola,  quae  prima  omnium 
scripta  esse  nobis  videtur,  et  quae  sola  in  certum 
annum  incidit,  nempe  in  Eumenis  II  quartum  et 
vigesimum,  rex  Eumenes  Attidi  opem  suam  et 
praesidium  militum  pollicetur,  quo  se  et  templum 
adversus  barbarae  gentis,  quae  in  vicinia  habitabat 
et  Pesonges  dicebatur,  incursum  et  inimicitias  de¬ 
fendat.  Nec  hoc  tantum  :  sed  et  aliunde  comperi- 
mus  aedem  illam,  cui  adversus  hostiles  incursus 
protegendae  operam  dabat  Eumenes,  Pergameno- 

{{)  Prudent.  Martyr.  Roman.  206. 

(2)  Liv.  XXIX,  10, 11,  14.  Cf.  Ovid.  Fast.  IV,  v.  247  et  seqq.  vv. 

(3)  Liv.  XXXIX. 

rum  regum  impensa  renovatam  fuisse,  auctam  et 
ornatam,  marmoreis  columnis,  marmoreis  porti¬ 
cibus  decoratam  (1).  Res  ita  non  cessisset,  nec  hunc 
sibi  in  Galatiam  aditum  aperire  et  munire  valuissent 
Eumenes  et  Attalus,  si  fuisset  Galatia  sub  unius 
principis  imperio,  vel  certe  si  arctiori  societatis  vin¬ 
culo  juncti  fuissent  tres  Galatiae  populi  et  eorum 
reguli ;  sed,  ut  res  se  habebat,  de  communi  utili¬ 
tate  inter  nationis  duces  non  conveniebat,  et,  dum 
Cjbeles  sacerdotes  libertati  Gallorum  insidiari  non 
desinerent,  hic  aut  ille  regulus,  ut  ex  commean¬ 
tium  ad  fanum  forumque  numero  amplum  vectigal 
perciperet ,  cum  Attalo ,  Pessinuntios  tutaturus , 
foedus  inibat.  Longius  processere  Gallici  optimates ; 
dum  paulatim  indigenarum  et  accolarum  sensus 
et  mores  induerent,  eo  venere  ut  jam,  circa  centum 
et  quinquaginta  ante  Christum  annos,  Gallici  opti¬ 
mates  summum  Magnas  Matris  sacerdotium  sibi  ar¬ 
rogarent,  et,  si  qui  hoc  munere  fungerentur,  potius 
jam  Romae  et  externorum  regum  amicitiam  captarent 
quam  sua  gentis  utilitati  inservirent.  Comperimus 
enim  ex  harum  epistolarum,  qua  ab  Eumene  ad 
summos  Pessinuntis  sacerdotes  scripta  fuerunt, 
mutilo  quodam  et  breviori  fragmento,  adjutum 
fuisse  a  rege  unum  illorum  adversus  fratrem  suum, 
qui  Aiorix  nominabatur.  Hoc  autem  nomen  Galli- 


(1)  Strabo,  XII,  5. 

cum  esse  si,  ut  credimus,  manifestum  est,  sequitur 
Aiorigis  fratrem,  qui  sub  Attidis  titulo  latet,  et 
ipsum  Gallica  stirpe  oriundum  esse.  Jam,  ut  ex 
hoc  indicio  conjicere  licet,  consueverant  Tolisto- 
bogorum  reguli  antiquum  illud  sacerdotium,  quod 
tanta  auctoritate  in  finitimorum  populorum  opi¬ 
nione  pollebat  et  pontifici  tam  ampli  reditus  co¬ 
piam  faciebat,  sibi  assumere,  nec  illud  Gallica 
genti  virium  incrementum  afferebat,  sed  ita  potius 
fiebat  ut  hac  parte  hosti  semper  pateret  in  Gallicum 
solum  aditus,  et  Pergamenis  regibus  occasio  dare¬ 
tur  in  Gallica  negotia  sese  immiscendi. 

Licet  privatas  simultates,  aut  spe  prsedandi,  aut 
invidia,  aut  ira  impulsi,  inter  se  exercere  vix  desi¬ 
nerent  Gallici  optimates,  circa  finem  secundi  et 
initia  primi  ante  Christum  saeculi,  Galatia,  quantum 
in  ea  erat,  quieta  fuit,  nec  tamen  hac  pace  et  his 
otiis  ita  usa  est  ut  se  ad  meliorem  normam  consti¬ 
tueret  populosque  suos  arctioribus  vinculis  connec- 
teret.  Inde  factum  est  ut,  quum  dominari  coepisset 
in  Asia  vir  constantia  et  ingenio  inter  omnes  Asiae 
reges  insignis,  sed  qui  non  sibi,  non  suis,  non  ami¬ 
cis,  non  hostibus  parcere  unquam  didicerat,  Galli 
jam  ea  haberent  toleranda  quae  tamdiu  finitimos 
populos  tolerare  coegissent,  jam  iis  injuriis,  calami¬ 
tatibus,  aerumnis  afficerentur,  quibus  totam  Asiam, 
quum  primum  in  hanc  regionem  invaserunt,  ad 
summam  desperationem  adduxerant.  Tn  primo  quod 

gessit  adversus  Romanos  bello,  licet  Galatas  socios 
habuerit  Mithridates,  eorum  duces,  geniali  mensae 
accubantes  et  hospitio  fidentes,  perfide  necavit  Ga- 
latiamque,  primoribus  viris  ita  spoliatam  et  opis 
expertem,  proculcandam  et  expilandam  tradidit 
crudeli  et  nefario  homini,  Eumacho  prajsidi  (1). 
Frustra  conjuravere  in  perniciem  regis  odio  exacer¬ 
bati  juvenes  nobilissimi  inter  Gallos  sanguinis  (2) ; 
non  nisi  pace  ad  Dardanum  inter  regem  et  Romanos 
pacta  coactus  fuit  Mithridates  Galatia  cedere  (3). 

Quum  se  talem  adversus  gentem  Gallicam  Mithri¬ 
dates  gessisset,  quoties  inter  Romam  et  Pontum 
exarsit  bellum,  Galli  Romje  auxiliati  sunt,  et  iis 
ducibus,  qui  Mithridatis  potentiam  repetitis  ictibus 
ad  terram  afflixerunt,  Lucullo,  Pompeio,  Gallici 
equites,  praeeunte  Dejotaro,  tetrarcharum  fortis¬ 
simo  et  jam  nobilissimo,  strenuam  opem  navaverunt. 
Postquam  igitur  concidisset  Mithridates,  Pompeio 
Asiam  constituenti  placuit  Dejotarum  Armenia 
Minori  et  Ponticae  ditionis  parte  donare,  regemque 
simul  appellare  (4).  Sua  Galatiae  libertas  servata 
est,  ita  tamen  ut  ceteris  tetrarchis  et  principibus 
divitiis,  auctoritate,  militum,  quos  in  armis  habebat, 
numero  et  disciplina  ceteris  omnibus  longe  praesta¬ 
ret  Dejotarus,  et  ab  aequalibus  «  Gallo-Graeci®  pene 

0)  Appian.  Mithrid.  XLI,  XLVl,  LIV,  LVIU. 

(2)  Plutarch.  Devirt,muLJ.W\l. 

(3)  Appian.  1.1.  LV.  Velleius  II,  23;  Oros.  VI,  2.  Memnon,  37. 

(4)  Strabo,  XII,  3,  13. 

totius  tetrarcha  »  vocaretur  (1).  Intellexerat  Dejo¬ 
tarus,  vir  fortis,  strenuus  et  prudens,  hac  cetate, 
qua  vivebat,  Orientis  regulo  aliam  viam,  qua  tute 
incederet,  non  esse,  nisi  ut  omni  modo  se  utilem 
praestaret  Romanis,  seque  illis,  quoties  tempus  si¬ 
neret,  opportunitate  et  sedulitate  officiorum  com¬ 
mendaret  (2).  Ergo,  et  dum  bella  fuerunt,  omnibus 
consulibus  et  praetoribus,  qui  in  Asia  militaverunt, 
prcBsto  affuit  cum  copiis,  eosque  in  consilio  et  in 
campo  adjuvit.  Mortuo  Mithridate,  quum  Asia  fere 
quiesceret,  in  provincias  Galatiae  finitimas,  in  con¬ 
sularem  Asiam,  in  Ciliciam,  in  Bithyniam  et  Pon¬ 
tum  novus  praeses  non  mittebatur,  quin  eum  Dejo¬ 
tarus  iret  salutatum,  suam  ei  operam  sponte  offerret, 
seque  cum  illo  hospitii  et  amicitiae  vinculis  conjun¬ 
geret.  Hunc  in  modum  Ciceronem,  Ciliciae  procon¬ 
sulem,  sibi  obligavit,  quum  se  illi  adversus  Pisidiae 
praedones  socium  adjunxisset,  adversus  Parthos 
provinciae  imminentes  promisisset  (3).  Quot  Romani 
proceres  Asiaticas  provincias  rexerant,  tot  amicos 
et  fautores  Romae  habebat  Dejotarus.  Belli  civilis 
scopulo  fere  allisa  est  Dejotari  fortuna,  quum 
Pompeii,  cujus  sub  signis  prima  fere  stipendia  me¬ 
ruerat  et  nomen  nobilitaverat,  quum  Senatus,  cujus 
honorificis  decretis  publice  toties  laudatus  erat, 

(1)  Hist.  B.  Alexand.  67.  Cf.  Cic.  ad  famil.  1, 15. 

(2)  «  Multis  ille  quidem  gradibus  officiorum  erga  rempublicam  nos¬ 
tram  ad  hoc  regium  nomen  ascendit.  »  Cic.  Pro  rege  Dejot.  27. 

(3)  Cic.  ad  Attic.  V,  18,  2;  V,  20,  9;  V,  21,  14;  VI,  1,  4,  et  14. 

jussis  paruisset  et  ad  Pharsaliam  contra  Caesarem 
pugnavisset.  Postquam  debellatum  fuit,  in  regnum 
suum  propere  redux  Dejotarus,  omni  ope  enisus 
est  ut  veniam  a  Caesare  impetraret;  Cn.  Domitio 
Calvino,  quem  Caesar  in  Asiam  cum  parvo  exercitu 
miserat,  morem  gessit  (1),  et  Caesaris  primum  le¬ 
gato,  mox  ipsi  Caesari  adversus  Pharnacem  Galli¬ 
cam  legionem,  quam  jamdiu  ad  Romanum  mo¬ 
rem  conscripserat,  armaverat,  exercuerat,  com¬ 
modavit  (2). 

Nihilominus  Minorem  Armeniam  Caesar  illi  ademp- 
sit,  regium  titulum  reliquit,  maxima  tamen  Galatiae 
parte  Mithridati  Pergameno  assignata;  hic  autem, 
dum  Bosporano  regno,  quod  et  ipsum  a  Caesare  ac¬ 
ceperat,  potiri  studet,  per  Asandri  fraudem  periit, 
ita  ut  Dejotarus  in  Galatiae  possessionem  hac  morte 
iterum  remitteretur  (3)c  Duobus  autem  post  annis, 
cum  Romae  essent  legati  a  rege  Dejotaro  missi,  unus 
ex  illis,  Castor,  regis  nepos,  avum  insimulavit  insi¬ 
diarum  adversus  Caesaris  vitam,  dum  dictator  in 
Galatia  moraretur,  structarum;  ut  aiebat  accusator, 
casu^  an  potius  Deorum  immortalium  benevolentia 
servatus  fuerat  Caesar;  quantum  erat  in  Dejotaro, 
periturus  erat  (4).  Regis  causam  egit  Tullius^  elo¬ 
quentia  autem  sua  hoc  tantum  profecit  ut  Caesar 

(1)  Cic.  Pro  rege  Dejot.  24. 

(2)  Hirt.  De  hei.  Alex.  LXVIIL  Cic.  Epist.  ad  Alt.  VI,  1,  14. 

(3)  Appian.  Mithrid.  121.  Strabon,  XUI,  4,  3.  Cic.  Philip.  11,94. 

(4)  Vide  totam  Ciceronis  orationem  pro  rege  Dejotaro. 

sententiam  dicere  abstineret,  remque  integram  in 
Parthici  belli  tempus  differret. 

Qui  factum  fuerit  ut  Caesar  ad  Parthicum  bellum 
non  proficisceretur,  satis  notum  est.  Audita  Caesa¬ 
ris  morte,  Dejotarus  ea  quae  amiserat,  Armeniam 
Minorem  etPontica  castella  iterum  sibi  vindicavit  (1), 
et  in  hujus  tractus  possessione  tum  ab  Antonio,  qui 
sub  Caesaris  mortui  nomine  populos,  honores,  regna 
venditabat,  tum  a  Bruto  et  Cassio,  qui’ postea  Asiam 
obtinuerunt,  confirmatus,  Pompeii  Magni  et  veterum 
studiorum  non  immemor,  auxilio  Gallici  equitatus 
Cassianum  exercitum,  in  Macedoniam  pergentem, 
instruxit  (2). 

Circa  Philippensis  pugnae  tempus  vita  cessisse 
Dejotarus  videtur,  tempestivo  exitu  novis  periculis 
exemptus.  Antequam  aetate  conficeretur,  nepotis 
aut  perfidiam  aut  certe  malevolum  erga  se  animum 
ultus  erat,  quum  hujus  parentes,  Castorem  Saocan- 
darium  suamque  ipsius  filiam,  Castoris  uxorem,  in 
castello  obsessos  cepisset  et  occidisset  (3).  Decesse¬ 
rat  ante  patrem,  ut  videtur,  Dejotari  filius,  patri 
cognominis,  egregiae  spei  juvenis,  qui  et  ipse,  vivo 
patre,  rex  fuerat  a  Senatu  appellatus  (4);  de  ejus 

(1)  Cic.  Philip.  II,  94-95. 

(2)  Dio.  XLVII,  24,  48. 

(3)  Strabo,  XII,  5.  Ille  idem  est,  qui  a  Csesare  Tarcundarius  Castor 
nominatur  {B.  C.  III,  4).  Humili  genere,  a  Rhodo  oriundus,  rhetoricis 
studiis  primum  deditus,  si  Suidae  credimus  (s.  v.  Kacrrcop),  Dejotaro  pla¬ 
cuit  et  ab  illo  ad  tetrarchiam  evectus  et  Gallico  cognomine  ornatus  fuit. 
Cf.  Cic.  Pro  Dejot.  30. 

(4)  Cic.  adAttic.y  V,  17,  3 ;  18,  4.  Philip.  XI,  13,  38. 

mortis  tempore  et  genere  nihil  quidem  nobis  est  a 
scriptoribus  traditum,  nomen  autem  ejus,  circa  Phi¬ 
lippensis  pugnae  tempora,  ex  historia  subito  evani¬ 
dum,  nos  id  ut  conjiceremus  adduxit.  Verisimile 
enim  erat,  si  superfuisset  seni,  nos  aut  de  pcena  illi 
a  triumviris  irrogata,  aut  de  tetrarchia,  quae  illi 
concessa  esset,  audituros  fuisse. 

Tolistobogum  fuisse,  et  hujus  gentis  tetrarchiam 
hereditariam  a  patre  accepisse  Dejotarum  Strabo 
diserte  narrat  (1) ;  quod  ex  ipso  nomine  regionis, 
ubi  erant  castella  in  quibus  vulgo  commorabatur 
et  thesauros  suos  asservabat ,  Blukion  scilicet  et 
Peion,  jam  conjicere  potuissemus  (2). 

De  aliis  Gallorum  principibus  et  tetrarchis,  qui 
circa  eadem  tempora  in  Asia  floruerunt  et  urbes 
quam  plurimas  a  Romanis  ducibus  regendas  acce¬ 
perunt,  nihil  fere  nisi  nomen  et  assignatam  provin¬ 
ciam  scimus.  Brogitarus  quidam,  gener  et  ipse  De¬ 
jotari,  a  P.  Clodio,  tribuno  plebis,  regium  titulum 
Gallica  pecunia  emptum  cum  summo  Magnae  Ma¬ 
tris  sacerdotio  non  diu,  ut  videtur,  tenuit  (3). 

(1)  strabo,  XII,  3,  13. 

(2)  Strabo,  XII,  5,  2.  Dubium  videri  non  potest  quin  unum  idemque 
sit  hoc  Strabonis  BXouxiov  et  illud  Ciceronis  Luceium  aut  Lucceium  cas¬ 
tellum,  in  quo  Dejotarus  Caesarem  aliquot  dies  hospitem  habuit.  Pro 
rege  Bejot.,  17,  21. 

(3)  Cic.  Be  Harusp.  resp.,  13.  Pro  Sestio,  26.  Cf.  Epist.  ad  Quint.  fr.  II, 
9.  Hunc  regem  gessisse  testatur  argenteum  numisma  singulare,  quod  in 
imperatoria  bibliotheca  Lutetiae  Parisiorum  asservatur,  ejus  nomine  in¬ 
scriptum  (BpoyiTcxpou  Pa(7i>£(j0(;  «piXopoopiaiou) .  V.  Mionnet,  Bescription 
des  medailles,  t.  IV,  p.  405,  et  de  Luynes,  Revue  de  numismatiquCy  1845, 
p.  264. 

Pontici  regni  partem  cum  Mithridatio  castello  Bo- 
godiatorus  a  Pompeio  acceperat;  Ateporix  partem 
Zelaitidis  aut  ab  illo  aut  ab  alio  quodam  Roma¬ 
norum  ducum  qui  Asiae  rebus  providerant  (1). 
Materno  sanguine  Gallus  erat  et  ille  Mithridates 
Pergamenus,  Eupatoris  filius,  cui  Caesar  Galatiae 
tetrarchiam  et  Bosporanum  regnum  concessit  (2). 
Heracleam  urbem  Antonius  triumvir  Adiatorigi 
tradidit,  qui,  Actiaci  belli  tempore,  omnes  Roma¬ 
nos,  qui  in  ea  consistebant,  nocte  una  trucidavit, 
ob  quod  flagitium  ab  Octavio  post  Actiacam  pug¬ 
nam  morte  mulctatus  est;  ejus  autem  filius  natu 
major,  Dyteutes,  ab  eodem  est  Comanorum  sacer¬ 
dos  nominatus,  quum  in  Asia  haec  sacerdotia  re¬ 
giam  fere  potestatem  subministrarent  (3).  Hac 
aetate  Romani  Gallicos  istos  principes  urbibus  et 
populis,  quos  ipsi  per  Romanos  praesides  nondum 
regere  destinant,  saepissime  praeponunt,  tum  quod 
viros  strenuos  et  fortes  in  manu  habere  expedit, 
tum  quoque,  nisi  fallimur,  quod  impotentium  et 
avidorum  regulorum  jugum  aegre  ferentes  populi 
ad  id  citissime  perducuntur  ut  gentibus  invideant 
proconsulari  imperis  subditis ,  Romanique  magis¬ 
tratus  tutelam  veris  precibus  expetant  et  expo¬ 
scant  (4). 

(1)  strabo,  XII,  5,  2 ;  XIl,  3,  37. 

(2)  Appian.  Mithrid.^  121.  Strabo,  XlII,  4,3. 

(3)  Strabo,  XII,  3,  6;  35. 

(4)  Regulis  Galatiaj  assignati  diu  fuerunt  nummi  Caeantoli,  Bitouki, 

Mediterraneam  Asiae  regionem  hac  conditione 
Amyntas  habuit  post  Dejotarum,  et  gentes,  quae 
paulo  post  in  Galatiam  provinciam  coalescent, 
adsuefecit  ut  sub  uno  rectore  viverent  et  a  Galatia 
penderent  (1).  Amyntas,  qui  ab  epistolis  Dejotaro 
fuerat,  alae  Gallicae  praeerat,  quam  rex  Bruto  et 
Cassio  adversus  triumviros  pergentibus  auxiliatu¬ 
ram  mandaverat,  et  post  priorem  pugnam,  qua  Cas¬ 
sius  cecidit,  ad  Antonium  defecit  (2).  Mercedem 
igitur  proditionis  Antonius  illi  tribuit  cum  regio 
Dejotari,  qui  interdum  vita  cesserat,  titulo,  Gala¬ 
tiam,  partem  Lycaoniae,  Pamphyliae  et  Pisidiae  (3). 
Nihilominus  tamen,  in  Actiaco  bello,  ab  Antonio  ad 
Octavium  Amyntas  defecit  (4).  Iterum  ergo  prodi¬ 
tori  gratiam  retulit  victor;  ejus  regno  Ciliciae  par¬ 
tem,  quae  Aspera  dicebatur,  adjecit,  permisitque 

aliorumque/ quos  nuper  Galatige  abjudicaverunt  et  Gallige  Narbonensi 
restituerunt  qui  in  hisce  rebus  vident.  Errorem,  in  quem  multi  incide¬ 
rant,  primus  confutavit,  aut  inter  primos,  De  Saulcy  {Revue  numisma¬ 
tique,  1856,  p.  3-6),  in  sua  ad  Wittium  epistola  de  illis,  qui  falso 
dicuntur,  Galatiae  regulis, 

(1)  De  Amynta  ejusque  fortunae  et  regni  incrementis  vide  de  Luynes, 
Revue  numismatique,  1845,  p.  253-256.  Postquam  rex  dictus  fuit,  vide¬ 
tur,  licet  Side  nunquam  in  ejus  potestate  fuerit,  in  hac  Pamphylige 
urbe,  a  Sidenis  artificibus,  ad  speciem  Sidenorum  nummorum,  egregios 
suos  tetradrachmos  faciendos  curavisse. 

(2)  Dio.  XLVII,  48. 

(3)  Dio.  XLIX ,  32,  Appian.  B.  C.  V.  Anno  40  a.  Chr,,  Galatia,  ut  e 
Dione  (XLVIII,  33)  comperimuSj  Castori  cuidam,  de  quo  noster  nihil 
omnino  nisi  nomen  videtur  scire,  assignata  fuerat ;  eum  hunc  fuisse  qui 
Dejotarum  accusaverat  apud  Caesarem,  verisimile  est.  Quum  autem 
quatuor  post  annis  (36  a.  Chr.)  Amyntam  Galatiae  prceficiat  Antonius, 
hujus  Castoris,  de  quo  nihil  memoriae  traditum  est,  mentionem  facere 
vix  operae  pretium  erat, 

(4)  Velleius,  II,  84;  Horat.  Epod,  9, 17. 

ut,  qutuitum  vellet  ac  posset,  ditionis  sute  fines 
Taurum  et  meridiem  versus  prolataret,  devictis  et 
attritis  Pisidis  et  Isauris ,  indomitis  latronibus , 
qui  jam  Romanis  ducibus  materiam  belli  et  trium¬ 
phorum  praebuerant ,  nec  tamen  quiescebant ,  at 
saepius  Phrygiam,  Galatiam,  Cappadociam,  rapidis 
et  praedatoriis  incursibus  vexabant.  Eos  igitur  ador¬ 
tus  Amyntas  non  sine  multo  sudore  et  sanguine 
Antipatrum,  praedonum  ducem  famosum,  e  Derbe 
expulit,  et  Cremna,  multisque  castellis,  quae  ini¬ 
quitas  locorum  ad  hunc  diem  tutata  erat,  vi 
potitus  est  (1) ;  in  ipsis  montium  praecordiis,  ut  re¬ 
cens  victas  gentes  sub  oculis  et  in  manibus  haberet, 
ut  praesens  contineret  et,  si  qui  rebellarent,  subito 
adesset  castigaturus ,  sedem  suam  collocavit.  Isaura 
a  Romanis,  qui  in  eis,  ut  videtur,  jam  inde  a 
Servilii  Isaurici  tempore  praesidium  habuerant,  ac¬ 
ceperat,  urbemque  hanc  novi  regni  caput  futuram 
esse  statuerat;  oppidum  igitur,  jam  natura  defen¬ 
sum,  muro  et  turribus,  quae  etiam  nunc  hodie 
viator  aspicit  et  admiratur,  circumdare  coeperat, 
quum  in  bello ,  quod  adversus  gentem  Pisidiae 
ferocissimam  Omonadeas,  gerebat  et  jam  ferme 
confecerat,  per  insidias  circumventus  et  interem¬ 
ptus  est  (2).  Licet  filios  relinqueret,  ut  testatur 
titulus  Ancyranus,  Galatiam  cum  plerisque  ur- 

(1)  strabo,  XII,  6. 

(2)  Strabo,  XII,  6,  S. 

bibus  ac  populis,  quibus  imperaverant  Dejotarus  et 
Amyntas,  Augustus  in  Romanae  provinciae  formam 
redegit  (25  a.  Chr.),  quae  Galatia  dicta  est,  primum¬ 
que  praesidem  habuit  M.  Lollium  legatum  Augusti 
pro  praetore  (1). 

% 

(1)  Dio.  LUI,  26. 


I 

PARTES  ET  FINIES  PROVINCIAE  GALATIAE. 


Nova  provincia,  quae  post  Amyntae  mortem  in 
mediterranea  Asia  constituta  est,  cur  Galatia  a  Ro¬ 
manis  nuncupata  fuerit ,  operae  pretium  est  paucis 
exponere ;  quos  enim  Graeci  et  FaT^aTa;,  Ro¬ 

mani  vocare  solent,  et  Galliam^  non  Galatiam 
dicere  debuissent  regionem  quam  obtinebant  Gal¬ 
licae  gentes,  Trocmi,  Tolistobogi,  Tectosages.  Quum 
autem  vellent  Asiaticos  hos  Gallos  ab  Cisalpinis  et 
Transalpinis  Gallis,  cum  quibus  quotidie  negotium 
habebant,  proprio  quodam  et  peculiari  nomine  dis¬ 
tinguere,  Gallos  istos  inter  Graecas  gentes  difPusos, 
Graeco  sermone  jam  utentes  et  in  Graeci  ritus  et  mo¬ 
ris  imitationem  pronos  Gallo-Grwcos^  et  regionem, 
quam  occupaverant,  Gallo  -  Grcecmn  appellavere. 
His  vulgo  vocabulis  utuntur,  quum  in  horum  men¬ 
tionem  incidunt  Latini  scriptores  Caesari  aut  Au- 

gusto  aetate  suppares,  Caesar  ipse  (1) ,  Hirtius  (2), 
Livius  (3),  etc.  Jam  tamen  apud  Tullium  semel  in¬ 
venias  verbum  Galatas  (4) ;  qui  enim  Asiam  rege¬ 
bant  consules,  praetores,  quaestores  populi  Romani, 
negotiatores  et  publicani  per  Asiam  sparsi,  quum  in 
hac  regione  Graecus  sermo  ab  omnibus  usurparetur, 
nomen  Fa^XaToc;  semperin  auribus  habebant ;  ipsi  quo¬ 
que,  dum  Graece  loquerentur  et  scriberent,  creber¬ 
rime  FyAaTa;  pronuntiabant,  ita  ut  sensim  assue¬ 
verint  Graeco  vocabulo  uti,  quum  non  de  Gallis,  qui 
Occidentem  incolebant,  sed  de  illis,  qui  in  Oriente 
sedem  suam  elegerant ,  loquerentur.  Sic  in  Latini 
sermonis  consuetudinem  circa  Caesaris  aetatem  Grae¬ 
cum  vocabulum  Fa^XaTai  se  paulatim  insinuavit,  et 
Augustus,  quum  anno  25  a.  Chr.  regionem,  quae 
sub  Amynta  fuerat,  in  provinciae  formam  redegit, 
libenter  novae  provinciae  Galatiam  nomen  imposuit, 
quo  omnes  ambages  tollerentur,  et  statim  intelli- 
geretur,  non  agi  de  Occidentali  et  Europensi ,  sed 
de  Orientali  et  Asiatica  Gallia.  Ubi  semel  Graecum 
istud  vocabulum  principis  velut  decreto  in  Lati¬ 
nam  linguam  adscitum  est,  quod  gentis  Gallicae  par¬ 
tem  quamdam  designaret  et  a  reliqua  natione  se¬ 
gregaret,  apud  posterioris  aevi  scriptores,  seu  his- 

(1)  D.  B.  C.  III,  4. 

(2)  D.  B.  AI.  67. 

(3)  XXXVin,  12  :  Cn.  Manlius  in  Gallo-Graecia  bellum  gessit^,.  17  i 
Hi  jam  degeneres  sunt,  mixti,  et  Gallograeci  vere,  quod  appellantur. 

(4)  Ad  Attic,,  VI,  V,  3  :  «  Auxilia  sane  bona,  sed  ea  Galatardm , 
Pisidarum,  Lyciorum.» 

torici ,  seu  poetae  sint,  Galatas  [{),  Galatiam 
Galaticam  supellectilem  (3)  creberrime  invenias. 
Latinam  serioris  aevi  linguam  et  consuetudinem  se¬ 
cutus  noster  recentiorum  Gallorum  sermo  duplicem 
et  ipse  verborum  seriem  admisit,  vocabula  Gaule, 
Gaulois,  et  Galatie,  Galates,  quorum  ope  subito  in- 
telligas  an  Europensis,  an  Asiaticae  Galliae  mentio 
fiat;  an  illorum,  qui  magni  Caesaris  impetum  et  arma 
decem  continuos  annos  sustinuerunt;  an  horum, 
quos,  peregrinis  moribus  infectos,  Manlius  fere  uno 
ictu  prostravit,  ita  ut  in  Romanam  primum  cliente¬ 
lam,  mox  in  Romanam  ditionem  sine  bello  veni¬ 
rent. 

Ut  multae  aliae  imperii  Romani  regiones ,  sic  et 
Galatia  ab  anno,  quo  in  provinciae  formam  redacta 
est,  annos  computare  coepit.  Quam  rem,  quum  Ga¬ 
latiae  nummos  inspiceret,  jam  notaverat  Eckhe- 
lius  (4),  frustra  in  dubitationem  adducere  tentaverat 
Franzius(5),  et  extra  omnem  controversiam  posuit, 
quem  nuper  his  studiis  ademptum  lugemus,  Ca- 
vedonius  (6).  Ille  ex  nummis  quibusdam  Eckhe- 
lio  ignotis,  et  apudTavianos  signatis  quo  anno  Sep¬ 
timius  Severus  per  Galatiam  contra  Pescennium  iter 

(1)  Tac.  Ann.  XV,  16.  Claud.  in  Eutrop.  I,  69* 

(2)  Tac.  Ann.  XIII,  35.  H.  II,  9.  Plin.  H.  N.  V,  42,  1  ■  XIV,  11,  1; 
XV,  7,  6;  XVI,  12,  1;  etc.  Stat.  Silv.  I,  4,  76. 

(3)  Plin.  H.  N.  XXIX,  9,  4 ;  XX,  51,  1. 

(4)  D.  N.  V.,  IV,  p.  377.  Cf.  III,  182. 

(5)  C.  I.  Gr.  ad  nn,  4099-4112. 

(6)  Bullettino  deir  Instituto  archeologico,  1845,  p.  94; 

faceret,  ostendit  annum  hunc  CIH  (218)  quo  signati 
sunt,  mirum  in  modum  cum  hac  annos  computandi 
ratione  congruere,  quae  initium  ducit  ab  anno  ante 
Christum  vigesimo  quinto  (729  U.  C.),  quo  consules 
fuere  Augustus  YIlll  et  M.  Junius  Silanus.  , 

Longe  ultra  fines  regionis  ,  quae  proprie  Galatia 
vocabatur,  patuit  nova  provincia,  quae  post  Amyntae 
mortem  accrevit  imperio  Romano.  Supra  enim  os¬ 
tendimus  Amyntae  subjectas  fuisse  non  tantum  Ga¬ 
latiam  (1),  sed  Pisidiam  (2),  Lycaoniam,  Pamphyliae 
partem  (3)  et  Phrygiae  ,  Isauriam ,  Ciliciam  Aspe¬ 
ram  (4).  Post  Amyntae  mortem  uni  Romano  praesidi 
concreditam  fuisse  omnem  regionem,  qua  Amyntae 
regnum  constabat,  non  semel  testis  est  Strabo  (5); 
ex  ipso  tamen  Strabone  conjicias  haec  non  esse  ab¬ 
solute  intelligenda,  et  plerasque,  non  tamen  omnes 
urbes,  quae  sub  Amynta  erant,  intra  novae  hujus 
provinciae  fines  fuisse  comprehensas.  Asperam  enim 
Ciliciam  ,  postquam  vita  functus  fuit  Amyntas ,  ad 
Archelaum  Cappadociae  regem  delatam  fuisse  a 
Romanis  auctor  est  Strabo  (6).  Monet  item  Dio  ur¬ 
bes  Pamphyliae,  quae  Amyntae  paruerant,  libertati 


(1)  Dio-Cass.,  XLIX,  32  ;  Ll,  2. 

(2)  Appian.j  B.  C.  V,  75. 

(3)  Dio-Cass.,  XLIX,  32. 

(4)  Strabo,  XII,  5,  4;  Xll,  6,  1,3,  4;  XH,  7.  3;  XIV.  5,  6. 

(5)  XII,  5,  1.  Nuv  TYiv  uTto  xw  ’A[;.0vxa 

YevojJ-Evriv  ^xaaav  ei;  [xTav  auvaYaYovxe;;  euap^iav,  XII,  6,  5.  r) 

D’£axlv  Otto  xq)  aOxtp  riY£p.6vi  xcov ’P(o|xaitov,  {19’ (p  xai  ’A[xuvxou  paaiXtia 
nacya.  Cf.  XII,  7,  3 . 

(6)  Strabo,  XIV,  5,  6. 

redditas  fuisse  (1) ;  quod  libertatis  nomen  postquam 
paucis  post  annis  evanuit,  Pamphyliae  provinciae 
quae  inter  Taurum  et  mare  velut  constricta ,  arctis 
certe  finibus  concludebatur,  addictae  fuerant  urbes 
Pamphylicae ,  quas  ea  tantum  mente ,  ut  videtur, 
Antonius  et  Augustus  Amyntae  concesserant,  ut  rex 
omnes  Tauri  valles  et  fauces  castellis  et  praesidiis 
suis  muniret,  et  ferociam  indomitarum  gentium  ita 
valeret  tenaciori  freno  compescere. 

Quod  si  igitur  Ciliciam  Asperam  et  Pamphyliam 
excipias,  novae  provinciae,  Galatiae  scilicet,  fines  cum 
regni,  quod  Amyntas  habuerat,  finibus  congruebant. 
Quod  ad  Lycaoniam  spectat,  rem  disertis  verbis  de¬ 
clarat  Dio,  omnium,  quae  ad  has  mutationes  finium 
et  ad  administrandi  imperii  normam  pertinent, 
auctor  locupletissimus.  «  Amynta  mortuo,  o  inquit, 
((  hanc  regionem  Augustus  non  ejus  filiis  assignavit^ 
sed  in  provinciae  formam  redegit  (eIq  t-^v  u7u-/{>coov  kbn- 
yays),  ita  ut  Galatia  cum  Lycaonia  sub  Romano  prae¬ 
side  esset  (2).  »  Cum  Dionis  testimonio  consentit 
titulus  Iconiensis  ab  hujusce  urbis  populo  dicatus 
L.  Pupio  Praesenti  (3),  procuratori  Augusti  Galatiae 
provinciae  (sTV^TpOTrov  Ti^epiou  Rai^apo; 

Tou  rspixavaoiji  Y.cd  Nepwvo?  Kaiaapo;  Ss^acToO 

(1)  Dio,  LIII,  26. 

(2)  Dio,  LIII,  26. 

(3)  C.LGr.  3991,  Perperam  Franzius  nouTuiov,  quod  scriptum  erat 
in  apographo,  mutavit  in  UoutiXiov,  quum  Publius  praenomen  sit,  at 
contra  Pupius  gentilitium  nomen  aliunde  notum,' 

Fspixavr/.oij  Fa^XaTix-vic;  tov  lauTOu  £tj£pY£T'/iv 

xal  xTiW/iv).  Si  Dio  de  Lycaoniae  cum  Galatiae  con¬ 
junctione  tacuisset,  jam  ex  hoc  titulo  intelligeremus 
sub  Claudio  certe  et  Nerone  Lycaoniam  sub  eo  pro¬ 
curatore  fuisse ,  qui  Galatiae  reditus  colligebat  et 
administrabat,  ideoque  simul  legato  Galatiae,  cui  ad 
latus  erat  ille  procurator,  paruisse  (1). 

Si  ad  Pisidiam  transeamus,  totum  hunc  tractum 
fuisse  cum  Galatia  conjunctum  non  minus  certis 
argumentis  demonstratur.  Strabo  enim,  dum  narrat 
quae  bella  in  ipsis  Tauri  montis  visceribus  Amyntas 
gesserit  et  quae  oppida  expugnaverit ,  obiter  monet 
Sagalassum  ab  eodem  praeside  Romano  regi  cui  pa¬ 
rent  et  ceterae  urbes  quae  Amyntae  subjectae  fuerant. 
Quum  autem  Sagalassus  in  suis  nummis  et  titulis  se 
caput  esse  Pisidiae  jactet,  manifestum  est  toti  Pisi¬ 
diae  eumdem  legatum  praepositum  fuisse ,  a  quo 
penderet  prima  Pisidicarum  urbium,  illa  sine  dubio 
ubi  conventus  stato  tempore  haberetur  (2).  F[t  autem 


(1)  Plinium  adde,  qui,  licet  Lycaoniam  cum  Asia  proconsulari  con- 
nectere  ^videatur  {H.  N.  V,  25),  inter  gentes  tamen,  quas  complectitur 
Galatia,  Thebasen os  numerat  (ibid.,  V,  43),  quum,  paulo  ante  (V,  25), 
Tbebasa  inter  primores  Lycaoniae  urbes  nominaverit.  Quum  confusum 
sit  et  male  digestum  boc  omne,  quod  Plinius  de  Asia  proconsulari  et  ejus 
conventibus  disserit ,  boc  tamen  intelligas ,  eum  Lycaoniam  in  duas 
partes  dividere,  Lycaoniam  proprie  dictam,  quae  ab  Asia  pendet,  et 
tetrarchiam  ex  Lycaonia  quae  cum  Iconio  et  XIV  urbibus  Galatica  est. 
Quum  Amyntas  non  totam  Lycaoniam  possederit,  verisimile  est  banc 
tetrarchiam  ex  Lycaonia  nibil  aliud  esse  quam  partem  banc  Lycaoniae, 
quae  ab  Amynta  regebatur. 

(2)  Jn  nummo  Valeriani  nomine  inscripto  Sagalassus  dicitur  uptory) 
niffiotov  xai  (ptXirj  (ju[x[xaxo?.  .Eckbel.  D.  N.  F,  p.  271.  Cf.  titulum  inter 

nobis  omnis  dubitatio  eximatur,  de  Selge,  non^aliter 
ac  de  Sagalasso,  prsedicat  Strabo ,  Selgicam  urbem 
ac  regionem  in  provincia  censeri,  quse  olim  Amyntae 
paruit  (1). 

Quod  ad  Apolloniam  hanc  attinet  quae  in  limite 
Pisidiae  et  Phrygiae  Magnae  stabat  (2),  in  loco  hodie 
Oluburlu  dicto,  eam  quoque  Galatiae  legato  attribu¬ 
tam  fuisse  si  non  a  scriptoribus  discimus,  at  ex 
indicio,  cui  mentem  nondum  advertere  qui  in  has 
res  inquisivere,  admodum  probabile  fit.  Ut  Ancy¬ 
ram,  ita  Apolloniam  templum  Divo  Augusto  et 
Deae  Romae  consecrasse  apud  doctos  jam  diu  vul¬ 
gatum  est,  et  in  hujus  templi  ruderibus  inscriptum 
fuisse  Indicem  illum  celeberrimum  rerum  ab  Au¬ 
gusto  gestarum ,  quem  ipse  Imperator  sub  vitae 
finem  composuerat.  An  ipse  index  Apolloniae ,  ut 
Ancyrae,  latino  sermone  transcriptus  fuerit  in  tem¬ 
pli  parietibus,  prorsus  ignoramus,  at  in  Graecum 
sermonem  translatum  ibi  stetisse  testantur  versus 
ab  Arundelio  et  Hamiltonio  exscripti  (3).  Ea  in¬ 
terpretatio  an  eadem  fuerit  Ancyrae  et  Apolloniae 


rudera  urbis  inventum  in  basi :  ri  SayaXafTffewv  -iroXn;  Tcpto-cy^  tti?  HictSia? 
cpiXri  xat  av{iy.ixyot;  'Pw[jt,ai(ov,  C.  I.  Gr.  4368. 

(1)  NOv  Se  UTirjXOOi  xtUoiQ  -acli  elciv  ev  U7r6’Ap.uvTa  TeTaYP-evT^ 

Tipoxepov.  XII,  7,  3. 

(2)  Stephanus  Byzantius  (s.  v.  n.  17)  eam  Pisidi»  tribuit,  quum  eam 
Strabo  Phrygiae  assignet  (XII,  8,  14). 

(3)  Arundell,  Discoveries  in  Asia  Minor,  Londini,  1834,  t.  I,  p.  241; 
t.  II,  p.  426.  Hamilton,  Researches  in  Asia  Minor,  t.  II,  appendix,  n.  435. 
Cf.  C.  /.  Gr.  III,  n.  3971. 

dubitabat  Franzius  (1) ;  postquam  autem  nostra 
opera  maxima  pars  Graeci  tituli  Ancyrani  in  lucem 
prodiit  (2),  Mommsenius,  qui  de  monumento  An¬ 
cyrano  nuper  luculente  disseruit,  et  cum  Khirchovio 
totam  interpretationem  Graecam  recensuit,  iisdem 
verbis  Ancyrae  et  Apolloniae  conceptam  esse  affir¬ 
mavit  (3).  Ex  paucis  autem  erroribus,  qui  in  ea 
deprehenduntur,  manifestum  est  non  Romae,  ma¬ 
gistratuum  cura  et  per  eos  delecti  interpretis  di¬ 
ligentia  ,  indicem  e  Latino  sermone  in  Graecum 
fuisse  versum,  ita  ut  publica  auctoritate  compro¬ 
bata  interpretatio  per  omnes  Orientis  provincias 
diffunderetur.  Quod  si  res  ita  transacta  fuisset,  non 
incideremus  in  errores,  qui  interpretem  produnt 
publici  Romanorum  juris,  si  non  plane  rudem,  at 
certe  quaedam  interdum  permiscentem  nec  bene 
quid  sibi  velint  intelligentem  (4),  Verisimile  ergo 
est  provinciarum,  quae  Latine  non  loquerentur, 
urbibus,  si  suum  sibi  Augusteum  habere  vellent  et 
in  ejus  parietibus  Indicis  interpretationem  Graecam 
inscribere,  quae  Augusti  res  gestas  omnium  oculis 
subjiceret  et  omnium  mentibus  approbaret,  eam 
curam  demandatam  fuisse,  ut  interpretationem 

(1)  Cxsaris  Augusti  index  rerum  a  se  gestarum^  restituit  Franzius 
commentario  instruxit  A.  W  Zumpt.  In-4°,  Berolini,  1845;  p.  lOl. 

(2)  Exploration  archeologique  de  la  Galatie  et  de  la  Bithynie^  par 

MM.  G.  Perrot,  E.  Guillaume,  et  J.  Delbet,  pl.  27,  28,  29.  ^ 

(3)  Mommsen,  Res  gestce  Divi  Augusti,  ex  monumento  Ancyrano  et 
Apolloniensi,  Berolini,  in-8‘>,  1865,  p.  XXVI. 

(4)  Mommsen,  ibid.,  XXVII. 

Graecam  ad  arbitrium  suum ,  quam  optime  fieri 
posset,  constituerent.  Quum  autem  ea  res  in  remota 
provincia  non  parum  difficultatis  haberet  et  aegre, 
in  unaquaque  Graecarum  urbium,  scriba  inveniri 
potuisset  utriusque  linguae  ita  peritus  ut  omnia 
reipublicae  Romanae,  tot  magistratuum,  dignitatum, 
honorum  nomina  aptis  et  accuratis  vocabulis  redde¬ 
ret,  nec  integritatem  orationis  corrumperet  et  ma¬ 
jestatem  imminueret ,  jure  conjicias  in  metropoli 
provinciae,  sub  oculis  Romani  praesidis  et  ejus  comi¬ 
tum  et  scribarum  ope, elaboratam  et  confectam  fuisse 
interpretationem  Graecam  quae  Latino  monumento 
adjungeretur.  Ita,  ut  mihi  quidem  videtur,  quum 
Commune  Galatarum  tanto  sumptu  magnificum 
Romae  et  Augusti  templum  Ancyrae  aedificaret  ludos¬ 
que  solemnes  in  Imperatoris  honorem  consecraret, 
gentis  principes,  qui  nihil  omittere  volebant  unde 
honor  Augusto  et  ipsis  rei  liberaliter  et  sine  parci¬ 
monia  gestae  fama  accresceret,  Indicem,  qui  nuper 
innotuerat,  in  vulgarem  provinciae  sermonem  ver¬ 
tendum  curaverunt  et  interpretationem  hanc  om¬ 
nium  oculis  in  externo  et  orientali  cellae  latere 
subjecerunt.  Inde  interpretationem  hanc  Apollo¬ 
nienses  descripsisse  admodum  probabile  est,  quum 
non  sine  magna  temporis  et  pecuniae  impensa  idem 
opus  incipere  et  ad  finem  optatum  perducere  po¬ 
tuissent,  et  illa  interpretatio,  satis,  si  omnia  recen¬ 
semus,  accurata  et  elegans,  se  publica  praesidis  auc- 

toritate  comprobatam  toti  velut  provinciae  offerret. 
Quum  ergo  interpretatio  Apolloniensis  et  Ancyrana 
una  atque  eadem  plane  sint,  inde  novum  quoddam 
indicium  nobis  datur,  quo  ducti  idem  de  Apollonia 
ac  de  reliquis  Pisidiae  urbibus  sentiamus,  eam 
fuisse  cum  Ancyra  conjunctam  et  ejusdem  legati  in 
manu  positam. 

De  Isauria  ,  ubi  caput  regni  collocare,  ad  Isaura 
nova,  meditatus  erat  Amyntas,  nihil  fere  memoriae 
mandatum;  quum  autem,  Pamphylia  et  Cilicia 
exceptis,  totum  Amyntae  regnum  in  unam  provin¬ 
ciam  teste  Strabone  coaluerit ,  fieri  non  potuit 
quin  Isauria  cum  Galatia  conjungeretur.  Quod  et 
ex  Plinio  conjicias,  qui,  cum  Galaticos  populos 
enumeret,  mentionem  facit  et  Lystrenorum  (1). 
Lystreni  autem  non  Gallica  gens  sunt,  sed  nihil 
aliud  quam  cives  hujusce  urbis  Lystrae,  inter  Isau¬ 
ricas  saepius  nominatae ,  quam ,  Iconio  fugiens, 
Paulus  apostolus  invisit ;  sic  et  infra  positi  Theba- 
seni  ad  urbem  Lycaoniae,  ut  supra  monuimus, 
pertinent.  Ibi  enim  Plinius,  postquam  gentes ,  ut 
dicit,  Gallorum  quae  partem  eam  Asiae  insedere  no¬ 
minavit,  et  populos,  id  est  civitates,  quae  provincia 
continentur,  non  omnes  recenset  (CXGV  fuisse 
enim  affirmat),  undecim  tantum  populorum  me¬ 
minit,  qui  omnes  Graeca  aut  certe  Asiatica  no- 


(1)  H.  N.  V,  43. 

mina  prae  se  ferunt^  nec  Gallicae  originis  sunt, 
Gallici  sanguinis.  Inter  hos^utThebasenos  Lycaoniae, 
ita  Lystrenos  Isauriae  memorat,  unde  manifestum 
est  eum,  Galatiam  describere  adortum,  non  tantum 
eam  regionem  in  oculis  habuisse,  quae  proprie  a 
Gallorum  nepotibus  incolebatur,  sed  vastum  hunc 
tractum,  Amyntae  regno  fere  supparem ,  qui  in 
Ancyrani  praesidis ,  legati  Augusti  pro  praetore 
Galatiae,  manu  et  tutela  positus  esset.  Licet  alio  loco 
Lycaoniam  Asiae  proconsulari  adjudicare  videatur, 
quum  hic,  inter  Galaticos  populos  et  Isauricas  et 
Lycaonicas  urbes  numeret,  ex  ejus  quoque  verbis, 
licet  confusa  sint  et,  ut  plerumque  apud  illum 
evenit,  male  digesta,  intelligitur  Galatiam  provin¬ 
ciam  longe  ultra  fines  Galatiae  propriae,  quam  in¬ 
ter  se  diviserant  Trocmi,  Tectosages  et  Tolistobogi, 
patuisse. 

Si  non  jam  argumentis,  quae  mihi  rem  extra 
controversiam  ponere  videntur,  manifestum  fecis¬ 
sem  Galatiae  legato  attributos  fuisse  illos  tractus 
Tauri  montis  septentrionali  lateri  subjacentes,  Ly¬ 
caoniam  scilicet,  Pisidiam  et  Isauriam,  ex  libris 
Novi  Testamenti,  ut  dicitur,  ita  constitutam  fuisse 
provinciam  Galatiam  apprime  conjicere  potuis¬ 
semus.  Constat  enim  Paulum  apostolum  episto¬ 
lam  scripsisse  quae  ad  Galatas  inscripta  est,  eos 
autem,  ad  quos  ea  epistola  scripta  est,  ex  ipsius 
apostoli  ore,  olim  inter  eos  aliquantum  temporis 

commorati,  Christianam  fidem  hausisse  (1).  Quum 
autem  ex  Actis  Pauli  itinera  relegimus,  et  om¬ 
nes  regiones  atque  urbes,  quas  ille  diversis  tem¬ 
poribus  lustravit  et  invisit,  recensemus,  nusquam 
invenimus  illum  urbes  Galatiae  propriae,  Pessi¬ 
nuntem,  Ancyram,  Tavium,  adiisse,  nisi  intelliga- 
mus  mentionem  earum  latitare  in  narratione  se¬ 
cundi  itineris,  ubi  dicitur  eum  ^islGciv  ttjv  (PpuyLav 
x.at  FaT^aTixTiv  ,  et  inde  Mysiam  venisse  (2). 
Quum  autem  in  eodem  versu  disertis  verbis  affir¬ 
metur  Paulo  et  Timotheo  «  per  Spiritum  Sanctum 
non  licuisse  verbum  Dei  in  Asia  loqui,  »  quum  ex 
toto  contextu  hujus  narrationis  manifestum  sit 
apostolum  cum  suo  comite  ex  Lystra,  ubi  Timo¬ 
theum  sibi  adjunxerat,  festinanter  in  Mysiam  con¬ 
tendisse  ,  et  quum  properato  itinere  rectissimam 
et  brevissimam  viam  secutus  tantum  Occidentalem 
Galatiam  attingere  potuerit,  parum  verisimile  est 
eum  hac  tempestate,  qua  ejus  os  ab  ipso  Deo  velut 
clausum  erat,  has  Galatiae  ecclesias  fundavisse  ad 
quas  postea,  velut  a  se  ipso  constitutas,  epistolam 
scripsit.  Qui  igitur  interpretes  epistolam  ad  ec¬ 
clesiam  primoris  urbis  Galatiae,  ad  Ancyranam 
scilicet,  et  ad  Leonorii  et  Lutarii  posteros  scrip¬ 
tam  esse  vulgo  affirmant,  si  eos  interroges  quando 
Paulus  Galatis  novae  fidei  donum  obtulerit,  aTro- 

(1)  Epist.  ad  Galat.y  I,  6-8. 

(2)  Acta^  XVI,  6. 

poucTL,  et  scriptorem,  quisquis  ille  sit,  qui  res 
apostolicas  in  ordinem  digessit,  in  locis  enume¬ 
randis  peccavisse  et  certe  aliqua  urbium  nomina 
omisisse  arguunt.  Quid  autem  causae  est,  cur  ele¬ 
vemus  fidem  scriptoris,  ceterum  accurati  et  dili¬ 
gentis  quique  hanc  Paulinorum  itinerum  rationem 
videtur  optime  novisse,  earum  peregrinationum,  si 
traditis  credimus,  magnam  partem  ipse  testis  et  co¬ 
mes?  Nodum,  quem  frustra  multi  tentaverunt  elu¬ 
dere,  optime  solvunt  ea  quae  ex  variis  auctoribus  de 
finibus  Galatiae,  provinciae,  quales  primo  post  Chris¬ 
tum  saeculo  patebant,  attulimus.  In  Actis  legimus 
Paulum,  postquam  ex  Antiochia  decessisset,  Cyprum 
appulisse,  ete  Cypro  in  Pamphyliam  advectum.  Per¬ 
gam  Pamphyliae,  inde  Antiochiam  Pisidiae  venisse, 
ubi  aliquandiu,  inde  Iconium  Lycaoniae,  ubi  diutius 
commoratus  est  (1).  A  Judaeis,  qui  ipsius  vitae  in¬ 
sidiabantur,  Iconio  expulsus  Lystram  et  Derben 
confugit,  urbes  in  confiniis  Lycaoniae  et  Isauriae 
sitas;  inde  Iconium  et  Antiochiam  rediit  et  iter 
faciens  per  Pamphyliam  portum  Attaliam  petiit, 
unde  in  Syriam  reverteretur  (2).  Altero  itinere, 
quo  Asiam  festinanter  transgressus  ,  Macedoniam 
invisit,  Paulus  iterum  Lystrae  immoratur,  et  in 
hac  urbe  comitem  sibi  eligit  et  adsiscit  virum 
illum,  qui  ex  hoc  tempore  'omnium  Apostoli  labo- 

(1)  Acta,  XIII. 

(2)  Acta,  XIV. 

rum  fidissimus  comes  futurus  erit,  Timotheum 
scilicet^  ita  ut  facile  conjiciamus  inter  Paulum  et 
ecclesias  regionis  Iconiensis  mutuae  caritatis,  nun¬ 
tiorum  et  epistolarum  commercium  haberi  coeptum 
esse,  cujus  unicum  monumentum  in  epistola,  quae 
ad  Galatas  inscribitur,  posteritati  mandatum  est. 

Liquet  igitur  Paulum  veros  quidem  Galatas,  illos 
qui  Celtico  sanguine  oriundi  erant,  non  quidem 
adiisse,  sed  christianae  fidei  semina  dispersisse  per¬ 
gentes  quae,  licet  aliunde  originem  suam  traherent, 
a  Romanis  Galatiae  provinciae  fuerant  accensae. 
Quum  paucos  post  annos  ad  ecclesias,  quas  in  hac 
regione  condiderat,  scripsit  Paulus,  ne  in  epistolae 
titulo  Pisidas ,  Lycaones,  Isauros  enumerare  coge¬ 
retur,  omnes  uno  vocabulo  complexus  est,  et  com¬ 
muni  Galatarum  nomine  omnes  appellavit  Chris¬ 
tianos  qui  intra  provinciae  romanae  Galatiae  fines 
continebantur.  Verba  haec,  Tupo;  Pa^aTa;,  sive  ipse 
Apostolus  litteris  suis  inscripserit,  sive  postea  addi¬ 
derint  illi  qui  apostolicos  libellos  recollegerunt  et 
publici  juris  fecerunt,  latiore  hoc  sensu,  quem 
exposuimus ,  in  epistolae  subscriptione  usurpatum 
fuisse  nomen  Galatas  intelliget  quisquis  meminerit 
Paulum  Galatiam  proprie  dictam  vix  attigisse,  sed 
meridiana  tantum  Amyntaei  regni  et  Augusteae  pro^ 
vincicB  lustravisse. 

Quod  ad  particulam  hanc  Phrygiae,  quae  Paro^ 
reos  dicebatur,  et  quam,  Ciliciae  prius  provinciae. 

non  Asiae  assignatam  (1),  Amyntae  largiti  erant 
Antonius  et  Augustus  (2),  facile  crederes  has  urbes, 
Apolloniam,  Antiochiam  ad  Pisidiam,  Philomelium 
provinciae  Asiae,  mortuo  Amynta,  redditas  fuisse, 
nisi  in  titulis,  qui  in  honorem  praesidum  et  procu¬ 
ratorum  Galatiae  concepti  sunt,  Phrygiae  nomen  ali¬ 
quando  occurreret  (3).  Quum  inter  provincias, 
quae  Ancyrano  praesidi  parent,  Phrygiae  mentio  fiat, 
certum  est  eum  aliquam  Phrygiae  partem  retinuisse ; 
quum  vero  plerumque  hoc  Phrygiae  nomen  omit¬ 
tatur,  verisimile  est  duas  aut  tres  tantum  Phrygiae 
urbes,  tanti  tractus  minimam  partem,  connexas 
fuisse  cum  Galatia^  ita  ut  plerumque  in  titulis  ne- 
gligerentur,  et  in  iis  tantum  hic  Phrygiae  velut  an¬ 
gulus  memoraretur,  in  quibus,  longam  subjectarum 
provinciarum  seriem  evolvendo  nullumque  ex  tot 
nominibus  omittendo,  honori  praesidis  consulebatur. 
Geteroquin  non  tres  has  dioeceses,  quae  olim  Ciliciae 
proconsuli  subjectae  fuerant,  Laodicensem  scilicet, 
Synnadensem  et  Apamensem,  Amyntae  concessas 
fuisse  et  dehinc  Galatiae  legato,  multis  argumentis 
comprobatur  (4) ;  Galatiae  sortem  sequebatur  exi- 

(1)  De  tempore,  quo  Phrygiee  magna  pars  ab  Asiee  proconsule  ad 
proconsulem  Ciliciae  translata  fuerit  j  vide  Borghesium,  OEuvres,  I,  276. 

(2)  Strab.,  XII,  6,  4;  XII,  8,  14. 

(3)  In  titulo,  quem  Antiochiae  ad  Pisidiam  exscripsit  Hamiltonius, 
audit  Bellicius  Sollers  « leg.  Aug.  propr.  provinc.  Gal.  Pisid.  Phryg. 
Lyc.  Isaur.  Paphlag.  Ponti  Gala.  Ponti  Polemonian,  Armen.  »  Ha- 
rnilton,  Asia  Minor,  II,  Append.,  178.  Henzen,  6912. 

(4)  Anno  46  a.  Chr.  Laodicea Asiee  paret.  Crc.  Ad  famil.-^ 
XIII i  67.  Plin.  H.  N.,  V,  29. 

gLius  Phrygiae  tractus,  is  tantum  qui,  Pisidiae  proxi¬ 
mus,  inter  Tauri  radices  et  montem  hodie  Sultan- 
Dagh  dictum  concluditur,  ob  hanc  ipsam  causam 
Paroreos  appellatus.  Antiochia  ad  Pisidiam,  hujus 
regionis  urbs  florentissima  et  colonia  juris  Italici  ab 
Augusto  aucta,  sub  Galatiae  legato,  non  sub  Asiae 
proconsule  erat,  ut  testatur  titulus  in  honorem  le¬ 
gati  Galatiae,  Bellicii  Solertis,  ab  Hamiltonio  inter 
rudera  Antiochiae  inventus  et  exscriptus  (1). 

Quod  ex  Dione,  et  imprimis  Strabone  conjecimus, 
omnes  populos,  exceptis  Pamphyliis  et  Cilicibus, 
qui  Amyntae  parebant,  Galatiae  legato  assignatos 
fuisse^  omnes  tituli,  in  quibus  series  minorum  pro¬ 
vinciarum  huic  praesidi  una  cum  ipsa  Galatia  sub¬ 
ditarum,  enumeratur,  diserte  confirmant  (2).  Sed 
ex  his  titulis  patet  hanc  provinciam  ne  finibus  qui¬ 
dem  regni  Amyntae,  quamdiu  latissime  patuit,  ter¬ 
minatam  fuisse,  et,  primo  post  Christum  saeculo, 
Galatiae  legatum  toti  fere  regioni,  quae  inter  San¬ 
garium,  Taurum,  Parthos,  Armeniam  Majorem  et 
Pontum  Euxinum  concludebatur,  imperitavisse,  ita 

(1)  Hamilton,  Asia  Minor ^  II,  Append.,  178.  Henzen,  6912. 

(2)  Vide  titulos  in  honorem  Ceesennii  Galli  et  Bellicii  Sollertis  con¬ 
scriptos.  Hujus  partem  jam  supra  exscripsimus  ;  in  illo  fertur  Ca3sennius 
Gallus  vias  stravisse  «provinciarum Galatiae,  Cappadociae,  Ponti,  Pisidiae, 
Paphlagoniae,  Lycaoniae,  Armeniae  Minoris.»  Hamilton,  II,  Append.,  139. 
Henzen,  6913.  Cf.  novum  ejusdem  praesidis  monumentum  quem  primi 
juxta  Ancyram  exscripsimus,  et  quod  missum  a  nohis  Henzenius  edidit 
[Bullettino  delU  Instit.  archeol.^  1862,  p.  66).  Nisi  quod  duobus  annis 
recentius  sit,  eisdem  verbis  conceptus  est  titulus,  eadem  certe  provin¬ 
ciarum  nomina  continet. 

ut  hujus  jieiiinsulse,  quam  iiunc  Asiam  Minorem 
dicimus,  plus  quam  dimidiam  partem  regeret. 

Pamphyliam  ipsam,  licet  editis  Tauri  jugis  et  arctis 
convallibus  a  Lycaonice  et  Galatiae  opoxsr^ioi;,  ut 
aiebant  Graeci,  divisa  esset,  Galatiae  legato  aliquando 
creditam  fuisse  testantur  et  scriptores  et  tituli; 
magis  enim  exigua  erat  Pamphylia,  inter  montes  et 
mare  velutcoarctata,  quam  quae  suum  sibi  praesidem 
haberet.  Cum  Lycia  ergo  conjungi  solebat  plerum¬ 
que  (1),  nonnunquam  autem  cum  Galatia.  Galba,  ut 
Tacitus  narrat,  a  Galatiam  ac  Pamphyliam  provin¬ 
cias  Calpurnio  Asprenati  regendas  permiserat  (2).  » 
Non  semel  hoc  accidisse  testatur  titulus  a  Maffeio 
primum  mendose  editus  (3),  aMarinio  correctus  (4), 
quo  laudatus  est,  Hadriano  imperante,  vir  incerti 
nominis,  (.(^vomratorlj^monm  (5),  Pamp^yfe,  Ga- 
Idiiice,  Paph/«yom6e,  Pisidice,  Ponti.  »  Procuratoris, 
qui  apud  legatum  imperatoris  quaestorio  munere 
fungebatur,  auctoritas  eo  plerumque  perveniebat  et 

(1)  C.  L  Gr.,  4270,  4271,  4240,  3548,  3532,  4238^  Marini,  Atti,  n.  LVIII. 
Gruter,  p.  491,  12,  Murat.,  517,  3.  Marini,  Atti,  n.  LXI.  Ruinart,  Acta 
Martyr.,  p.  479.  Papinian.,  Dig.,  XXXI,  77,  §  20,  «qusecunque  mihi 
supersunt  in  Pamphylia  Lycia.  »  Cod.  Theod.,  Xlll,  10, 1.  2. 

(2)  Tacit.,  Hist.,  II,  9. 

(3)  Galliae  antiquit.  select.,  240. 

(4)  Marini,  Atti,  p.  766. 

(5)  Quoties  in  his  titulis,  quae  ad  Galatiae  seu  praesides,  seu  procura¬ 
tores  spectant,  notam  Lyc.  invenias,  Lycaoniam,  non  Lyciam  supplere 
dehes.  Lycaonia  enim  Galatiae  constanter  adhaeret;  Lycia  autem  ne  semel 
quidem  cum  his  provinciis,  quae  citra  Taurum  sunt  et  editissimis  mon¬ 
tium  jugis  ab  illa  dividuntur,  conjuncta  fuit. 

extendebatur  quo  ipsius  legati  imperium,  iisdem 
finibus  terminabatur. 

Paphlagoniam  non  cum  provincia  Bithyno-Pon- 
tica  conjunctam  fuisse,  ut  vult  Schoenemann  (1), 
sed  Galatiae  legato  addictam  fuisse  testantur  tituli, 
quos  jam  memoravi.  A  Paphlagonia  autem,  post 
devictum  Mithridatem ,  divulsa  fuerat  omnis  ora 
maritima,  in  undecim  civitates  divisa,  et  Bithyniae 
rectori,  sub  Ponti  nomine,  assignata  (2).  Mediter¬ 
ranea  autem  Paphlagonia,  circa  Olgassum  montem, 
principibus  primum  ex  Pylaemene  rege  oriundis, 
mox  variis  tetrarchis  a  Bomanis  ducibus  assignata  (3), 
octodecim  circiter  annis  postquam  Bomanus  praeses 
in  Galatiam  missus  erat  ab  Augusto,  et  ipsa  in  provin¬ 
ciae  formam  videtur  redacta  esse  et  Galatiae  dein¬ 
ceps  fatum  secuta,  ita  tamen  ut  pristinum  nomen, 
antiquis  fabulis  et  historiis  consecratum,  perma¬ 
neret  et  aliquando  in  titulis  recurreret  (4). 

Quod  ad  has  Pontici  regni  partes  quae  Ponti 

(1)  De  Bithynia  et  Ponto  provincia  Romana  (in-4o,  GottingaB,  1835),  p,  3. 
Sententiam  suam  firmat  testimonio  Strabonis,  apud  quem  nil  tale  in¬ 
venias  ;  Paphlagoniam  mediterraneam ,  deficiente  regum  stirpe ,  et 
urbem  Amasiam  suo  tempore  imperio  Romano  adjunctas  fuisse  narrat 
Strabo  (XII,  3,  39,  41);  nequaquam  autem  dicit  eas  Bithyniae  provinciae 
adjunctas  fuisse.  Nihilominus  in  eumdem  errorem  incidit  Marquardt 
{Eondhuch  der  romischen  Alterthumer^Va.  III,  147). 

(2)  Strabo,  XII,  3,  1.  In  Amisi  nummis  comparet  nomen  C*  Papirii 
Carbonis,  qui  primus,  nostra  quidem  memoria,  proconsul  Bithyniam 
rexit  (Eckhel,  D.  N.  V.,  II,  p.  396). 

(3)  Strabo,  XII,  3,  1,  41. 

(4)  Annos  computant  Gangra  (Germanicopolis)  et  Andrapa  (Neoclau- 
diopolis),  sicut  Amasia  Pontica,  ab  anno  V.  C.  747=7  a.  Chr.  Eckhel, 
D.  N.  V.,  II,  p.  387,  389. 

Galatici  et  Popfri  Polemoniaci  nomine  designantur, 
non  aliter  se  res  habet.  Pontum  Galaticum  appellat 
Ptolemaeus  hunc  Ponti  tractum  qui  Trocmis  con¬ 
terminus  erat,  totus  fere  mediterraneus  (1),  et  post 
Mithridatis  Eupatoris  mortem  in  manus  Galata¬ 
rum  tetrarcharum  venit ;  Phazemonitidem  contine¬ 
bat,  campum  Phanaroensem,  Themiscyra,  Amasiam, 
Comana  Pontica  (2).  Ex  nummis  Amasiae  patet 
eum  anno  a.  Chr.  7  Romano  nomini  tributum 
fuisse  (3).  Pontus  autem  Polemoniacus  ita  dictus 
est  a  Polemone  I,  qui  hoc  regnum  cum  Bosporo 
ab  Antonio  acceperat  et  conjugi  Pythodori,  postea 
autem  filio  Polemoni  II,  habendum  transmisit  (4), 
Ponti  Polemoniaci,  ut  ex  Ptolemaeo  comperimus, 
ora  maritima  a  Thermodontis  fluvii  ostiis  incipit  et 
ad  urbem  Cotyorum  desinit  (5).  Quum  autem 
narret  Strabo  Pythodorim,  conjugem  Polemonis, 
Chaldaeos  etTibarenos,  Trapezuntem  et  Pharnaceam, 


(1)  In  titulo  a  Muratorio  primum  edito,  p.  695,  2  (Henzen,  n.  6940), 
distinguitur  inter  Pontum  et  Bithyniam  et  Pontum  mediterraneum.  Du¬ 
bium  non  videtur  quin  Pontus  mediterraneus  sit  illa  Pontici  regni  pars 
quee  Pontum  simul  Galaticum  et  Pontum  Polemoniacum  complecte¬ 
batur,  maritimam  autem  urbem  inclytam  et  opulentam  fere  nullam 
habebat,  quum  Pontus  contra  Bithynicus  urbes  contineret  mercaturae 
et  negociatorum  frequentia  insignes,  Amisum  scilicet,  Sinopem,  Hera¬ 
cleam  totusque  fere  ora  maritima  constaret. 

(2)  Ptolem.j  Geogr.^  V,  6. 

(3)  Eckhel,  D.  iV.  F.,  11,  p.  34. 

(4)  Dio  Cass.,  XLIX,  25<  Plut,,  Anti,  38.  Strab*,  XI,  3,  18;XII,  3,  29, 
31,  37,  38;  XIV,  1,  24.  Dio  Cass.,  LIX,  12.  Cf.  Eckhel,  D.  Ni  Vi,  t.  II, 
p.  391-354. 

(5)  Geogri,\ ,d. 

sibi  subditos  habuisse  (1),  tractum  illum  littoris, 
quem  Ponto  Cappadocico,  cujus  nulla  in  titulis 
mentio,  assignat  Ptolemaeus,  Polemonis  regno  com¬ 
prehensum  fuisse  censemus,  et  Pontum  illum  Po¬ 
lemoniacum,  cujus  meminerunt  tituli  Bellicii  Sol¬ 
lertis  et  Caesennii  Galli  memoriae  dicati,  usque  ad 
Cerasuntem  certe  et  forsitan  usque  ad  Trapezun¬ 
tem  patuisse.  Siden,  quae  postea  Polemonium  dicta 
fuit,  Cotyorum,  Pharnaceam  complectebatur.  Me¬ 
diterranea  autem  regio  urbes  habebat  Zelam,  Neo- 
Caesaream,  Magnopolim,et  alias  complures  ignobiles. 
Quum  autem  Pontici  regni  pars  illa,  quae  circa 
Sinopem  et  Amisum  erat  et  antiquitus  Paphlagoniae 
accensebatur,  cum  Bithynia  semper  connecteretur,  ut 
ex  ipso  provinciae  nomine  et  ex  variis  seu  scriptorum 
locis  seu  titulis  manifestum  est  (2), Pontum  Galaticum 
et  Pontum  Polemoniacum  exhibent  nostri  tituli  a  Ga¬ 
latiae  legato  administratos  (3) .  Conjecerunt  viri  docti  e 
Ponto  Polemoniaco  et  Galatico  procuratoriam  pro¬ 
vinciam  conflatam  fuisse,  cujus  praeses  legato  Ga¬ 
latiae  suppositus  esset,  ut  Palestinae  procurator 
Syriae  legato.  Bem  vero  absimilem  esse  non  dixerim, 
quum  eam  innuere  videantur  tituli,  sed  nullo  scrip¬ 
torum  loco  adhuc  confirmata  est  et  extra  dubita- 

(i)  Strab.,  XI,  3,  18. 

•(2)  C.I.  Gr,,  1720.  BeiOuvia  novxo:.  In  latinis  titulis  vulgo  scribitur 
Pontus  et  Bithynia.  Strabo,  XII,  3,  6  :  'H  6e  TcoAi;  eaxi  xf,;  Ilovxr/.rj;  ina^- 
yjicc^,  xrj;  auvxsxaYgsvy);  xr;  BiGuvta.  Dio  Cassius,  LUI,  12,  in  provinciarum 
recensione  :  BtGuvia  gexa  xou  Tipotrxeigevou  Ilovxou. 

(3)  Henzen,  6812,  6813.  Bulletin  de  Vkistitut  archeol.^  1862,  p.  66. 

tionern  posita  (1).  Anno  post  Christum  63  in  jus 
provinciae  Pontus  Polemoniacus  redactus  est  (2) , 
quumque  in  duobus  titulis  circa  hujus  saeculi  finem 
exaratis  cum  Lycaonia,  Isauria,  ceterisque  provin¬ 
ciis  Galatiae  constanter  adhaerentibus  memore¬ 
tur  (3),  verisimile  est  hoc  certe  tempore,  Tito  et  Do¬ 
mitiano  imperantibus,  eum  legato  Augusti,  qui 


(1)  Quod  Marquardtus  affert  ut  sententiam  suam  legentibus  approbet, 
nullius  ponderis  est.  Laudat  enim  haec  verba  ex  Capitolino  {in  Maxim,  et 
Balbmum):  «Nam  et  Asiam,  et  Africam,  et  Bithyniam,  et  Galatiam,  et 
Pontum,  et  Thraciam,  et  Gallias  civilibus  administrationibus  rexerat.  » 
Senator  erat  Balbinus;  nequaquam  ergo  procuratoriam  provinciam 
regere  poterat.  Omnem  difficultatem  eximas  si  tantummodo  vir¬ 
gulam  tollas  quam  in  editionibus  per  typos  expressis  post  Galatiam 
invenias ;  non  enim  a  manu  scriptoris ,  sed  a  manu  recentiorum 
hominum  qui  Historiam  Augustam  ediderunt,  profecta  est  haec  virgula; 
quam  si  dempseris,  habes  unam  provinciam,  Galatiam  et  Pontum, 
quod  optime  conferas  cum  adjacentis  provinciae  nomine,  quae  saepe 
dicitur  provincia  Bithynia  et  Pontus,  aut  simplicius  Bithynia  Pontus. 
Idem  significare  videtur  titulus  Ancyranus  in  honorem  Julii  Sene¬ 
cionis  positus  (Muratoi-i,  p.  907,  4)  i  qui  quum  dicatur,  procurator 
Galatiae,  fuisse  «vice  praesidis  ejusdem  provinciae  et  Ponti,  »  inde  con¬ 
jicias,  tum  quum  titulus  dicatus  est,  duos  procuratores  fuisse  in  vasta 
illa  ^alatiae  provincia,  unum  qui  Galatiam  proprie  dictam,  alterum 
qui  Pontum  administraret.  Mortuo  aut  absente  legato,  regendam  pro¬ 
vinciam,  vice  legati,  suscipit  ille  inter  procuratores  qui  eam  sibi  pro¬ 
vinciae  partem  habet  in  qua  commorari  solet  legatus,  in  qua  est  metro¬ 
polis  totius  regionis.  Esse  inter  procuratores  unius  provinciae  quem¬ 
dam  quasi  ordinem,  et  rem  ita  se  habuisse  quum  legati  partes  gerendae 
essent,  aliarum  provinciarum,  et  inprimis  Daciae  exemplo  demonstra¬ 
tum  est.  Quod  attinet  ad  Capitolini  de  Balbino  verba,  eum  Asiam  alias- 
que  provincias  civilibus  administrationibus  rexisse,  intelligendum  est 
eum  provinciis  praepositum  fuisse  quae  solerent  legionibus  carere,  quae 
bello  fere  nunquam  vexarentur,  quam  interpretationem  confirmant 
provinciarum,  quibus  praefuerat  Balbinus,  ipsa  nomina. 

(2)  Suet.,  A-er.,  fS.Vopisc.,  Aurei..,  21.  Eutrop.,  Vll,  14,  Aurei.  Viet., 
C^^ar,  5, 2.  Epit.  5,  4.  Euseb.,  Chronie.,  p.  161.  De  Epocha  urbium  Ponti 
Polemoniaci,  Neo-Caesareae,  Zelae,  Trapezuntis,  quae  ab  hoc  anno  in¬ 
cipit,  vide  Eckhelium,  D.  V.,  II,  p.  356,  358,  359. 

(3)  Vide  p.  47  notulam  3,  p.  48,  n,  2 

Galatiam  regebat,  addictum  et  subditum  fuisse. 

Ponto  contermina  erat  regio  illa  cujus  rex  fuerat, 
ut  diximus,  a  senatu  appellatus  Dejotarus,  nempe 
Armenia  Minor.  Hoc  nomine  tunc  temporis  voca¬ 
batur  pars  Armeniae  quae  in  dextra  Euphratis  ripa 
extendebatur;  Anti-Tauri  utrumque  latus  et  supe¬ 
riorem  Halyos  vallem  cum  urbibus  Sebastia  (hodie 
Siwas)  et  Nicopoli  continebat  (1).  Armeniae  Minori 
adjuncta  erat  regio  Melitene  (hodie  Malatia),  quam 
in  Cappadocia  Strabo  collocat  (2).  Hanc  Armeniam 
Minorem,  cujus  bona  pars  nudis  montium  jugis 
constabat,  nive  multos  menses  oppletis,  regibus 
usque  ad  Vespasiani  tempora  paruit.  Habuerunt 
hoc  regnum  post  Dejotarum  Polemo  (3),  Archelaus 
uxore  ducta  Polemonis  conjuge  (4),  Gotys,  cui  a  Ca¬ 
ligula  (5),  Aristobulus,  cui  a  Nerone  dono  datum 
fuit  (6) ,  donec  Vespasianus,  cui  displicebant,  ut 
videtur ,  vana  haec  omnia  et  mendacia  liberorum 
populorum  et  regum  sociorum  nomina,  in  pro¬ 
vinciae  formam  redigeret  et  Romanis  praesidibus 
subderet  quidquid  jam  diu  fuerat  in  manu  et  po¬ 
testate  Romanorum.  Sub  primis  imperatoribus, 
dum  alius  in  alius  locum  succederent  reguli  impe- 


(1)  Ptolem.,  V,  6.  Strabo,  XII,  3,  18;  28;  29;  XIV,  5,  24. 

(2)  Ptolem.,  V,  6.  Strabo,  XII,  1,  2,  4;  2,  1. 

(3)  Dio  Cass,,  XLIX,  33. 

(4)  Strab.,  XII,  3,  29.  Dio  Cass.,  LIV,  9 

(5)  Dio  Cass.,  LIX,  12. 

(6)  Joseph.,  Ant,  Jud.^  XX,  8,  4;  Tac.,  Ann.,  XIII,  7. 

ratoris  nutum  pavidi  et  anxii  circumspectantes,  si 
quid  erat  illos  jubendum ,  si  in  regnum  dedu¬ 
cendus  aut  Romam  arcessendus  erat  aliquis  ex  his 
Minoris  Armeniae  principibus,  Galatiae  legatus, 
conterminis  provinciis  praepositus,  Caesaris  man¬ 
data  perferenda  curabat,  et,  si  necesse  erat,  ex¬ 
sequebatur;  parum  enim  auctoritatis  aut  digni¬ 
tatis  erat  in  equite  Romano  qui  Cappadociae ,  ex 
quo  regnari  desierat,  praeerat  (1).  Quum  Romano 
nomini  tributa  est  Armenia  Minor,  non  nova  ex  ea 
provincia  conflata  est,  quippe  quae  non  satis  late  pa¬ 
teret,  paucissimas  urbes  haberet  et  a  populo  artium 
rudi  perque  montes  et  pascua  laxe  disperso  incole¬ 
retur,  sed  vicinae  provinciae  legato,  qui  his  annis 
Galatiam  saepe  cum  Cappadocia  regebat,  attributa 
est  (2).  Etiam  quum  Cappadocia  a  Galatia  disjuncta 
esset  et  utraque  provincia  suum  sibi  rectorem  ha¬ 
beret,  videtur  Armenia  Minor  non  seniper  Cappa¬ 
dociae  ,  ut  autumat  Marquardtus ,  sed  aliquando 
certe  Galatiae  annexa  fuisse.  Videtur  enim  Rellicius 
Sollers,  qui  sub  finem  Domitiani  Galatiae  praefuit, 
Cappadociam  non  obtinuisse ;  inter  provincias , 
quas  regit,  Armeniae  tamen  Minoris  fit  mentio  (3). 
Idem  possemus  conjicere  et  ex  his  quae  de  Le¬ 
gione  XII  Fulminata  memoriae  tradita  sunt.  Cons- 

(1)  Sueton.,  Vespasi^  8.  Tacit.,  Hist.,  II,  81. 

(2)  Et  M.  Neratius  Pansa  et  Caesennius  Gallus,  Vespasiano,  Tito, 
Domitiano  imperantibus,  simul  Cappadociae  et  Galatiae  praefuere. 

(3)  Henzen,  fi912. 

tat  eam  ad  Euphratem,  in  regione  Melitena,  inde  a 
fine  Judaici  belli  castra  stativa  habuisse  (1) ,  in 
nummo  autem  Ancyrano,  quod  Caracalla  imperante 
signatum  est,  nomen  legionis  XII  comparet,  quum 
in  nummo  Hadriani  Caesareae  in  Cappadocia  cuso 
ad  eamdem  legionem  alludatur  (2).  Inde,  ut  videtur, 
jure  conjicias  Armeniam  Minorem  et  legionem  quae 
ibi  commorari  solebat  aliquando  sub  Galatiae,  ali¬ 
quando  sub  Cappadociae  legato  positas  fuisse. 

# 

Interdum  etiam,  sub  finem  primi  p.  Chr.  saeculi, 
Cappadocia  ipsa  cum  Galatia  conjuncta  fuit ;  qua 
de  re  quum  sileant  scriptores ,  unum  eumdemque 
legatum  Cappadociae  simul  et  Galatiae  non  semel 
praefuisse  testantur  et  tituli  et  nummi.  Cappado¬ 
ciam  constat  Tiberio  imperante  in  jus  provinciae 
redactam  et  equiti  Romano  assignatam  fuisse  (3); 
quum  autem  in  eam  provinciam,  Parthorum  im¬ 
perio  et  Armeniae  Majori  confinem,  assidue  barbari 
incurrerent  et  praedas  ex  agris  agerent,  Vespasianus, 

(1)  Joseph.,  Bell,  /wc?.,  VII,  1,  3.  Arrian,,  Ades  contra  Alan..,  6, 15,  24. 
Cassius  Dio,  LV,  23.  Notitia  dignit.  inpart.  Orient.,  XXXV.  Procop.,  De 
sedif.,  1,  7. 

(2)  Sestini,  Lettere  numismatiche ^  VI,  p.  7,  72.  Mionnet,  Descr.  de 
med.  ant.,  Suppl6ment,  VII,  p.  637, 

(3)  DioCass.,  LVIII,  17.  Tac.,  II,  42.  Quum  Tacitus  {Ann.,  II, 
42)  scribat :  «  Et  Cappadoces,  in  formam  provinciae  redacti,  Q.  Veranium 
legatum  accepere, »  sine  dubio  legatus  ille  erat  extra  ordinem  ad  com¬ 
ponendam  novam  provinciam  missus.  Dicere  non  possumus  Tacitum, 
dum  scit  aetate  sua  Cappadociam  ab  imperatore  per  legatos  consulares 
administrari,  morem  hunc  superioribus  Caesaribus  imprudentem  attri¬ 
buisse,  et,  quum  procuratorem  Veranium  dicere  deberet ,  legatum 
dixisse;  senator  enim  erat,  non  eques  Q.  Veranius,  quum  anno  49  con¬ 
sul  fuerit. 

secundum  Suetonium,  «  Cappadociae  legiones  ad¬ 
didit,  consularemque  rectorem  imposuit  pro  equite 
Romano  (1).  » 

Consularis  illius  rectoris  nomen  quidem  apud 
scriptores  non  invenimus;  non  tamen,  ut  doctissimo 
viro,  horum  studiorum  duci  et  magistro,  Eckhelio 
nempe,  visum  est,  a  vero  aberrabimus  si  eum  cense¬ 
mus  hunc  M.  Neratium  Pansam  fuisse  cujus  nomen 
in  satis  multis  aereis  nummis  comparet  partim  Cae¬ 
sareae,  partim  Ancyrae  signatis,  Vespasiano  impe¬ 
rante  (2).  Ex  his  nummis,  in  duabus  provinciis 
unius  et  ejusdem  praesidis  nomen  eodem  tempore 
ferentibus,  jam  suspicatus  erat  Eckhelius  Cappado¬ 
ciam  et  Galatiam  hac  aetate  aliquando  conjunctas 
fuisse,  quam  suspicionem  ratam  fecerunt  duo  illi  ti¬ 
tuli  inhonorem  A.  Caesennii  Galli  exarati,  quorum 
alterum  Hamiltonius  exscripsit,  alterum  nos  nuper 
ex  Ancyra  retulimus  (3).  Quod  si  quis  quaerit  unde 
haec  nummorum  JNeratii  nomine  signatorum  fre¬ 
quentia  ,  unde  haec  Galatiae  et  Cappadociae  sub  uno 
rectore  conjunctio,  si  non  certa,  at  probabilia  saltem 
afferemus.  Quum  Vespasiano,  ne  amplius  per  6po- 
Cappadociae  et  Galatiae  barbarorum  equitatus 


(1)  Sueton.,  Vespas.^  8.  Cf.  Tacit.,  Hist.,  II,  81, 

(2)  Borghesi,  Inscriz.  di  Sepino  {Annali  dell’  Instituto  Archeol.^  1842, 
p.  8.  Mionnet,  t.  IV,  p.  377,  n.  16  et  p.441,  n.  29.  Suppi. ,X.  VII,  p.  CG3, 
nn,  27  et  28.  Sestini,  Lettere  di  continuatione,  t.  IV,  p.  94,  n.  2,  n.  3. 

(3)  Hamilton.,  Asia  Minor,  II,  Append.,  n.  139,  Bulletin  d*^  VInst. 
archeoL,  1862,  p.  66,^ 

irrueret  et  praedabundus  excurreret,  placuit  exerci¬ 
tum  ibi  constituere,  utile  illi  visum  est  in  ejusdem 
ducis  manu  esse  et  ejusdem  imperia  exspectare  et 
exsequi  omnes  copias  quae,  a  Ponti  Euxini  littore 
usque  ad  Tauri  montis  verticem,  a  Colchide  usque 
ad  Syriam,  praesidio  positae,  Romanos  limites  contra 
Iberos,  Armenos,  Parthos  protegerent,  viamque  in¬ 
vadentibus  in  provincias  tempestivo  armorum  ob¬ 
jectu  occluderent.  Ita  subitis  necessitatibus  citius 
occurreretur,  et  uni  legato  incumberet  onus  quod 
forsan  non  sine  periculo  inter  duos  divideretur,  si 

non  arcta  esset  inter  Cappadociae  et  Galatiae  legatos 

1 

concordia,  nec  alter  cum  altero  assidue  consilia 
communicaret.  Ille  vero ,  qui  primus  Cappadociam 
et  Galatiam  cum  exercitu  ampliore  accepit,  iis  quos 
excipiebat,  praesidibus  dignitate  et  potentia  longe 
praestabat,  quum  Galatiam  sub  primis  imperatoribus 
praetorii  tantum  legati  obtinuissent,  Cappadociam 
procuratores.  Inde  novo  praesidi ,  consulari  legato, 
major  honos  habitus ,  et  nummi  illi  ab  Ancyranis 
simul  et  Caesarianis  monetariis  cusi  et  per  totam 
late  regionem  diffusi ,  rectoris  hujus  >  cui  dimidia 
fere  Asia  parebat,  nomine  inscripti. 

Tum  ex  titulis ,  tum  ex  nummis ,  comprobatum 
est  hunc  statum  rerum  inde  a  fine  Vespasiani  usque 
ad  primos  Trajani  annos  fere  semper  duravisse,  ita 
ut  sub  Vespasiano,  Tito,  Domitiano,  Nerva,  M.  Ne- 
ratius Pansa,  A.  Caesennius  Gallus,  T.  Pomponius 

Bassus  (1)  Cappadociam  cum  Galatia  conjunxerint. 
PostT.  Pomponium  Bassum,  qui  tertio  Trajani  anno 
has  provincias  adhuc  obtinebat,  nullum  aliud  exem¬ 
plum  tale  reperitur,  et  suum  cuique  semper  recto¬ 
rem  habuisse  Galatia  et  Cappadocia  videntur ,  hac 
tamen  conditione  ut  Galatiae  potius  quam  Cappa¬ 
dociae  adhaerere  perseverarent  omnes  illae  minores 
provinciae,  Lycaonia,  Pisidia,  Isauria,  Pontus  Gala- 
ticus  et  Polemoniacus,  quas  a  principio  Galatiae  legato 
subjectas  fuisse  vidimus  (2). 

Si  facile  perspeximus  qua  mente  Vespasianus  et 
qui  illum  exceperunt  imperatores  omnes  provincias 
quae  ultra  Halym  essent ,  omnes  legiones ,  omnia 
auxilia,  quae  hoc  imperii  latus  custodirent ,  unius 
dicto  audire  voluerint ,  non  minus  liquet  quam  ob 
causam  iterum  immutatus  hic  ordo  fuerit  et  a  Tra¬ 
jano  deinceps  suum  sibi  Cappadocia,  suum  sibi  Ga¬ 
latia  legatum  habuerit.  Ille  Asiae  tractus,  super  quem 
extendebatur  Neratii  Pansae,  Caesennii  Galli,  Pom- 

(1)  De  T.  Pomponii  Bassi  nomine  tum  in  Galatiae,  tum  in  Cappadociae 
nummis  inscripto,  vide  Eckhel,  D.  N.  V.,  III,  p.  190;  Mionnet,  Suppi. ^ 
VII,  p.  665.  Titulum  ejus  nuper  ad  oppidulum  Kaledjik  in  Galatia  situm 
descripsimus,  et  edidit,  ex  apographo  a  nobis  misso,  Henzenius  {Bulletin 
de  VInstitut,  1862,  p.  68).  Disceremus  ex  hoc  titulo,  si  non  aliunde  resci¬ 
remus,  Bassum  Galatiae  praefuisse,  quum  locus,  ubi  hodie  Kaledjik  op¬ 
pidulum  situm  est,  fuerit  olim  sine  dubio  intra  fines  Galatiae  provinciae 

conclusus. 

(2)  Post  Trajanum,  et  nummi  et  tituli  demonstrant  disjectas  fuisse  nec- 
iterum  coaluisse  Galatiam  et  Cappadociam.  Nec  enim  exhibent  nummi 
alios  praesides  quorum  nomen  simul  in  Cappadocico  et  Galatico  aere 
compareat,  nec  a  titulis  Cappadociae  legatis  Galatia,  Galatiae  legatis 
Cappadocia  assignatur.  De  Cappadociae  legatis  vide  Henzen,  5480,6049, 
6484.  C.  I.  Gr.,  3532,  3548. 

ponii  Bassi  imperium ,  latius  patebat ,  plures  urbes 
et  populos,  longis  locorum  intervallis  et  silvarum 
montiumque  objicibus  discretos  complectebatur, 
quam  ut  eos  omnes  unus  vir  commode  regeret,  et, 
ubicunque  hostis  fines  Romanos,  a  Colchide  ad  Sy¬ 
riam  porrectos ,  lacesseret,  subito  mente,  consilio, 
jussis,  adesset ,  vel ,  si  res  postularet,  praesidia  de¬ 
ducturus  advolaret.  Si  legatus  imperatoris  Caesareae 
commorabatur,  ut  propior  Parthis  esset,  necesse 
erat  ejus  partes  in  Galatiae,  Lycaoniae,  Isauriae  et 
Pisidiae  conventibus  tuerentur  aut  legati  legionum 
quae  forte  in  provincia  militabant,  aut  unus  e  pro¬ 
curatoribus  qui  diverso  nomine  reditus  provinciae 
colligebant  (1).  Provinciae  enim  illae  occiduae  ditiores 

(1)  Notavit  Henzenius  aliquando  in  titulis  occurrere  (Orelli,  5172,  5449), 
legatos  provinciarum,  qui  non  proprie  legati  imperatoris  essent  et  pro¬ 
vincia!  praepositi,  sed  qui  vice  legatorum  extra  ordinem  provincialia 
negotia  administrarent.  Quum  autem  perraro  hi  legatorum  velut  legati 
nobis  in  titulis  obvii  sint  (duo  tantum  ad  hunc  diem  inventi  sunt),  non 
liquet  quibus  in  provinciis,  quo  tempore,  quibus  necessitatibus  com¬ 
pulsi  praesides  suam  potestatem  ita  interdum  delegaverint.  Earum  lega¬ 
tionum  utilitatem  et  officia  jure  contulerimus  cum  munere  legatorum 
juridicorum 6847,  7420,  6488,  6489,  1178,  6400,  etc.),  quos 
tamen  in  Hispania  tantum  et  Britannia  invenimus.  Sed  quum  legati 
juridici  ordinario  munere  fungerentur,  et  alius  alium  praefinito  tempore 
exciperet,  legatos  illos  legatorum  non  nisi  per  intervalla,  quum  res  et 
tempus  postularent,  adscitos  fuisse  dicas.  Censet  Renierus  illum  qui  tunc 
in  imperii  communionem  advocaretur  non  alium  fuisse  quam  legatum 
aliquem  legionis  quae  esset  in  provincia.  Si  legatus  imperatoris  aut 
bello  aliquo  aut  negotio  difficili  et  impedito  in  angulo  quodam  provin- 
'  ciae  delineretur,  si  graviter  aegrotaret ,  si  morte  interciperetur  subito, 
ejus  vices  agebat,  sive  in  parte  provinciae,  s;ve,  post  legati  funus,  in 
tota  provincia,  nunc  procurator  vice  praesidis  diqtus,  nunc  unus  e 
legatis  legionum,  quae  fines  provinciae  tutabantur.  Erant  inter  provin¬ 
cias  quae,  dum  bello  fere  perpetuo  vexarentur,  non  poterant,  vel  per 
aliquot  menses,  commode  a  procuratore  regi,  qui  exercitum  non  du- 

erant  quam  Cappadocia ,  pluribus  colonis  et  nego¬ 
tiatoribus  frequentes,  ad  urbanae  et  humanioris  vitee 
morem  jam  diu  magis  assuefactae.  Cappadocia  enim, 
antequam  fieret  provincia  Romanorum ,  aliam  fere 
nullam  urbem  habebat  praeter  Mazacam,  quae  a  Ti¬ 
berio  nomen  Caesaream  accepit. 

Inde  igitur  a  Trajano  deinceps  Asiae  pars  posterior, 
Asia  quae  ultra  Sangarium  erat,  inter  Taurum  et 
Euxinum  mare,  inter  duos  Caesaris  legatos  dividitur, 
legatum  Galatiae  et  legatum  Cappadociae,  hunc  con¬ 
sularem  ,  illum  praetorium ,  quorum  alter ,  Cappa¬ 
dociae  nempe  praeses,  provinciam  regens  Armeniae 
et  Parthorum  finibus  conterminam,  plures  copias  in 
manu  habebat  et  saepius  rem  militarem  gerebat; 
alter,  Galatiae  legatus,  urbes  et  populos  moderaba¬ 
tur,  si  non  claritudine  et  opulentia  Asiae  proconsu¬ 
laris  civitatibus  pares,  at  longa  tamen  pace,  agris 
colendis  et  mercaturis  ditatos,  omni  genere  aedifi¬ 
ciorum  oppida  sua  lauta  exornantes. Videntur  sub  Ga¬ 
latiae  legato  mansisse  usque  ad  Diocletiani  tempora 
Pisidia,  Phygia  Parorea,  Isauria,  Lycaonia,  Pontus 
Polemoniacus ,  Pontus  Galaticus , Paphlagonia, quum 
Armenia  Minor,  postquam  Cappadociae  rector  con¬ 
sularis  fuerit  additus,  potius  Cappadociae  adhaeserit. 

Quum  Diocletianus  et  post  illum  Constantius  in 
partes  et  velut  in  frusta  diviserunt  magnas  illas 


ceret;  legatus  autem  legionis,  quum  esset  vir  prxLorius,  simul  et  juri 
dicendo  et  exercitui  regendo  par  erat. 

provincias  quse  extremis  reipublicee  liberse  tempori¬ 
bus  aut  imperantibus  Csesaribus  primi  et  secundi 
post  Christum  saeculi  constitutae  fuerant,  e  vasta 
regione  legato  Galatiae  subjecta  plures  provinciae 
exstiterunt.  In  omnibus  monumentis  Diocletiano 
recentioribus,  sive  Libelli  provinciarum,  sive  Notitia 
dignitatum  dicantur  (1),  nobis  occurrunt  provinciae 
Pisidia,  Lycaonia,  Isauria,  Pontus  Polemoniacus, 
Diospontus  (Pontus  Arnasia,  Helenopontus) ,  Pa¬ 
phlagonia  (2).  Quod  ad  hanc  Phrygiae  partem  quae 
olim  Galatiae  subjecta  fuerat,  tunc ,  etiam  cum 
urbe  Apamea,  in  Pisidiam  mersa  est.  Quod  ad  Ga¬ 
latiam  proprie  dictam ,  in  libello  provinciarum  quem 
circa  annum  385  vel  386  Polemius  Silvius  cons¬ 
cripsit,  sicut  in  libello  circa  finem  tertii  saeculi  com¬ 
posito  ,  unam  tantum  Galatiam  reperimus  (3) ;  paulo 

(1)  Omnium  hujus  generis  libellorum  vetustissimum  fuisse  demons¬ 
travit  Mommsenius  quem  primus  ad  codicem  emendavit,  in  disserta¬ 
tione  quae  inscripta  est:  Verzeichniss  der  romischen  Provinzen,  aufge- 
setzt  um  297  (aus  den  Abhandlungen  der  konigl.  Akademie  der  Wis- 
senschaften  zu  Berlin,  1862).  Libellum  cui  Polemii  Silvii  nomen  inscri¬ 
bitur,  anno  385  aut  386 “^scriptum  esse  opinatur;  Notitiam  dignitatum 
quindecim  circiter  annis  serius  concinnatam  esse  censet  Bdcking,  inter 
annos  400  et  405.  Hieroclis  SwexSyiijlov  initio  demum  sexti  saeculi 
compositum  fuisse  credunt  qui  ei  libro  edendo  operam  dederunt. 

(2)  Quum  ceterae  provinciae,  quarum  nomen  hic  attulimus,  jam  in 
vetustissimo  libello,  ante  finem  tertii  saeculi  conscripto,  omnes  com- 
pareant,  Lycaoniae  solius  mentio  non  fit.  Nomen  librarii  vitio  excidisse 
crederes,  nisi  ex  sancti  Basilii  epistola  manifestum  esset  eam,  antea, 
inde  a  Diocletiano,  Pisidiae  annexam,  paucis  tantum  annis  ante  an- 

•  num  373  separatam  provinciam  effecisse,  cujus  metropolis  esset  Iconium. 
Basibus,  Epist. ,  138  (8),  anno  373  :  Mxovtov  uoai?  eaxi  xr)?  HtaiSta;  x6  gev 
7;aXat6v  p,£xa  xriv  geYioxvjv  ri  Trpwxri,  vOv  os  xai  auxrj  TxpoxdQyixai  (jLspou?,  6  ex 
6a96pa)v  xxYijxdxtov  auva^Sev  exap^ia?  loia;  oixovogiav  eSe^axo. 

(3)  De  libello  quem  Polemius  Silvius  conscripsit,  vide  (Revue  archeo-^ 

post  in  duas  provincias  dhisa  fuit  Galatia^  quum  in 
Notitia  dignitatum,  quae  circa  initium  quinti  post 
Christum  saeculi  disposita  et  edita  fuisse  censetur,  ^ 
duas  Galatias  inveniamus,  Galatiam  primam,  et 
Galatiam  secundam  ,  quae  Salutaris  dicebatur. 
Galatiae  primae  caput  Ancyra  erat,  Galatiae  Salutaris 
Pessinus  (1).  Si  Malalae  credimus  ,  Galatiam  in 
duas  provincias  Theodosius  1  scidit  (2)  ;  quum 
vero  Malalas  longe  a  tempore  Theodosii  absit, 
omniaque  apud  eum  permixta  et  male  digesta  sint, 
ejus  verba  quidquam  auctoritatis  habere  denegat 
Mommsen  et  duas  Galatias  ab  Eutropio,  Arcadii 
ministro ,  potius  constitutas  fuisse  opinatur  (3). 
Ex  aequalium  enim  testimoniis  discimus  Eutro¬ 
pium,  inter  annos  395  et  399,  id  egisse  in  toto 
imperio  ut  provincias  omnes,  quae  divisionem  quo¬ 
dam  modo  admitterent,  in  partes  scinderet,  hac 
arte  officia  multiplicaturus,  quae  velut  sub  hasta  di¬ 
venderet,  atque  ex  provincialibus  per  plures  judices 
et  praesides  graviora  tributa  et  majorem  pecuniae 
vim  expressurus  (4). 

logique^^n.  s.  t.Vl,  p.377)  e  Germanico  in  Gallicum  sermonem  conversam 
Mommsenii  dissertationem  sub  titulo  :  Memoires  sur  les  provinces  ro- 
maines  et  sur  les  tistes  qui  nous  en  sont  parvenues^  etc.  Premiere  partie : 
Memoire  surla  Uste  dePolernius  Silvius.  Ibid.,  c.  VII,  notandum  est  unam 
tantum  Galatiam  nominari. 

(1)  Notitia  dignitatum,  I,  p.  5,  et  Bocking,  p.  132;  p.  7  et  Bdcking> 
p.  150.  Cf.  Hierocles,  Synecdemus,  p.  396,  19,  ed.  Bonn. 

(2)  Malalas,  XIII,  p.  348,  Bonn. 

(3)  V.  Revue  archeologique,  1.  1.,  p.  392j  et  notam  4. 

(4)  Clatidian.,  in  Eutropium,  II,  v.  585. 

In  eo  rerum  statu  cujus  fidam  et  accurate  deli- 
neatam  imaginem  nobis  Notitia  dignitatum^ 

.  Galatiam  primam  regit  consularis  (1),  Galatiam  se¬ 
cundam  aut  Salutarem  (2) ,  Lycaoniam ,  cui  metro¬ 
polis  Iconium  (3),  Pisidiam,  quae  urbes  habet  An¬ 
tiochiam,  Apameam,  Philomelium,  Sagalassum,  re¬ 
gunt  jircesides  (4) ,  Isauriam,  comes  rei  militaris  (5), 
Helenopontum ,  Pontum  Polemoniacum ,  praesi¬ 
des  (6),  Paphlagoniam,  corrector  (7).  Nec  solum 
veteres  legatorum  tituli  evanuere,  et  nova  magnam 
partem  nomina  in  locum  veterum  nominum, 
quae  multorum  saeculorum  usu  consecrata  fuerant, 
irrepsere,  sed  provinciae  et  gentes,  aliae  aliis  con¬ 
terminae,,  contiguitate,  consanguinitate,  antiquorum 
foederum  memoria  et  communis  vitae  vinculis  con¬ 
sociatae,  diversum  velut  abierunt  ,  inter  varias 
Orientis  dioeceses  ad  arbitrium  Imperatoris  divisae. 
Exempli  gratia,  Isauria  cum  Syriae  et  Euphratis 
provinciis  juncta ,  comiti  Orientis  assignatur  (8)  ; 
dioecesi  Asiana  comprehenduntur  Lycaonia  et  Pi¬ 
sidia  (9),  Pontica  Paphlagonia,  Galatia  1  et  Galatia 

(1)  Notu,  dignit.  (ed.  Bdcking),  I,  p.  5. 

(2)  Notu,  dign.,  I,  p.  7,  et  Bocking,  p.  142. 

(3)  Ibid.,"  p.  6.  Hierocles  (p.  696)  et  Lycaoniae  et  Pisidiae  consularem 
rectorem  assignat. 

(4)  Notu,  dign.,  I,  p.  6.  Hierocles,  p.  394,  24. 

(5)  Notu,  dign.yljl^. 

(6)  Ibid.,  p.  7. 

(7)  Ibid.,  p.  8. 

(8)  Ibid.,  I,  p.  56. 

(9)  Ibid.,  p.  59. 

Salutaris,  Heleiiopoiitus,  Pontus  Polemoniacus  (1). 
Tota  heec  nova  provinciarum  divisio,  quum  aucto¬ 
ritatem  inter  manus  plures  dispertiret,  quum  ve¬ 
terum  rerum  memoriam  obliteraret ,  et  gentes 
quondam  consociatas  subitis  decretis  disjungeret , 
aliquid  forsan  addidit,  aut,  nisi  barbari  ingruissent 
et  omnia  permiscuissent,  additura  erat  potentiae 
imperatorum  ;  imperium  autem,  ut  mihi  videtur, 
debilitavit,  quum  laborantem  undique  Romani 
orbis  compagem  partesque  alias  aliis  in  diem  mi¬ 
nus  adhaerentes  sustinere  non  valerent  manus  infir¬ 
miores  factae  praesidum,  qui  parum  dignitatis  habe¬ 
bant  et  auctoritatis,  quippe  qui  paucas  urbes  re¬ 
gerent  paucasque  copias  ducerent  et  non  nisi  de 
rebus  pauci  momenti  judicium  ferre  possent  et  ex 
animi  sententia  decernere.  Adde  cives  tot  urbium, 
dum  novis  et  antehac  ignotis  oneribus  gravarentur, 
quum  alere  deberent  quotidie  increscentem  nume¬ 
rum  omnis  generis  et  nominis  magistratuum,  correc¬ 
tores,  judices,  comites,  duces,  praesides,  consu¬ 
lares,  et  alios  plurimos  quorum  conditionem  et 
jura  recensere  longum  est,  jam  sub  tanto  pondere 
quasi  effetos  labare,  nec  nisi  durissimis  legibus  ve- 
lut  captivos  et  servos  in  urbibus  retineri,  et  ani¬ 
mum  despondere,  antea  victos,  quam  ignem  et 
scalas  moenibus  barbari  admovissent. 

(1)  Notit,  dign.^  I,  p.  61. 

STATUS  ET  ADMINISTRATIO  PROVINCIAE  GALATIAE. 


Duobus  annis  antequam  Galatia  in  Romanae  pro¬ 
vinciae  formam  redigeretur ,  Augustus  inter  se  et 
populum,  ut  aiunt,  provincias  Romanas  partitus 
erat,  ita  ut  provinciae  recens  imperio  adjunctae  et 
quibus  legiones  opus  essent  imperatori  reserva¬ 
rentur,  quae  contra  jamdiu  pacatae  et  quietae  erant 
per  proconsules  regerentur,  quos  ad  sortiendas 
provincias  senatus  sueto  more  ex  iis  nominabat,  qui 
quinque  jam  annos  ante  hoc  sortitionis  tempus  con¬ 
sulatu  vel  praetura  functi  erant,  ut  jam  lex  Pom¬ 
peia  constituerat  (t).  Ut  omnes  provinciae,  quae  no¬ 
mini  Romano  non  ante  adjectae  sunt  quam  hic 
rerum  ordo  invaluisset,  sic  Galatia  quoque  non 
senatui  et  populo  Romano,  sed  pTincipi  assignata  est. 

(l)I)e  hac  provinciarum  divisione, qiiae  adannum  A.  Chr.  27,  U.  C.  727, 
pertinet,  vide  quee  memorant  Suetonius,  Octav.,  47;  Strabo,  XVII,  3^ 
25 ;  Dio  Cassius,  LII,  12  et  seqq. 

Provinciarum,  quarum  curam  sibi  Augustus  as¬ 
sumpserat,  quam  plurimas  per  legatos,  quasdam, 
quse  angustiores  erant  nec  magni  momenti,  per 
procuratores  regebat.  Legati  omnes,  qui  majoribus 
provinciis  praepositi  erant,  audiebant  legati  Au¬ 
gusti  pro  prcetore ;  princeps  harum  omnium  pro¬ 
vinciarum,  quas  sibi  attribuerat,  proconsul  perpe¬ 
tuus,  cum  legatis  suis,  quos  ipse  deligebat,  impe¬ 
rium  suum  totamque  ejus  vim  et  auctoritatem 
communicabat.  Prout  autem  provincia  plus  mi- 
nusve  dignationis  haberet  et  rectorem  posceret 
in  rerum  civilium  et  militarium  administratione 
plus  minusve  versatum  et  exercitatum,  legatus  inter 
consulares  aut  inter  prsetorios  eligebatur,  non  ad 
arbitrium  principis  et  se^^undum  horae  praesentis 
necessitatem,  sed  ita  ut  praetorius  praetorium,  con¬ 
sularis  legatus  consularem  exciperet,  eademque 
provincia  semper  legatum  ejusdem  ordinis  haberet. 
Quod  si  aliqua  causa  obveniret  cur  hic  ordo  muta¬ 
retur,  ut  aliquando  factum  est,  nova  series  inci¬ 
piebat,  post  legatos  e  praetoriis  desumptos,  legato¬ 
rum  e  consularibus  selectorum. 

Galatia  praetoriis  legatis  commissa  fuit.  Primus 
enim,  post  Amyntae  mortem,  in  Galatiam  missus 
fuit  cum  imperio  M.  Lollius  M.  filius,  qui  anno 
demum  21  A.  Chr.  consul  factus  est  (1).  Quod 


(1)  De  Galatia  in  provinciee  formam  redacta  vide  Dionem,  Llll,  26; 
Strabonem,  XII,  5,  qui  de  nomine  primi  legati  Galatiae  reticent.  Nomen 

ad  exemplum,  quam  ad  normam  provinciae  statum, 
leges,  instituta  ordinaverit,  prorsus  ignoramus; 
inde  autem  patet  eum  hanc  rem  strenue  et  graviter 
gessisse,  primum  quod  quatuor  annis  post  hanc 
legationem  consulatum  adeptus  est,  deinde  quodvi- 
gintipost  annis  (1  A.  Ghr.),  datusestrector  C.  Csesari 
in  Orientem  misso,  quam  curam  nemo  credet  ab 
Augusto  permissam  esse  nisi  viro  rerum  Orientis  usu 
gnaro  quique  in  iis  ipsis  locis,  felici  cum  eventu, 
provinciam  bene  et  feliciter  administravisset,  regum¬ 
que,  tetrarcharum  et  populorumvoluntates  concilia¬ 
visset  imperio  populi  Romani.  Lollio  enim,  quum 

LqUU  invenias  apud  Sex.  Rulum  ( Bremarium  rerum  gestorum  populi 
Romani)^  M.  Lollii  apud  Eutropium  (VII,  5). 

Praenomen  Marcum  invenimus  in  titulo  pontis  Fabricii  (Orelli,  p.  50 
et  C.  I.  L.,  t.  I,  p.  174,  n.  600),  quo  demonstratur  hoc  praenomine  usum 
consulem  anni  21  A.  Chr.  Idem  praenomen  esse  Lollii,  qui  comes  datus 
fuit  C.  Caesari  testantur  Tacitus,  Ann.,  III,  48;  Suetonius,  Tib.  12;  Plin. 
IX,  58;  Velleius,  II,  102.  Idem  praenomen  attribuit  Eutropius  (VII,  5) 
primo  praesidi  Galatiae,  unde  conjicias  eum  non  differre  a  consule  anni  21 
et  a  rectore  C.  Caesaris,  qua  de  re  jam  certiores  fiemus  si  reputaverimus 
M.  Lollium,  qui  vastam  hanc  Galatiae  provinciam  superstitibus  Asiae 
regnis  conterminam  primus  ordinaverit,  fuisse  aptum  ad  id  utC.  Caesarem, 
adhuc  adolescentem  in  haec  Asiae  negotia  immissum,  regeret  et  utiliter 
moneret.  Rem  attente  perpendenti  videbitur  manifestum  hanc  ipsam  Ga¬ 
latiae  ordinationem  fuisse  in  causa  cur  Augustus  M.  Lollium  filio  suo  in 
eamdem  prope  regionem  pergenti  comitem  et  rectorem  adderet.  Quod 
praedicat  Borghesius  {CEuvres,  t.  II,  p.  399)  Eckhelium  de  praenomine 
primi  Galatiae  praesidis  omnem  dubitationem  sibi  exempturum  fuisse,  si 
in  titulum,  qui  Ancyrae  repertus  est,  inspexisset,  aliquis  certe  hic  error 
latitat;  nullus  est,  nec  Graece,  nec  Latine  scriptus  titulus  Ancyranus 
qui  M.  Lollii  ullam  mentionem  faciat.  Error  autem  non  a  Borghesio, 
sed  a  Chishullio  profectus  e&t  (Antiquitates  Asiatias ,  p.  169),  qui  in 
titulo  quem  habes  in  Corpoie  Inscriptionum  sub  numero  4039,  ad  ver¬ 
sum  12,  restituerat  EIILMAOAAIOrilTAAlMENH^:;  hanc  conjecturam 
jure  improbavit  Franzius. 

C.  Caesarem  comitaretur  per  provinciam  hanc, 
quam  viginti  ante  annis  rexerat,  iter  faciendum  fuit, 
hae  urbes  fuerunt  adeundae,  quae  eum  forsan,  ut 
saepe  fieri  solebat,  primum  provinciae  praesidem, 
patronum  sibi  elegerant  seque  ejus  clientelae  inse¬ 
ruerant.  ^ 

Quum  Lollius  inter  amicos  Horatii  fuerit  (1), 
Augustusque  eum ,  cui  nepotem  commendabat, 
magni  fecisse  videatur,  non  sine  admiratione  dis¬ 
cimus  eum,  in  hoc  officio  defunctum,  famam  post 
se  reliquisse  mortis  voluntariae,  ideo  properatae  ut 
conscientiam  rei  male  gestae  effugeret  et  anteveniret 
iram  C.  Caesaris.  Eum  fuisse  ab  Orientis  regibus 
per  munera  corruptum  et  nescio  quae  turbida  con¬ 
silia  cum  Parthis  agitasse  et  novis  rebus  studuisse 
narrabant  (2).  Falsa  haec  an  vera  sint,  ipsis  histo¬ 
ricis  non  constat;  hoc  autem  conjectura  assequi 
licet,  si,  quum  M.  Lollius  legatus  pro  praetore  pri¬ 
mum  in  Galatiam  post  Amyntae  mortem  missus  fuit, 
provinciam  male  habuisset,  non  futurum  fuisse  ut 
Augustus  eum  ad  consulatum  promoveret,  eumque 
postea  inter  primores  civitatis  unum  ex  omnibus 
eligeret  cui  filium  suum,  negotiorum  adhuc  rudem 
et  ingenii  sui  periculum  publice  facientem,  com¬ 
mitteret  et  crederet.  Verisimile  est  Lollium,  impi¬ 
grum  hominem  et  tanto  oneri  parem,  non  nisi 

(1)  Horat.,  Carrnin.y  IV,  9. 

(2)  Plin.,  H.  N.y  IX,58v  Vellei.,  II,  102. 

extremis  vitae  annis  et  in  hac  ultima  legatione  vitia, 
quae  diu  occultaverat,  tandem,  ad  hunc  honoris 
gradum  principis  favore  evectum  et  fortuna  velut 
ebrium,  aperte  declaravisse  avidoque  et  impotenti 
animo  frenos  laxavisse. 

An  ,  quum  M.  Lollius  Galatiam  adjacentesque 
regiones  in  unum  corpus  unamque  provinciam 
Augusti  jussu  constituit,  milites  secum  adduxerit 
gentemque  aliquam  Romanis  armis  resistentem 
bello  domuerit,  memorise  non  traditum  est;  quum 
autem  Amyntas  gentium,  quae  in  hac  regione  fero¬ 
cissimae  erant  et  praedatoriae  vitae  maxime  addictae, 
opes  fregisset  et  castella  expugnasset,  quum,  sub 
primis  Caesaribus,  videamus  regulos  Paphlagoniae, 
Ponti,  Armeniae  Minoris,  Cappadociae,  ad  impera¬ 
toris  Romani  nutum  nunc  regnum  obtinere,  nunc 
de  regno  decedere,  populos  que  dociles  et  mutos 
nec  venientium,  nec  abeuntium  rationem  habere 
parumque,  ut  videtur,  curare  cujus  in  manu  sint, 
probabile  est  Galatiam  Amyntam  mortuum  fere  non 
sensisse  nec  fuisse  urbem  aut  gentem  quae  Romano 
legato  obniteretur  nec  nisi  bello  coacta  pareret.  Illi 
etiam  qui  perpetua  et  felicia  adversus  reges  certa¬ 
mina  sustinuerant,  ut  Selgenses,  quique  nunquam, 
ne  Alexandro  quidem  Asiam  invadente,  sub  aliis 
fuerant,  in  subditorum  numerum  venere,  non  ausi 
adversus  legiones,  quae  jam  omnes  Asiae  aditus  in¬ 
sederant,  virium  suarum  et  moenium,  quibus  ad 


72 


DE  GALATIA  PROVINCIA. 


hanc  diem  fisi  erant,  periculum  facere.  Quantum 
ex  Strabonis  verbis  intelligimus,  Selge  Amynteei 
regni  finibus  inclusa  non  fuerat,  nec  ab  illo  pe¬ 
tita  et  lentata;  nihilominus  tamen,  cum  tota  Pi¬ 
sidia,  provincia  comprehensa  est  quse  ex  Amyntae 
regno  conflata  fuit  (1). 

Una  tantum  fuit  gens,  in  finibus  Galatiae,  quae 
Romana  arma  lacessendo  in  se  convertit,  nec  nisi 
victa  caesaque  ipsa  jam  quievit  provinciamque  Ro¬ 
manam  quiescere  est  passa ,  Homonadenses  dico, 
qui  regem  Amyntam,  quo  tempore  jam  eorum  re¬ 
gione  fere  tota  potiebatur,  occiderant  insidiis  de¬ 
prehensum.  Inter  Pisidiam  et  Isauriam  siti,  mon¬ 
tium  altitudine  et  aviis  vallium  angustiis  defensi, 
inde,  ut  videtur,  hac  victoria  ferociores  facti,  in 
campos  subjacentes,  in  Pisidiam,  Isauriam,  Lycao¬ 
niam  invadebant,  fruges  et  captivos  abducebant, 
totamque  provinciam  infestabant  (2).  Non  poterant 
diutius  hoc  tolerare  Romani,  qui  domitis  terrarum 
orbis  gentibus,  quas  libertate  privaverant,  quibus 
tributa  imposuerant,  pacem  certe  et  secura  otia 
debebant.  Ut  ex  paucis  Strabonis  Tacitique  verbis 
discimus,  Homonadenses  L.  Sulpicius  Quirinius 
«  fame  expugnavit,  quatuor  millia  virorum  cepit 
vivos  inque  vicinis  collocavit  urbibus,  regione 


(1)  Strabo,  XII,  7,  3.  Ata  6e  xy)v  epuixvoxyixa  ou8’  ol  SeXyeTi;  en’  dcXXoi; 

SYevovxo . vuv  6e  um^xooi  xeXeto; 

(2)  Strabo,  XII,  6,  5. 

vacua  hominum  vigentis  aevi  relicta  (1).  »  Brevius 
Tacitus  :  «  consulatum  sub  divo  Augusto,  mox 
expugnatis  per  Ciliciam  Homonadensium  castellis 
insignia  triumphi  adeptus  (2).  »  In  suo  deP.  Suljjicii 
Ouirinii  titulo  Tiburtino  excursu  ostendit  Mominsen 
hanc  victoriam  pertinere  ad  annum  A.  Chr.  3  aut  2, 
quo  tempore  primum  Syriae  praeesset  Quirinius , 
quem  bis  ejus  provinciae  legatum  fuisse  testatur 
titulus  ille  Tiburtinus,  ita  restitutus  a  Mommsenio 
ut  de  nulla  ejus  fere  parte  jam  dubitari  possit,  et 
manifestum  fiat  in  eo  victos  Homonadenses  comme¬ 
morari  : 


bellum  gessit  cum  gente  homonaden¬ 
sium  quae  interfecerat  amyntam 

rEGEM-QVA-REDACTA- iN-P0TC^/«/cm  dicioncmquc  divi 
AYGvsTi  POPVLiQVE- ROMANI -SENATV^  dis  immortalibus 
svppLiGATioNES-BiNAS  OB  RES-PROSPcrc  ab  60  gestas  et 
IPSI-ORNAMENTA-TRIVMPHALIA  decrevil  (3). 

Optimis  argumentis  demonstrat  Momnisen  ex 
Syria  Quirinium  Homonadensibus  bellum  intu¬ 
lisse,  quum  teste  Tacito  Quirinius  hoc  bellum 
gesserit  consularis ,  praetoriaeque  tunc  temporis 
fuerint  Pamphylia  et  Galatia.  Fuisse  praeterea 

(1)  strabo,  XII,  6,  5. 

(2)  Ann.y  III,  48. 

(3)  Res  gestx  divi  Augusti,  p.  118.  Totum  titulum  restitutum  videas 

p.  126. 

legiones  in  his  provinciis  hac  tempestate  non  au¬ 
dimus;  quod  ad  Asiam  attinet,  omni  tempore,  ut 
constat,  fuit  inermis.  Ciliciam  autem  cum  provin¬ 
cia  Syria  circa  heec  tempora  conjunctam  fuisse 
admodum  probabile  videtur.  <(  Ita,  »  ut  ait  auctor 
gravissimus ,  «  delabimur  ad  provinciam  Syriam 
et  armatam  et  consularem  et  inter  armatas  con¬ 
sularesque  omnium  maxime  vicinam  (1).  »  Anno¬ 
tat  Mommsen  expeditionem  adversus  Clitas  in 
Cilicia  aspera  simillimam  Homonadensi  bis  annis 
P.  Chr.  36  et  52  suscepisse  Syriae  qui  eo  tempore 
praefuerunt  legatos  (2). 

Quirinii  igitur,  quamvis  proprie  Galatiae  nun¬ 
quam  praepositus  fuerit ,  facienda  erat  mentio , 
quippe  qui  opus  absolverit  quod  imperfectum  reli¬ 
querat  Amyntas,  Taurique  castellis  ad  unum  ex¬ 
pugnatis  et  dirutis,  horum  montium  fauces  libero 
tandem  commercio  commeantium  ad  mare  aut 
a  mari  ad  mediterraneam  regionem  aperuerit , 
fueritque  in  causa,  cur  jam  paci  diuturnae  et  se¬ 
curitati  per  Romanos  partae  fiderent  gentes  eae  quae 
sub  Galatiae  legato  erant.  Ex  his  aliisque  id  genus 
expeditionibus  quantum  fructum  perceperint,  per 
totam  provinciam,  mercatores  et  coloni,  quam  grato 
animo  se  omni  praedonum  periculo  et  metu  liberatos 
in  posterum  senserint,  facile  nobismet  ipsis  in 

(!)■  Ibid.,  p.  121. 

(2)  Tacit.,  Ann.,  VI,  41.  Xll,  55. 

mentem  inducimus,  et  pluribus  indiciis  confirmatur. 
Ex  nummis  enim  et  ex  titulis  apparet  tres  po¬ 
pulos  Galatarum  nomini  suo  nomen  Ss^aGTvivoij;  id 
est  Augmtales  addidisse,  quo  melius  erga  principem 
pacis  in  orbe  et  in  Asia  praesertim,  tot  jam  annos 
omni  genere  malorum  laboranti,  restitutorem  et 
stabilitorem,  reverentiam  et  amorem  suum  declara¬ 
rent  (1).  Idem  significare,  eodem  tendere  videntur 
sumptus  quos  fecere  tres  Galatiae  populi  ut  templum, 
et  veteri  Galatarum  fama  et  imperatoria  majestate 
dignum  consecrarent  Divo  Augusto  et  Deae  Romae 
(0£w  SsSaGTw  y.cd  Oea  Pcop.?])  (2).  Ex  ruderibus  hujus 
templi,  quae  Ancyrae,  ad  aedes  Musulmanicas 
Beiram  dictas  etiamnunc  exstant,  facile  cognosci- 

(1)  C.  I.  Gr.y  4010.  SsSaaTrivot  TexToo-aye;.  Cf.  Eckhel,  D.  N.  F.,  III, 
p.  179. 

leSaaTYivol  Tp6x[xot.  Mionnet,  t.  IV,  p.  402,  n.  171.  Supplem.  VII, 
p.  681-653. 

SsSaaTyjvol  ToXt<rr66oyoi.  C.  I.  Gr.  4085. 

Titulum  hunc  nomini  suo  adjunxit  quoque  urbs  quae  caput  erat  pro¬ 
vinciae,  Ancyra  :  SeSaaTv]  Teicroaaywv  'Ayxupa  (C.  I.  Gr.  4011),  et  nomen 
assumpsit  inter  tribus  Ancyranas  illa  quae  sexta  numerabatur :  ®uXr)  (7 
'LzSa.avfi^  {C.  I.  Gr.  4027,  4031).  Ex  frequenti  in  nummis  hujus  epitheti 
usu  error  fluxit  ab  Eckhelio  admissus,  et  ab  aliis  illius  exemplo  recep¬ 
tus,  fuisse  urbem  in  Galatia,  quae  Sebaste  vocaretur,  multosque  nummos 
cusisset.  Errorem  jam  vidit  Franzius,  C.  I.  Gr.,  ad  n.  410.  Qui  in  eam 
rem  qua  solet  diligentia  et  sagacitate  inquisivit  W.  H.  Waddington, 
nummosque  omnes,  qui  ad  Sebasten  Galatiae  referebantur,  propriis 
manibus  et  oculis  contrectavit,  nos  monuit  ex  his  nummis  alios  esse  ad 
Sebasten  Phrygiae,  urhem  aliunde  bene  notam,  referendos,  alios  aut  ad 
Ancyram,  aut  ad  aliquem  e  tribus  Galatiae  populis  pertinere,  ita  per 
negligentiam  monetariorum  cusos  aut  per  temporis  diuturnitatem  et 
injuriam  male  habitos  ut  pars  aliqua  inscribendi  aut  inscripti  tituli 
exciderit,  nomenque  Ancyrae  aut  Tectosagum,  quod  in  aere  comparere 
debebat  aut  semper  abfuerit,  aut  ibi  jam  non  legatur. 

(2)  C.  I.  Gr.,  4039. 

mus  Galatas,  quum  hoc  monumentum  exstruerent, 
impensae  non  pepercisse,  optimosque  architectos 
et  omnis  generis  artifices,  qui  hac  tempestate  in 
toto  Oriente  inveniri  possent,  Ancyram  arcessisse, 
dum  ceteras  urbes,  quae  in  Augusti  honorem  templa 
dedicaverant ,  Augustei  sui  magnificentia  superare 
vellent.  Qui  enim  tabulas  operis  nostri,  quae  a 
Guglielmo ,  itineris  totius  fidissimo  et  utilissimo 
comite  et  omnium  laborum  indefesso  socio,  summa 
cura  delineatae  sunt,  inspiciet  vir  in  his  studiis  ver¬ 
satus  et  artis  architectonicae  non  rudis ,  sentiet 
paucissima  hac  aetate  exstructa  esse  aedificia,  seu 
Romae  et  in  Italia ,  seu  in  Graecis  Asiaticisque  ur¬ 
bibus,  quae  ad  monumentorum  Pericleae  aetatis 
pulchritudinem  et  venustatem  ita  prope  accedant 
pristinorumque  exemplarium  decoram  simplicita¬ 
tem  leporesque  fuco  vana  et  ornamentorum  lu¬ 
xuria  immunes  ita  bene  referant.  JEdes  ex  materia, 
quae  pretiosissima  et  elegantissima  in  hac  regione 
inveniri  poterat,  ex  Synnadensi,  ut  videtur,  marmore, 
tota  constabat;  mira  arte  concinnati  et  conjuncti 
lapides  usque  ad  hanc  diem ,  nisi  ubi  per  vim 
magno  labore  rupta  est  compages,  inter  se  adhae¬ 
sere  et  in  loco  mansere.  Totius  aedificii  et  diversa¬ 
rum  ejus  partium  mensuris  et  proportione,  colum¬ 
narum  et  antarum  capitulis,  stylobatae  et  zoophori 
ornamentis,  portae,  qua  in  cellam  intrabatur,  posti¬ 
bus  et  hyperthyro  nihil  aptius  et  exquisitius,  im- 

primis  si  ad  haec  tempora  attendas,  excogitari  pote¬ 
rat.  Absolvendo  operi,  in  quo  nullum  nec  parci¬ 
moniae,  nec  festinationis  indicium  deprehendas, 
plures  certe  annos  insumpsit  Commune  Galatarum 
(FaT^aTwv  to  xoivov),  nec  aedificio  extremam  ma¬ 
num  imposuit  nisi  sub  Augusti  finem.  Non  enim 
ante  ultimos  Augusti  annos  aut  primos  Tiberii  de¬ 
dicatum  fuisse  Ancyranum  templum  judicaverunt 
quicumque  in  eam  rem  inquisiverunt  (i).  Quum 
enim  in  anteriore  parte  antae  sinistrae  memorati 
sint  ludi,  qui  ad  aedem  Augusti  certis  intervallis, 
in  honorem  imperatoris,  edebantur,  in  ludis  secun¬ 
dis  mentio  fit  Juliae  Auguslae,  quo  nomine  Livia 
appellari  coepta  est  post  mortem  demum  mariti  (2). 
Ergo  in  Tiberii  certe  imperium  secundi  ludi  inci¬ 
dunt;  de  prioribus,  quum  nesciamus  quod  edendis 
ludis  intervallum  temporis  initio  constitutum  fuerit, 
nihil  affirmare  licet.  Augusteum  autem  Apollo¬ 
niense,  de  quo  supra  jam  diximus,  sub  Tiberio 
demum  consecratam  esse  titulus,  qui  epistylio  ins¬ 
criptus  erat  cuj usque  fragmenta  reperta  sunt  et  edita, 
diserte  monet  (3). 

Quinquennales  fuisse  hos  ludos  verisimile  faciunt 
Suetonii  verba,  saepius  allata  :  «  Provinciarum 
pleraeque  super  templa  et  aras  ludos  quoque  quin- 

(1)  Franz,  C.  l.  Gr.,  ad  n.  4039;  Mommsen,  Resgestx  Divi  Augusti, 

p.  VI. 

(2)  C.  /.  Gr.,  4039,  vv.  24-25. 

(3)  C.  L  Gr.,  3971. 

quennales  paene  oppidatim  constituerunt  (1).  » 
Quod  si  conjicias  secunda  solemnia  in  annum  pri¬ 
mum  Tiberii  imperatoris  incidisse,  recensus  ludo¬ 
rum  incipit  ab  anno  p.  Chr.  10,  et  terminatur  a.  p. 
Chr.  30.  At  si  secundorum  ludorum  annus  primo 
Tiberii  imperantis  anterior  esse  nequit,  potest  esse 
posterior;  si,  ut  ex  Apolloniensis  templi  exemplo 
conjicit  Mommsen,  aedes  Ancyrana  non  nisi  impe¬ 
rante  Tiberio  dedicata  est,  recensus  ille  ludorum 
usque  ad  Tiberii  finem  nos  perducit. 

Quidquid  de  ea  re  censeamus,  titulus  ille,  quo 
per  Commune  Galatarum  consecratur  Augusto  et 
Romae  aedes  in  horum  numinum  honorem  exstructa, 
quo  recensentur  largitiones  populo  ab  optimati¬ 
bus  spectaculaque  singulis  quibusque  ludis  oblata, 
dignus  certe  est  cui  paululum  immoremur  :  licet 
mutilus  jam  sit  et  ita  situs  ut  difficillime  legatur 
nec  multa,  nisi  per  conjecturam,  suppleri  queant, 
qui  fuerint  tunc  mores  Galatarum,  quis  status  pro¬ 
vinciae,  multis  nos  indiciis  docet.  Quam  quieta  fue¬ 
rit  provincia  et  assueta  legatorum  Romanorum 
imperio  vel  hinc  patet  quod  ultimi  Galatarum  regis, 
Amyntae  scilicet,  filius  Pylaemenes  non  modo  in 
Galatia  immensis,  quas  a  patre  accepit,  divitiis  li¬ 
bere  fruitur,  sed  publice  totam  gentem,  tres  Galatiae 
populos,  donis  suis  effusa  liberalitate  prosequitur 


(1)  Augustus,  59i 

et  cumulat;  quod  iioii  ausus  esset  facere,  si  per  has 
largitiones  aliquam  de  se  suisque  consiliis  suspi¬ 
cionem  legato  injicere  metuisset  (1).  Ceteri  om¬ 
nes  principes  gentis,  veterum  tetrarcharum  filii  et 
nepotes,  simili  modo  opulentiam  suam  ostentant 
populariumque  suorum  favorem  magnificis  donis 
et  spectaculorum  pompa  captant  et  ambiunt.  Si  vel 
levissimas  causas  habuissent  Romani  magistratus 
cur  timerent  ne  unquam  pristinam  libertatem  de¬ 
sideraret  Galatia  et  suos  sibi  reges  iterum  prse- 
ficere  vellet,  passi  non  essent  gentis  nobilissimos 
viros  filiumque  inclyti  regis  hac  munificeutiee 
ostentatione  nomen  suum  per  ora  hominum  cir¬ 
cumferre  et  civium  admirationi  amorique  com¬ 
mendare. 

Ex  muneribus,  quae  Galatarum  proceres  in 
honorem  Caesaris  ediderunt,  manifestum  est  tunc 
etiam,  in  manibus  paucorum  hominum,  ex  tetrar¬ 
chis  oriundorum  magnisque  clientelis  potentium, 
gazam  innumeram  et  fere  totius  soli  dominium  sita 
fuisse.  Pylemaenes  Amyntae  filius  non  tantum  omnis 
generis  spectacula  proposuit  totamque  eam  aream  ubi 
assurgebat  Augusteum,  ubi  patebat  Hippodromus, 
ubi  festi  dies  celebrabantur  (otttou  ti  Travviyupt^  yLyvsTai) 
et  concurrebat  populus,  sua  impensa  instauravit  et 
aptavit,  sed  tribus  populis  non  semel  convivium 


(1)  C.  /.  Gr.,  4039,  v.  14-23,  41-49. 

apposuit,  et  per  totum  annum  in  omnium  Galli¬ 
carum  urbium  gymnasiis  oleum  gratuito  dispensavit 
(viT.ttj^sv  oO^ou  TOu  sviauTOu  Toc  Tpia  e0v7i).  Albiorix  Ate- 
porigis  filius,  forsitan  tetrarchae  qui  a  Pompeio  parti¬ 
culam  Ponti  acceperat  (1),  non  multo  minores  sump¬ 
tus  fecerat,  et  lauto  conviviorum ,  sacrificiorum, 
venationum  apparatu  cum  Pylaemene,  nobilitatis  et 
famae  aemulus,  quasi  certaverat.  Pylaemenem  et  Al- 
biorigem  imitati  sunt  alii  Galatarum  proceres,  quo¬ 
rum  partim  nomina  interiere^  iis,  quos  memoravi¬ 
mus,  nec  opulentia,  nec  liberalitate  longe  inferiores. 
Opes  illae,  regiae  magis  quam  privatae,  duobus  aut 
fere  tribus  ante  saeculis  ex  victoria  et  praeda  natae 
erant,  quum  miseram  Asiam  raperent  agerentque 
formidata  praepetum  equitum  agmina ;  sed  postquam 
liberius  antehac  evagantem  Galatarum  licentiam 
Attalus  primum  et  Eumenes,  mox  Romana  arma 
compescuere,  postquam,  procedente  tempore,  Ro¬ 
mano  imperio  adjunctae  sunt  omnes  regiones  quae 
Galatiae  confines  erant,  Asia  proconsularis,  Bithynia 
et  Pontus,  Pamphylia,  Cilicia,  postquam  bella,  jam 
non,  ut  ante,  fere  perpetua,  sed  rariora  et  intra 
fines  arctiores  conclusa,  prodigum  luxum  vix  ale¬ 
rent,  Galatarum  optimates  operam  dedere  ut  armis 
quondam  parta  patrimonia  sedule  administrando 
conservarent  et  adaugerent,  ut  ex  agris  et  pascuis. 


(1)  strabo,  Xll,  3,  37. 

quorum  domini  erant,  quam  amplissimos  reditus 
perciperent.  Dejotarus,  si  Tullio  credimus,  «  non 
solum  tetrarches  nobilis,  sed  etiam  optimus  pater 
familias  et  diligentissimus  agricola  et  pecuarius  ha¬ 
bebatur » (1).  Per  campos  Lycaoniae  trecenos  greges 
agebant  Amyntae  opiliones  (2),  oves  scilicet  et  ca¬ 
pras.  Licet  enim  Strabo  ovium  tantummodo  men¬ 
tionem  faciat,  quae,  ut  ait,  hac  regione,  quanquam 
aqua  carente,  mirum  in  modum  nutriuntur,  verisi¬ 
mile  est  genus  illud  caprarum,  longo  mollique  et 
nitido  vellere  insignium,  quibus  nunc  se  jactat 
regio  Ancyrae  finitima  interque  Sangarii  fontes  et 
Halym  inclusa,  etiam  tunc  exstitisse.  Asseverat 
Strabo  illos,  qui  amplos  greges  possiderent  in  hac 
provincia,  ex  hoc  quaestu  magnas  sibi  opes  compara¬ 
visse,  et  inter  optimas  et  toto  orbe  terrarum  lauda¬ 
tissimas  lanas  Plinius  Galaticam  recenset  (3).  Quum 
solita  brevitate  Plinius  nihil  amplius  addiderit,  nec 
singulis  immoretur,  lanam  illam,  quae  tanti  habe¬ 
batur,  non  tam  ovilem  quam  caprinam  fuisse  suspi¬ 
camur,  nec  diversam  ab  illa,  quae  nunc  Turcice 
tiftik  dicitur,  et  quam  quotannis,  in  tota  Galatia, 
studiose  conquirunt,  colligunt  et  magni  emunt 
Graeci  negotiatores,  quam  fere  totam  comportent  in 
Angliam,  ubi  ex  tenero  et  nitenti  vellere  confician- 


(1)  Pro  rege  Dejotaro,  IX. 

(2)  Strabo,  XII,  6, 1. 

(3)  Piin,  H.  N.,XXIX,  9,  4. 

tur  vestes  sericeis  fere  certaturae.  Coeli  temperies, 
aquarum,  herbarum,  soli  imprimis  natura  hac 
tempestate,  sicut  hodierno  tempore,  pecudum  lanae 
proprium  aliquid  et  peculiare  addere  debuerunt, 
quum  caprae  illae ,  aliam  in  regionem  translatae , 
qualicunque  cura  habeantur,  brevi  degenerent,  et, 
in  annos,  earum  vellus  breviorem  et  asperiorem  la¬ 
nam  contrahat.  Nec  tantum  Galaticam  lanam  Pli¬ 
nius  laudat,  sed  et  Galaticum  coccum  (1),  Galaticam 
acaciam  (2),  Galaticam  rutam  (3),  Galaticum  abro¬ 
tonum  (4),  Galaticum  acoron  (5). 

Ex  hac  enumeratione  herbarum  frugumque  va¬ 
riarum,  quas  gignebat  Galatiae  solum  et  mercatores  in 
varias  orbis  Romani  partes  deferebant,  ex  eo  quaestu, 
quem  audimus  principes  gentis  fecisse  ex  agricul¬ 
tura  et  re  pecuaria,  intelligimus  Augusli  jam  tem¬ 
pore  et  sub  primis  Caesaribus,  postquam  Galatia  e 
Mithridatici  belli  calamitatibus  et  aerumnis  respi- 
rasset,  longe  alium  fuisse  statum  et  aspectum  pro¬ 
vinciae  atque  erat  quum  Manlius  in  hanc  regionem 
invasit.  Cum  veteribus  incolis,  Phrygiis,  Cappado- 
cibus,  Graecis,  si  non  viri  gentis  principes,  at  Gal¬ 
lica  plebs  certe  coalescere  inceperat;  in  vicos  et 
pagos,  jam  securi  nec  semper  ut  bellum  sive  infer¬ 
ci)  H.  N.,  IX,  63;  XXII,  3. 

(2)  Ibid.,  XXIY,  67. 

(3)  Ibid.,  XX,  51. 

(4)  Ibid.,  XXI,  92. 

(5)  XXV,  100. 

rent  aliis ,  sive  ipsi  fugerent ,  intenti ,  homines 
paulatim  congregabantur;  optimates,  qui  quondam 
in  castellis,  barbarico  more,  armatis  clientibus  sti¬ 
pati  vivebant,  sensim  in  urbes  descenderant,  in 
urbis  conspicuo  loco  magnificas  sibi  aedes  exstru¬ 
xerant,  urbemque,  sumptu  suo ,  publicis  monu¬ 
mentis  exornabant,  quibus  favorem  civium  et  mu¬ 
nicipales  honores  captarent.  Haec  autem  non  nisi 
per  gradus  evenere ;  si  Ancyra  et  Pessinus,  antiquae 
civitates,  in  manibus  Galatarum  decus  suum  reti¬ 
nuere  et  Ancyra  imperatorum  aetate  mirum  m 
modum  aucta  est  et  ornata,  Trocmi,  qui,  in  ea  re¬ 
gione  quam  insederant,  urbem  nullam  jam  anti¬ 
quitus  fundatam  et  humanitatis  studiis  excultam 
invenerant,  Tavium,  ut  videtur,  condiderant,  cujus 
oppidi  primum  apud  Strabonem  mentio  fit  (1). 
Licet  ex  illo  discamus  ibi  emporium  satis  celebre 
fuisse,  et  jam  illo  tempore  stetisse  colossum  aeneum 
Jovis  illius  Taviani,  cujus  postea  fama  per  totam 
Asiam  didita  est,  asylumque  templo  contiguum  esse, 
videtur  Tavium  Ancyrae  et  Pessinunti  non  nisi  re- 
centiore  aetate  incolarum  numero,  monumentorum 
publicorum  luxu  et  urbano  cultu  certavisse.  In 
titulo,  quo  commemorantur  edita  in  Augusti  hono¬ 
rem  a  proceribus  Galatarum  munera,  mentio  fit 
Ancyrae  et  Pessinuntis,  neutiquam  Tavii.  Non  semel. 


(1)  XII,  5,  2. 

in  titulo,  postquam  Ancyrae  et  Pessinuntis  nomen 
occurrit,  scribitur  Ta  sOvti,  toT;  Suah  sOvsgiv  (1), 
ita  ut  multorum  procerum  liberalitates  solum  ad 
Tolistobogos  et  Tectosages  pertinere  videantur, 
Trocmosque  in  numerum  larga  manu  oblatorum 
partem  vix  semel  venisse  dicas;  solus  enim  Pylaeme¬ 
nes,  regis  Amyntae  filius,  beneficia  sua,  ut  testatur 
titulus,  in  tres  Galatarum  gentes  extendit  et  cum 
omnibus  communicavit.  Inde  conjicias  Trocmos 
tunc  temporis  veteres  Gallorum  mores  et  avitam 
ferociam  magis  retinuisse,  nec  urbanae  et  Graeca¬ 
nicae  vitae  consuetudinem  adhuc  aeque  apud  eos 
invaluisse.  Nec  mirum;  dum  Tectosages  et  Tolis- 
tobogi  opulentis  Phrygiae  urbihus  confines,  quotidie 
rem  haberent  cum  hominibus  omni  artium  et  litte¬ 
rarum  genere  pluria  jam  saecula  excultis  et  munici¬ 
palis  vitae  communia  gaudia,  certamina,  festos 
dies,  pompas  et  honores  magni  aestimantibus, 
Trocmi  non  nisi  barbaris  ferme  gentibus  contermini 
erant,  Tibarenis,  Moschis,  Colchis,  Iberis,  Arme- 
nis,  Cappadocibus.  Debebant  ergo,  ut  revere  fac¬ 
tum  est,  ultimi  Galatarum  avitos  mores  exuere,  et 
populares  suos,  Tolistobogos  nempe  et  Tectosages, 
non  praecedere  et  ne  passu  quidem  aequiparare,  sed 
imitari  tantum  et  intervallo  distantes  sequi  pede- 
tentim. 


(l)  C.  /.  Gr  ,  4039,  vv.  55,  58,  80,  85. 


CAPUT  III. 


85 


Initio  autem  primi  post  Christum  saeculi,  non 
apud  Trocmos  tantum ,  sed  in  tota  gente  aliquid 
supererat,  Galatarum  animis  ingenitum,  quod 
eorum  originem  proderet  et  eos  a  finitimis  po¬ 
pulis  ,  si  diligenter  attenderes ,  secerneret.  Qui 
enim,  dum,  bello  dediti  periculumque  et  mortem 
quotidie  lacessentes,  non 'paventis  funera  Gallice  (1) 
decus  egregie  sustinuerant,  nunc,  Romanorum  le¬ 
gatorum  auctoritate  otium  agere  et  sibi  finitimisque 
gentibus  parcere  coacti,  libenter  oblectabant  oculos 
alienae  mortis  spectaculo.  E  versibus  sinistrae  Au¬ 
gustei  antae  inscriptis  manifestum  est  et  Galaticarum 
urbium  popello  et  proceribus  nihil  jucundius  fuisse 
et  acceptius  quam  venationes  et  gladiatorios  ludos. 
Quum  Graeciae,  degeneri  etiam  et  corruptae ,  nun¬ 
quam  satis  placuerint  cruenta  et  inhumana  certa¬ 
mina,  quum  semper,  ut  ait  ipse  Romanus  poeta, 
tibicinibus  et  tragoedis  magis  gavisa  fuerit  splendi- 
deque  ficta  a  suis  poetis,  regum  et  heroum  amores, 
calamitates,  dolores,  funera,  mortibus  veris  et  pal¬ 
pitantium  membrorum  extremis  motibus  praetulerit, 
quum  in  reliqua  Asia  spectacula  illa  nonnisi  serius, 
moribus  Romanis  latius  in  dies  praevalentibus,  in 
usum  venerint  (2),  videtur  Galatia,  statim  ubi  cum 
Romanis  amicitiam  iniit,  cruentorum  certaminum 

(1)  Horat.,  Carm.^  IV,  14,  49. 

(2)  Hujusmodi  spectacula  commemorantur  in  titulis  aliarum  Asiae 
provinciarum,  sed  tituli  illi  omnes  aevi  sine  dubio  recentioris  sunt. 
Vide  C.  I.  Gr.,  3942,  4377,  4157. 

morem  festinanter  arripuisse.  Quos  olim  proeliorum 
variae  vices  vehementi  gaudio  afficiebant,  quos  ju¬ 
vabat  huic  pugnandi  aleae  totos  se  dedere,  suo  hos¬ 
tiumque  sanguine  velut  ebrios,  victoriae  avidos, 
lethi,  dummodo  ferirent  et  occiderent,  incuriosos, 
eos  nunc  delectabat^  pace  jam  per  Asiam  regnante 
omnique  ad  bellum  aditu  fere  praecluso,  simula¬ 
crum  et  speciem  pugnae  spectare,  attentos  defixos- 
que  sequi  manus  consertas  ferrique  nudo  pectori 
aut  hiantis  loricae  rimis  alte  imminentis  agiles  ra- 
pidosque  motus,  aures  oculosque  pascere  furioso 
ferarum  ululatu  et  mugitu ,  rabido  hominum  cla¬ 
more  et  gemitu  morientium ,  fragore  gladiorum 
aereis  clypeis  et  cassidibus  illisorum.  Haec  videntes 
speclantesque ,  forsitan  et  ipsi  quoque  interdum  in 
arenam  descendentes,  ut  cum  tauris,  leonibus  et 
pardis  depugnarent ,  animis  periculi  cupientibus 
vehementerque  commoveri  volentibus  indulgebant. 

Hoc  nempe  superest  ex  illa  ingenita  Gallorum  in¬ 
geniis  ferocia,  ex  illo  mortis  contemptu  qui  in  for¬ 
tibus  factis  feminarum  virorumque  hujus  gentis, 
non  ab  uno  historiarum  scriptore  memoratis,  elucet. 
Alludimus  scilicet  ad  facinora  quae  ediderunt  Chio- 
mara  regis  Ortiagontis ,  Cainma  Sinati  tetrarchae 
uxor,  injurias  sibi  pudorique  et  amori  suo  illatas 
propriis  manibus  punientes,  ilia  jugulato  ad  nutum 
suum  sub  oculisque  suis  centurione,  qui  vim  fecerat 
corpori,  quod  servum  fortuna  erat,  capiteque  ejus 

ad  pedes  conjugis  abjecto  (1),  hsec  vitee  suee  damno 
carissimi  mariti  occisorem  ad  aras  ulta,  oblato  in 
calice,  unde  ipsa  propinaverat,  letali  veneno  (2). 
Eodem  pertinet  generosum  illud  certamen ,  a  Stra¬ 
bone  memoratum ,  inter  filios  Adiatorigis ,  uter  in 
locum  alterius  moreretur  (3).  Haec  non  singula 
enarravimus,  quod  ad  liberae  Galatiae  tempora,  non 
ad  Galatiam  provinciam  spectant ;  licuit  tantum  et 
commodum  fuit  ea  in  transitu  memorare,  ut  osten¬ 
deremus  e  quo  semine,  temporibus  mutatis  cor¬ 
rupto  et  depravato ,  natus  sit  amor  ille  singularis, 
quo  Galatae  venationes  ferarum  et  gladiatoria  cer¬ 
tamina  ante  omnes  Asiae  populos  prosecuti  sunt. 

Circa  haec  Tiberii  tempora,  quibus  exaratus  est 
iste  titulus  e  quo  plura  de  statu  provinciae  et  mori¬ 
bus  Galatarum,  quales  tunc  erant,  expressimus, 
videntur  Gallica  nomina  ex  usu,  quod  ad  proceres 
certe  attinet,  excessisse,  a  Graecis  Latinisque  nomi¬ 
nibus  cito  excepta.  Jam,  si  respicimus  ad  tetrarchas 
Pharsalico  et  Philippico  bello  aequales,  videmus 
nonnullos  eorum  Graeca  aut  Asiatica  sibi  nomina 
indidisse  j  satis  erit  Amyntam  regem  et  ejus  filium 
Pylaemenem  memorare,  quorum  alter  Macedonicum, 
alter  Paphlagonicum  nomen  habet ,  quanquam ,  ut 
videtur,  Gallico  genere  orti  sintj  vix  enim  Galatae, 

(1)  Polyb,  XXll,  fr.  12.  -  Liv,  XXXVHl,  24.  -  Plut.,  De  virt. 
mul.^  22. 

(2)  Plut.,  De  virt.  mul.^  20. 

(3)  Stral).,  Xn,  3,  35 

plebs  armatorum  et  proceres,  qui  Mithridatis  prae¬ 
fectis  adeo  pertinaciter  obnixi  erant,  se  ab  alieni¬ 
gena  homine,  a  Graeculo  quodam,  fortunae  filio, 
regi  passi  essent,  eaqiie  rei  militaris  peritia,  ea  au¬ 
dendi  periculique  lacessendi  temeritas  qua  Amyntas, 
aspero  contra  montanos  praedones  bello  semper  oc¬ 
cupatus,  insignis  est,  Galli  potius  hominis  est  quam 
Phrygii  aut  Graeci.  Quidquid  id  est,  Mithridatici 
belli  tempore,  omnes,  qui  apud  Appianum,  Plu- 
tarchum  aliosque  scriptores  comparent,  tetrarchae 
turbidis  Asiae  rebus  immixti,  Gallica  nomina  prae  se 
ferunt;  in  titulo  qui  Tiberio  imperante  marmori  in¬ 
cisus  est,  parsGalaticorum  principum  Graeca  aut  Ro¬ 
mana  nomina  sibi  indidere ;  in  titulis  secundo  post 
Christum  saeculo  exaratis,  qui  permulti  Ancyrae  re¬ 
perti  sunt  et  descripti,  inter  tot  nomina,  quae  ex  his 
laterculis  depromere  vacat,  vix  unum  invenias,  quod 
dubitanter  Galaticae  linguae  assignes  (1).  Illi  ipsi, 
qui  in .  titulo  in  eorum  honorem  concepto  ab 
antiquis  gentis  Gallicae  principibus  oriundi  di¬ 
cuntur,  qui  se  regum  et  tetrarcharum  nepotes 
esse  jactant,  majorum  eorum,  quorum  memoriam 
invocant,  nomina  jam  diu  dedidicere,  nomen- 


(I)  Alludimus  ad  nomen  Caracylaice^  Julii  Severi,  qui  fuit  consul 
anno  p.Chr.  155,  uxoris.  Nihil  huic  nomini  inest  quod  interpretationem 
Graecam  admittat,  quod  ad  Graecae  linguae  indolem  accedat.  Quum  autem 
in  titulo  disertis  verbis  dicatur  aTtoYovo?  (3aat/£tov,  jure  conjiciemus  nomen 
hic  nobis  obvium  ad  Celticam  linguam  pertinere.  C.  /.  Gr.,  4030.  Cf. 
Diefenbach,  Celtica,  II,  pars  prima,  p.  254. 

que  suum  ad  morem  Romanum  composuere  (1 ). 

Operae  pretium  est  animadvertere  in  titulo  lon¬ 
giori  de  quo  plura  disseruimus  (C.  /.  Gr.,  4039), 
quum  solemnium  recensus,  quinque,  ut  videtur, 
epochas  complectens,  ab  anno  p.  Chr.  10  ad  annum 
30  extendatur  et  viginti  annorum  spatium  ita  con¬ 
cludat,  secundis  ludis,  circa  initium  principatus 
Tiberii,  nomina  Gallica  adhuc  comparere  :  Albiorix 
Ateporigis  filius  (v.  24,  33),  Amyntas  Gaesatodiastae 
(v.  26).  Tertiis,  quartis,  quintis  ludis,  omnia,  quae 
laudantur y  procerum  nomina  alia  Graecam,  alia 
Romanam  indolem  habent,  nulla  Gallicam:  habe¬ 
mus  nempe  Metrodorum  Menemachi  (v.  35),  Mu- 
sanum  Arctini  (v.35),  Seleucum  Philodami  (v.57), 
Julium  Ponticum  (v.  60),  Aristoclem  (v.62),  Q.  Gal- 
lium  Pulchrum  (v.  66),  Philonidem  Philonis  (v.  70), 
Acylam  (v.  85).  Scimus  equidem  nos  quinque  epo- 
charum  solummodo  nomina  hic  habere,  et  horum 
paucorum  nominum  partem  aut  omnino  interiisse, 
aut  ex  conjectura  tantum  legi,  nec  quum  ita  res  se 
habeant,  posse  nos  certum  aliquid  et  inconcussum 
his  fundamentis  inaedificare  ;  parum  tamen  proba¬ 
bile  est  casu  fieri  ut  Gallica  nomina  potius  in  priori 


(1)  Dicuntur  paaiXstov  xal  xerpapytiov  ^Ti6'^ovrj\,  Ti.  Severus  (C.  I.  Gr., 
4033),  et  Ti.  Claudius  Gentilianus  (C.  L  Gr.,  4058),  quorum  nomina 
plane  Romana  esse  facile  agnoscas.  In  aliis  gentibus,  quae  Ancyrae  prae¬ 
cipuum  locum  hac  tempestate  obtinere  videntur,  invenias  mixta  Graecis 
Romana  nomina  j  sic  nobis  occurrunt  M.  Cocceius  Alexander,  Trebius 
Alexander  {C.  I.  Gr.^  4010,  4012). 

parte  tituli  occurrant,  et  ut  pater,  nomine  inter 
omnes  vere  Gallico  insignis ,  Gaesatodiastes ,  filium 
habeat  Graeco  aut  Macedonico  tantum  nomine  de¬ 
signatum,  Amyntam  (1).  Jure  igitur  conjicimus  nos 
in  hoc  titulo,  indiciis  ductos  non  levibus  nec  dubiis, 
horam  ipsam  deprehendere  qua,  Augusto  et  Tiberio 
imperante,  Gallici  proceres,  quanquam  originis  suae 
non  immemores,  Gallicis  nominibus,quae  incomptum 

aliquid  et  barbarum  habebant ,  Graeca  et  Romana 
nomina  anteferre  coeperunt,  tanquam  elegantiora 
et  cum  novis  moribus ,  novo  statu  harum  provin¬ 
ciarum  magis  congruentia. 

Quum  ad  secundum  p.  Chr.  saeculum  venerimus, 
quo  tempore  et  nummi  plures,  et  plures  nobis  ti¬ 
tuli  suppetunt,  totius  provinciae,  id  est  regionum 
quae  cum  Galatia  sub  uno  eodemque  legato  con¬ 
junctae  vulgo  erant,  statum  recensebimus,  et,  quan¬ 
tum  erit  in  nobis,  notabimus  in  quas  partes  divisa 
fuerit,  quas  urbes  liberas,  quas  colonias  habuerit. 
Nunc  redimus  ad  seriem  legatorum,  quorum  pauci 
tantum ,  sub  primis  praesertim  Gaesaribus^  nobis 
noti  sunt. 

(1)  Ita  in  titulo  Genabensi,  quem  sagacissime,  ut  solet,  restituit  L.  Renier 
[Revue  archeol.^  N.  S.,  t.  XI,  p.  408-421),  quemque  mediis  primi  P.  Chr. 
sa3culi  annis  attribuit,  pater  nomen  gerit  Gallicum,  imo,  venia  sit 
verbo,  Gallicissimum ,  Atepomarus  dictus.  Filius  autem,  ille  qui  monu¬ 
mentum  usque  ad  nostrum  tempus  servatum  vivus  sibi  fieri  curavit, 
L.  Cornelius  Magnus  vocatur.  Eadem  fere  tempestate  et  in  Gallia  et  in 
Galatia  videntur  obsolevisse  Gallica  hominum  nomina,  inque  illorum 
vicem  Romana  irrepsisse. 

Ex  omnibus,  quorum  nomen  ad  nos  pervenit, 
post  M.  Lollium  antiquissimus  fuisse  videtur  qui  in 
titulo  Ancyrano  memoratur  edito  olim  per  Gruterum 
e  Bubsequianis  schedis  (I),  nunc  ex  ipso  lapide  per 
Hamiltonium  (2).  Ex  collatis  duobus  his  apographis 
patet  ita  restituendum  titulum  : 

AXIVSLEGPROPR 
FETIALIS  (3) 

Quum  nihil  amplius  continuisse  videatur  titulus 
olim  a  Bubsequio,  et  tribus  fere  post  saeculis  ab 
Hamiltonio,  Ancyrae  descriptus,  difficile  esset  dicere 
quo  tempore  Axius  noster  Galatiam  rexerit,  nisi  ex 
titulo  recens  effosso  apud  insulam  Cyprum  quem¬ 
dam  L.  Axium  Nasonem  nosceremus,  qui  anno 
29-30,  p.  Chr.  Cyprum  provinciam  regebat  (4) ; 
quum  enim  Tiberius  unum  et  trigesimum  tribuniciae 
potestatis  annum  ageret,  Axius  proconsul  erat  Cypri, 
senatoriae  provinciae,  in  quam  non  consulares,  sed 
praetorii  viri  mittebantur  (5).  Potuit  igitur ,  vel 

(1)  p.  1107,  4. 

(2)  Hamilton,  Researches  in  Asia  Minor ^  II,  Appendix^  n.  128.  Ex  illo 
repetiit  Le  Bas,  Voy.  archeol.,  partie  V,  n.  1791. 

(3)  Scripserat  Grut.  fecialis,  quae  lectio  minime  probabilis  erat;  vide 

Orelli  ad  n.  2274. 

(4)  Inventus  est  titulus  ille  ad  locum  dictum  Karabas,  200  circiter 
metris  ad  Orientem  monasterii  xric,  b.'izi<^Q'!zoir\io\) ,  inter  rudera  Lapithi, 
mihique  a  Waddingtonio  communicatus,  qui  ineditum  descripserat  non- 
dumque  publici  juris  fecit. 

(5)  Apud  omnes  constat  ex  omnibus  provinciis,  quae  senatui  assi- 
gnataB  erant,  duas  tantum  fuisse  qu®  a  consularibus  viris  regerentur, 
Asiam  scilicet  et  Africam. 

ante,  vel  post  administratam  Cyprum,  Galatiam  Au¬ 
gusti  legatus  regere.  Quum  enim  Axius  nomen 
sit  apud  Romanos  non  admodum  frequens,  nec 
alium  ullum  Axium  inveniamus  qui  imperatoria 
setate  ad  honores  per  solitam  viam  evectus  fuerit, 
nobis  admodum  probabile  videtur  illum,  qui  An¬ 
cyrae  simpliciter  Axius  dicitur,  non  diversum  esse 
a  L.  Axio  Nasone^  qui  proconsul  Tiberio  impe¬ 
rante  Cyprum  rexit  (1).  Res  autem  extra  dubita¬ 
tionem  non  posita  erit  nisi  titulum  aliquem  inve¬ 
niamus  in  quo  nobis  Axii  illius  totus  cursus  hono¬ 
rum  ante  oculos  propositus  erit  (2). 

Claudio  imperante,  Galatia  legatum  habuit 
Aerinum^  ut  liquet  ex  Pessinuntis  nummo^  cui  ins¬ 
criptum  est  :  Eni  A(hPElNOY(3);  urbes  enim  Ga¬ 
latiae,  quotiescumque  nummis  suis  magistratuum 
nomina  cum  praepositione  stuI  et  genitivo  nominis 
inscribunt,  semper  ad  Romanos  praesides,  nunquam 


(1)  Potuit  ille  L.  Axius  Naso  filius  fuisse  hujus  Q.  Axii,  divitis  homi¬ 
nis  et  senatoris,  quem  fuisse  inter  Varronis  amicos  et  Tullii  ex  ipsis 
apparet  (Varro,/?.  /?.,  Ill,  2.  Cic.  ad  Attic,,  I,  12,  1;  IV,  15,  5;  II,  2, 
etc.,  etc.). 

(2)  Affert  Mionnet  nummum  Galaticum  cujus  in  antica  Tiherii  caput 
et  nomen,  in  postica  parte  in\  paa.  upeaSeuTou  conspici  affirmat  [Suppi. ^ 
VII,  p.  633,  11,  10);  cui  si  crederemus,  fuisset  inter  Galatiae  legatos, 
Tiherio  imperante,  numerandus  Bassus  quidam.  Sed  Waddingtonius, 
qui  nummum,  Lutetiae  in  regia  bibliotheca  asservatum,  vidit  et  tractavit, 
me  monet  in  postica  ejus  parte  nihil  esse  quod  discernant  oculi,  et  ita 
deletas  esse  litteras  ut  BAI  non  viderit,  sed  videre  sihi  finxerit  Mionnet. 

(3)  Editus  primum  hic  nummus  ah  ejus  possessore  Rauch  in  Anna¬ 
libus  Instituti  archeologici  [iUl ,  p.  281  et  pl.  P.  1847,  n.  6).  Cf.  quae 
ad  hunc  locum  annotat  Borghesius  in  Diario  ejusdem  Instituti  [Bul- 
lett.^  1849,  p.  24). 

ad  urbium  magistratus  alludere  ex  tota  Galaticorum 
nummorum  serie  manifestum  est.  Si  qui  in  eis 
nummis,  quales  apud  Eckhelium  aliosque  catalo¬ 
gorum  scriptores  recensiti  sunt,  municipales  magis¬ 
tratus  videntur  comparere,  urbium  archontes  et 
Graeco,  non  Romano  genere  orti  homines,  certum 
habeas  aliquem  ibi  errorem  latere,  nummumque 
esse  aut  ad  Sebasten,  aut  ad  Ancyram  Phrygiae  re¬ 
ferendum.  Scimus  autem,  anno  p.  Ghr.  59,  con¬ 
sulem  suffectum  fuisse  Afrenum  (1)  quem  sentit 
Borghesius  non  diversum  esse  ab  Afrino  illo  cujus 
nomen,  per  diphthongum  scriptum,  suis  nummis 
incusere  Pessinuntii.  Si  in  una  littera  variatur, 
quum  virum  istum  non  nisi  ex  duobus  monumen¬ 
tis  noscamus,  potuit  aut  hic  aut  illic  in  unius  lit¬ 
terae  scriptione  error  excidere  aut  monetario  aut 
tituli  hujusce  scriptori.  Ceterum  si  nihil  aliud  de 
Afreno  rescimus,  hoc  tamen  operae  pretium  est 
animadvertere ,  ex  ejus  legationis  et  consulatus 
tempore  iterum  demonstrari  quod  jam  supra  ad 
M.  Lollium  indicavimus,  nempe  hac  tempestate  in 


(1)  Rem  didicimus  ex  titulo  Pompeiis  invento^  in  pariete  lupanaris, 
ubi  manu  depictus  erat:  M.  YINICIVS  VITALIS  EXIT  PR.  NON. 
IVLIAS  AFRIINO  ET  AFRICANO  COS.  Bullett.  Archeol,  Napolet. 
anno  IV,  p.  6  (n.  53).  Mommsen,  qui  vidit,  legit,  ut  monet  Borghesius, 
AFRFNO;  sed  Afrenum  legi  debere  ex  analogia  constat;  notum  enim 
aliunde  nomen  Afrenus.  —  Errat  Borghesius  quum  Afrenum  cognomen 
esse  dicit;  nuper  enim  demonstratum  est  gentilitia  nomina  esse  ea 
quse  syllabis  enus^  ena^  terminantur.  Cf.  Henzen.  n.  6247.  Carebat,  ut 
videtur,  cognomine  Afrenus  noster. 

Galatiam  mitti  praetorios  non  consulares  legatos  (t). 

Discimus  ex  Tacito  circa  hoc  tempus ,  anno  47 
p.  Chr.,  Romanas  copias,  quae  erant  in  orientali 
Asiae  latere,  Magnam  Armeniam  invasisse,  ut  ibi, 
auxiliante  Iberorum  rege,  Mithridatem  in  regnum 
restituerent  :  in  expugnandis  castellis,  cui  operi 
non  sufficiebant  levis  armaturae  milites  Iberici, 'ali¬ 
quod  tempus  insumpserunt  legionarii  milites  (2). 
Quae  copiae  in  hac  expeditione  occupatae  fuerint, 
memoriae  non  traditum;  verisimile  autem  est  haec 
omnia  ordinata  et  ductum  exercitum  fuisse  a  Ga¬ 
latiae  legato,  cujus  provincia  Iberiae  et  Armeniae 
contermina  erat.  Quum  Statius  poeta,  in  carmine 
cui  titulus  Soteria  Rutilii  Gallici,  omnes  gradus 
enumeret  quo  vir  hac  aetate  clarissimus  ad  summos 
in  republica  honores  ascendit ,  narrat  eum  plures 
annos  in  Orientis  provinciis  commoratum  esse,  ibi- 
que  tribunum  stipendia  meruisse.  Hoc  autem  versu 
orditur  hanc  stipendiorum  ejus  enumerationem  : 

Hunc  Galatia  vigens  ausa  est  incessere  bello. 

Nullum  vero  in  Galatia  motum  fuisse  hoc  tempore 

(1)  Si  Sestinio  credimus,  levissimae  fidei  auctori,  in  Pessinuntio  Claudii 
nummo  legitur:  LUI  MAKPINI...  UEISlNOrNT  (Mionnet,  IV,  391). 
Potuit  hic  JMacrinius,  Galatiae  legatus,  non  alius  esse  atque  Macrinius 
Viscus,  quem  prxtorium  virum  appellat  Plinius  major,  et  quem  ejus 
verbis  conjicias  tum  senem  fuisse,  quum  Plinius  ipse  juvenis  esset  {H. 
N.,  XI,  38).  Sed  quum  unico  Sestinii  testimonio  nitatur  nummi  illius 
auctoritas,  Macrinium  non  ausus  sum  in  seriem  legatorum  recipere. 
Haud  scio  an  in  nummo  Afrini  nomine  inscripto  Sestini  legerit  Ma¬ 
crinium. 

(2)  Tacit.,  Ann.^  XI,  8,  9. 

ex  scriptoribus  comperimiis ^  iiec  res  per  se  proba¬ 
bilis  est  rebellasse  Galatiam ,  quae  laeto  animo  Ro¬ 
manae  tutelae  se  commiserat.  Quum  hoc  in  primum 
annum  militiae ,  qua  inclaruit  Rutilius ,  incidat,  et 
extremis  tantum  tribunatus  sui  annis,  post  novem 
acinos  habitos  in  Pamphylia,  post  Pannoniam  de¬ 
fensam,  sub  Corbulone  in  Armenia  meruerit  (1), 
non  potest  hoc  Galatico  bello  aliud  intelligi  quam 
bellum  cujus  facit  mentionem  Tacitus,  e  Galatia 
per  legatum  Galatiae  et  cum  copiis,  quae  in  ejus 
manu  erant,  Armeniae  illatum. 

A  quo  tempore  in  provinciae  formam  redacta  fuit 
Galatia,  videntur  Galatiae  legati,  si  non,  ut  habebant 
Syriae  legati,  justum  exercitum  vulgo  sibi  habuisse, 
at  certe  non  omnino  inermes  fuisse;  latius  patebat 
provincia,  in  ipsis  imperii  finibus  sita  et  bellicosis 

hinc  Tauri,  illinc  Iberiae  et  Armeniae  gentibus  con¬ 
termina,  quam  ut  legatus  non  aliquas  cohortes 

Romanas,  et  auxilia  ex  ipsis  provincialibus  lecta 
ad  manum  haberet.  Etiam  in  ipso  Romanae  pacis 
gremio  aliquid  sine  dubio  retinuerant  Galatae 
avitae  illius  fortitudinis  promptique  ad  capessenda 
pericula  animi  quo  olim  inclaruerant  totamque 
Asiam  sibi  vectigalem  fecerant.  Corbulonem  vide- 

(1)  w  Hunc  Galatia  vigens  ausa  est  incessere  bello, 

Hunc  quoque  perque  novem  tenuit  Pamphylia  messes j 
Pannoniusque  ferox,  arcuque  horrenda  fugaci 
Armenia,  et  patiens  Latii  jam  pontis  Araxes.  » 

(V.  77-81). 


96 


DE  GALATIA  PROVJNGIA. 


mus,  in  bello  quod  annis  55-63  contra  Parthos  et 
Armenos  feliciter  gessit,  «Pontica  et  Galatarum 
Cappadocumque  auxilia  »  evocare  (1).  Scriptum 
enim  fuerat  «  regibus  preefectisque  et  qui  praetorum 
finitimas  provincias  regebant,  jussis  Corbulonis 
exsequi))  (2).  Praetores ,  ne  longus  sit,  quum  dicit 
Tacitus ,  intelligendi  sunt  illi  legati  Augusti  pro 
praetore  qui  Syriam ,  qui  Galatiam  administrabant. 
Ex  multis  enim  Taciti  locis  manifestum  est ,  dum 
arderet  hoc  bellum,  copias,  quae  in  eo  occupatae 
erant^  saepius  hiemavisse  dispersas,  non  in  finibus 
Armeniae  per  plures  menses  nivibus  oppletae  et  ligno 
fere  carentis,  sed  mitiori  sub  coelo  et  magis  oppor¬ 
tunis  locis  quos  facile  eligeres  per  vastum  hunc 
terrarum  tractum  quem  regebat  legatus  Galatiae  (3); 
nec  minus  liquet  duces,  qui  cum  Parthis  et  Armenis 
pugnabant,  ex  Cappadocia,  Galatia,  Ponto  omnis 
generis  subsidia  et  commeatus  sibi  militibusque  suis 
excivisse. 

Mortuo  Corbulone  per  Neronis  invidiam,  ali¬ 
quamdiu  mansit  terror,  quem  Parthorum  animis 
impresserat,  nec  nisi  insequenti  saeculo  iterum  eru¬ 
pit  inter  Arsacidas  et  Caesares  dissidium  bellumque. 
Non  tamen  omnino,  nisi  attente  provinciae  invigilare 
non  desinerent  legati  satis  adversus  improvisos  in- 

(1)  Tac.,  Ann.,  XV,  6. 

(2)  Tac.,  Ann.,  XV,  25. 

(3)  Tac.,  Ann.,  XV,  6,  10,  IJ,  17. 

cursus  muniti,  poterat  quiescere  provincia,  cui  im¬ 
minebant  Tauri,  Antitauri  et  tot  montium  edita  juga, 
convallibus  suis  asperas  et  prsedse  avidas  gentes  ab¬ 
dentia;  ut  enim  Homonadenses  omittamus,  Syriae 
qui  eo  tempore  praefuerunt  legatis  adversus  Clitas, 
gentem  Ciliciae  Asperae  Homonadensibus  simillimam, 
bis  deducenda  fuit  expeditio  (1)  (annis  36  et  52 
p.  Chr.).  Verisimile  est,  licet  de  Galatia  scriptores 
reticeant ,  Galatiae  quoque  legatos  non  semel  ad  id 
coactos  fuisse,  ut  cum  paucis  cohortibus  et  alis  in 
ipsa  provincia  delectis  praedones  sive  e  Lazarum  et 
Iberorum  atque  Armeniae  regione  advolantes  sive  e 
Tauri  jugis  delapsos  castigarent  et  fugatos  extra  fines 
rejicerent.  Dum  imperium  inter  fluxos  Caesares,  qui 
paucos  tantum  menses  summa  rerum  potiebantur, 
distractum  fuit,  nemo  ad  hanc  provinciarum  in  ex¬ 
tremo  imperii  limite  sitarum  conditionem  non  satis 
tutam  et  securam  attendit.  Audimus  ex  Tacito  Gal¬ 
bam  «  Galatiam  ac  Pamphyliam  provincias  Cal¬ 
purnio  Asprenati  regendas  permisisse  »  (2)  (anno  70 
p.  Chr.);  nihil  autem  amplius  adjicit  scriptor. 

(1)  Tacit.,  Ann.,  VI,  41 ;  Xll,  35. 

(2)  Hist,^  II,  9.  Inventus  est  in  ruderibus  Antiochise  ad  Pisidiam  titu¬ 
lus  in  honorem  dicatus  Calpurnii  Rhegiani,  viri  senatorii,  cui  pater 
erat  cognominis  et  consularis  (C.  1.  Gr.,  3979).  Notavit  Arundell  [Dis- 
coveriesin  Asia  Minor,  t.  1,  p.  289)  in  fragmentis  inscriptionum  hujus 
urbis  haud  raro  reperiri  nomina  L.  Calpurnii  etQ.  Calpurnii.  Haud  scio 
an,  postquam  Calpurnius  Asprenas  provinciam  rexerit,  hunc  virum  sibi 
patronum  adsciverit  Antiochia,  et  in  clientela  Calpurnise  domus  deinceps 
manserit,  ita  ut  et  Antiochiae  Calpurnii  Asprenatis  nepotes  honorarentur, 
et  multi  Antiochenses  nomen  sibi  Calpurnii  inderent. 

Vespasianus  ibi,  ut  in  aliis  orbis  Romani  regioni¬ 
bus,  mira  sagacitate  in  periculi  et  mali  causas  in¬ 
spexit,  gliscentemque  in  dies  morbum  opportuno  re¬ 
medio  sanavit.  Sensit  inter  Syriam  et  Galatiam,  ad 
Antitauri  radices,  fines  imperii  velut  interruptos 
hiare,  et  Cappadociam,  inermem  provinciam,  inde  ab 
anno  17  p.  Chr.,  postquam  abcesserat  Archelaus,  a 
procuratore  rectam,  aditum  barbaris  usque  in  ipsius 
Asiae  viscera  praebere.  Erat  quidem,  ut  ex  Palestinae 
et  Syriae  exemplo  discimus,  procurator  Cappadociae 
legato  Galatiae  quodam  modo  suppositus,  ita  ut  ab 
illo  auxilium  et  exposcere  et  accipere  deberet;  quum 
autem  urgeret  periculum ,  quum  invasissent  in  pro¬ 
vinciam  praedonum  manus,  si  legati  Galatiae,  tunc 
forsan  Iconii  aut  Ancyrae  commorantis,  adventus  et 
jussa  exspectanda  erant,  quid  interim  fiebat  de  pro¬ 
vincialibus  eorumque  libertate  et  fortunis?  Vespa¬ 
sianus  igitur,  ut  hoc  imperii  latus  firmaret  et  velut 
clauderet,  «  Cappadociae  propter  assiduos  barba¬ 
rorum  incursus  legiones  addidit,  consularemque 
rectorem  imposuit  pro  equite  Romano  (1).  » 

Videtur  Suetonius,  quid  revera  Vespasianus  de 
Cappadociae  conditione  statuerit,  hic  non  satis  di¬ 
sertis  verbis,  dum  festinat,  indicare.  Ut  enim  ex 
nummis  manifestum  est,  Vespasianus  non  tam  no¬ 
vum  legatum  in  Orientis  provincias  misit,  quam 


(1)  Sueton.,  Vesp.j  8. 

procuratorem,  qui  Cappadociam  regebat,  sustulit, 
totamque  regionem ,  quae  legato  Galatico  paruerat, 
jussit,  auctam  Cappadocia,  esse  in  futurum  sub  le¬ 
gato  ,  cujus  dignitas  esset  amplior,  quum  et  inter  con¬ 
sulares  deligeretur  et  justum  exercitum  sibi  habere 
soleret  (1). 

Videtur  autem,  antequam  priscum  ordinem  ita 
Vespasianus  immutavisset,  primis  ejus  principatus 
annis,  Galatiam  rexisse  Cn.  Pompeius  Collega, 
cujus  in  nummo  tantum  Ancyrano,  cui  Vespasiani 
caput  et  nomen  insunt,  mentio  fit  (2).  Meminit  au¬ 
tem  Josephus  Cn.  Collegae,  anno  70  legati  legio¬ 
nis  in  Syria  (3),  et  anno  93,  consulem  ordinarium 
habemus  virum  iisdem  nominibus  insignem  (4). 
Quum  primum  in  haec  legatorum  nomina  inspicerem, 
legatum  Galatiae  credideram  non  diversum  esse  nec  a 
legato  legionario  nec  a  consule  anni  93.  Quum  autem 
temporum  et  annorum  jam  accuratior  ratio  habenda 
fuit,  parum  verisimile  visum  est  illum  qui  sine  dubio 
ante  annum  70  praetura  functus  esset,  ad  consula¬ 
tum  non  nisi  tribus  et  viginti  annis  serius  evectum 
fuisse.  Libentius  igitur  conjecerim  duorum  Colle¬ 
garum  memoriam  nobis  asservatam  fuisse,  et  con¬ 
sulem  anni  93  filium  esse  ejus  qui  Tito  in  bello 

(d)  Cum  Suetonio  cf.  Tacitum,  81 ;  «  Sed  inermes  legati  re¬ 

gebant,  nondum  additis  Cappadociae  legionibus.  » 

(2)  Mionnet,  Descriptiori^  t.  IV,  p.  377,  n*  17 * 

(3)  Joseph.,  Bell.  Jud.,  VII,  3,  4. 

(4)  Borghesi,  Fasti. 

Judaico  operam  navaverit.  Quum  autem  Vespasiano 
imperante  Galatiam  rexerit  Cn.  Pompeius  Collega, 
quid  magis  probabili  conjecturae  accommodatum, 
quam  nos  hic  habere  legatum  ipsum  legionis,  cui  rei 
in  bello  Judaico  strenue  et  gnaviter  gestae  primis 
Vespasiani  annis,  paulo  post  devictos  Judaeos,  prae¬ 
mium  fuit  concredita  Galatiae  provinciae  adminis¬ 
tratio?  Videmus  non  semel  praetorios  viros,  qui 
Galatiam  regebant,- dum  in  hoc  officio  essent,  in 
consulatum  designatos  fuisse  (1);  parum  igitur 
verisimile  est  virum,  qui  ultimis  Domitiani  annis 
consul  fuerit,  sub  Vespasiano  Galatiam  adminis¬ 
travisse.  Ergo  inter  legatum  legionis  et  consulem 
anni  93  non  est  cur  dubii  haereamus,  et  a  vero  non 
deerrare  videbimur,  ut  spero,  si  Gn.  Pompeium 
Collegam  sub  initium  Vespasiani  imperantis  in  Ga¬ 
latiam  e  Syriano  exercitu  missum  fuisse  asserimus. 

Consularium  autem  legatorum,  quos  postea  Ves¬ 
pasianus  hoc  imperii  latus  custodire  jussit,  et  qui  sine 
dubio  legati  Augusti  pro  prsetore  provinciarum  Cap- 
padocise  et  Galatiae  audiebant,  videtur  primus  fuisse 
M.  Neratius  Pansa,  cujus  nomen  in  multis  aeque 
Ancyrae  et  Caesareae  nummis  comparet  (2).  Eum  jam 

(1)  Vide  titulos  dedicatos  honori  C.  Julii  Scapulee  (p.  114),  L.  Petro¬ 
nii  Veri  (p.  125).  Quum  inter  paucos,  quorum  nomina  ad  nos  pervene¬ 
runt,  Galatise  legatos,  duos  inveniamus,  qui,  cum  hanc  ipsam  legationem 
gererent,  designati  consules  fuerunt,  inde  aestimare  possumus  quanti 
momenti  fuerit  Galatise  legatio ;  non  quidem  consularibus,  ut  credidit 
Marquardt,  sed  viris,  qui  jamjam  in  eo  erant  ut  consulatum  adipisce¬ 
rentur,  vulgo  deferebatur. 

(2)  Mionnet,  t.  IV,  p.  377  et  p.  441.  t.  VJl,  p.  631,  633,  662, 

in  hoc  officio  fuisse  decimo  Vespasiani  anno  (78 
p.  Chr.)  testatur  nummus  Florentiae  in  regio  museo 
asservatus  (1);  in  ceteris  nummis,  quos  annorum 
notas  gerere  asseverat  Mionnet,  has  notas  aut  om¬ 
nino  abesse  aut  admodum  incertas  esse  nec  dignas 
quibus  fides  adhibeatur  me  monitum  habet,  qui 
hos  omnes  nummos  ipse  inspexit  et  contrectavit, 
G.  H.  Waddington.  Ceterum ,  quum  plerumque 
tres  annos  in  officio  legati  Augusti  manere  sole¬ 
rent,  probabile  est  M.  Neratium  Pansam  Galatiae  et 
Cappadociae  praefuisse  donec  eum  exciperet,  sub 
Tito,  A.  C^SENNius  Gallus,  cujus  titulum  habe¬ 
mus  anno  80  lapidi  inscriptum. 

Caesennium  in  nummis  Caesareae  non  semel  sub 
Tito  comparere  viderant  docti  (2) ;  ex  titulis  autem 
nuper  didicimus  eum  usque  ad  primum  Domitiani 
certe  annum  munere  functum  esse,  et  Neratii  ins¬ 
tar,  Galatiam  cum  Cappadocia  junxisse,  nec  non 
legationem  suam  magnorum  et  utilium  operum  in¬ 
stauratione  nobilitavisse.  Quum,  nisi  in  mentione 
imperatoris,  qui  tum  regnabat,  inter  se  non  diffe¬ 
rant  duo  illi  tituli,  uterque  milliario  inscriptus, 
satis  erit  milliarii,  quod  nos  primi  invenimus,  ti¬ 
tulum  hic  repetere  : 

663.  Eckhel,  t.  III,  p.  190.  —  Borghesi,  Iscriz.  di  Sepino  {(Euvres  epi- 
graphiques^  t.  III,  p.  348).  , 

(1)  Mionnet,  Suppi. ^  t.  VII,  p,  662,  n.  18, 19,  20. 

(2)  Mionnet,  Suppi.,  t.  VII,  p.  663,  n.  25  et  26. 

IMP  CAESAR  DIVI  VESPASIANI  f,  domifianus 

AVG  POnT  MAX 

TRIB  POTEST  COS  Wf  DESIG  IIIIPPPER 
A  •  CAESENNIVM  GALLVM  LEG 
PR  PR  VIAS  PROVINCIARVM 
GALATIAE  CAPPADOCIAE 
PONTI  PISIDIAE  PAPHLAGONIAE 
LYCAONIAE  ARMENIAE  MINORIS 

STRAVIT 
’H  vm 

Ad  portam  Ancyrae,  hodie  Namaz-GMa  dictam, 
quae,  ut  ex  locorum  inspectione  patet,  cum  antiquae 
portae  situ  congruit,  in  coemeterio  turcico  millia- 
rium  jacens  et  fere  totum  consepultum  invenimus, 
anno  1861(1).  Nihil  deesse  titulo  videtur,  nisi  Do¬ 
mitiani  nomen,  postquam  rescissa  ejus  acta  fuerunt, 
ex  senatus  decreto  abrasum.  Titulus  ab  Hamiltonio 
ad  vicum  Meiilk,  in  occidentali  Galatia,  descriptus, 
spectat  ad  annum  80  p.  Ch.  (2);  hic  noster,  in  quo 
Domitiani  tribunicia  potestas  prima  et  consulatus 
octavus  memorantur,  pertinet  ad  annum  82.  Unius 
harum  viarum,  quas  stravit  Caesennius,  partem 
superstitem  videre  mihi  visus  sum,  quae  ab  hac 
porta,  Namaz-GIua  dicta,  meridiem  versus  ducit; 

(1)  Titulum,  dum  adhuc  in  Asia  commoraremur,  mandavimus  Hen- 

zenio,  qui  ex  epistola  em\X{Bulletin  de  V Institui  archeol.,  1862, 

p.  67)  et  suis  animadversionibus  illustravit. 

(2)  Researches  in  Asia  Minor,  t.  II,  Appendix,  n.  138.  Henzenius,  cum 
supplementis,  n.  6913. 

qua  iter,  quod  di^Xocwm  Mohan-Gheul  pergit,  inter 
collium  anfractus  rivum  Karadere-sou  sequitur, 
plus  quam  horae  unius  spatio  antiquae  viae  longa 
fragmenta  invenias  passim  ita  bene  compacta  adhuc 
et  integra  ut  paucis  ante  annis  confecta  esse  credas 
facile,  nisi  obstet  lapidum  moles  et  totius  operis 
singulari  diligentia  elaboratum  artificium,  quod 
primo  statim  obtutu  Romanam  manum  prodit.  Est 
ubi  quinque  g.£Tpcov  latitudinem  habeat;  utrumque 
vise  latus  muniunt  saxa  grandia,  unum  ferme  [Asrpov 
longa,  e  calcario  lapide,  venis  rubris  distincto,  quod 
ad  marmoris  fere  duritiem  accedit.  Hoc,  nisi  falli¬ 
mur,  superest  de  via  quae  Ancyram  cum  Iconio 
conjungebat;  qui  Ancyra  Iconium  tenderet,  multa 
forsan  illius  viae  vestigia  animadverteret ,  et  in  his 
forsan  plura  milliaria,  aut  ad  instaurationem,  aut 
ad  reparationem  viae  pertinentia. 

Nemo  mirabitur  tres  saltem  annos  occupatum 
fuisse  Caesennium  in  viis  omnium  provinciarum, 
quae  inter  Euphratem  et  Sangarium,  inter  Tauri 
montis  vertices  et  Euxini  maris  oram  comprehen¬ 
duntur,  rite  sternendis.  Pars  quidem  illius  trac¬ 
tus,  qualis  est  omnis  regio  quae  inter  Iconium, 
Pessinuntem,  Ancyram,  Caesaream  patet,  fere  tota 
in  planitiem  effusa,  vias  sternentibus  non  arduum 
et  asperum  laborem  injungebat.  At  in  Ponto,  Pisi¬ 
dia,  Paphlagonia,  Armenia  Minore,  praerupti  montes 
surgebant,  quorum  praeceps  latus  via  non  poterat 

sine  magna  impensa  multorumque  hominum  assi¬ 
duo  sudore  scandere ;  exscindendae  rupes  erant, 
arctae  fauces  ferro  dilatandae,  fluminibus  e  monta- 
nis  jugis  magno  impetu  ruentibus  pontes  injiciendi. 
Verisimile  est,  ut  tantum  opus  intra  paucos  annos 
absolveretur,  injunctum  fuisse  provinciae,  quae  inde 
tantam  utilitatem  perceptura  erat,  extraordinarium 
vectigal,  et  omnes  incolas  regionis,  per  quam  novae 
viae  excurrerent,  ad  id  coactos  fuisse  ut  operi  pu¬ 
blico,  per  statutum  et  definitum  tempus,  accinge¬ 
rentur.  Ut  fit  apud  recentiores,  qui  divitiis  polle¬ 
bant,  argenti  summam  praestabant,  qui  pauperes 
erant,  urbium  plebs,  pastores,  agricolae,  operam 
paucorum  dierum  quotannis  commodabant.  Quo¬ 
cumque  modo  res  ordinata  sit  et  disposita,  certum 
est  eam  magni  momenti  fuisse  ut  per  vastam  hanc 
regionem  omnis  generis  opes  crescerent  et  multi¬ 
plicarentur,  ut  commercii  facilitate  homines  longo 
locorum  intervallo  sejuncti  paulatim  arctioribus 
vinculis  conjungi  inciperent  et  in  populum  vere 
unum  coalescere,  ut  Graecae  Romanaeque  artes  et 
ipsa  humanitas  altius  tandem  penetrarent  in  animos 
gentium  quas  vix  ad  hanc  diem,  si  paucas  urbes  ex¬ 
cipias,  attigerant.  Usque  enim  ad  tempus,  quo  venit 
in  potestatem  Romanorum  Asia  quae  ultra  Sanga¬ 
rium  et  Halym  erat,  lingua,  mores,  ritus,  religiones 
horum  hominum,  ut  ex  Strabone  intelligitur , 
barbaricum  colorem  nondum  exuerant,  magnum- 

que  discrimen  erat  inter  Asiam  proconsularem,  tot 
jam  saecula  excultam  humanioribus  litteris  artibus¬ 
que,  et  populos  Isauriae,  Pisidiae,  Galatiae,  Cappado¬ 
ciae,  aut  longa  contumacia  feroces,  aut  longo  ser¬ 
vitio  hebetes  et  inertes;  inter  amoenam  et  magna  ex 
parte  omnium  frugum  feracem  regionem,  splendi¬ 
dis  urbibus  abundantem,  et  montium  asperas  con¬ 
valles  campique  aqua  et  ligno  carentis  desertam  mul¬ 
tis  locis  vastitatem.  Romanis  hoc  toto  tractu  potitis, 
coeperunt  et  ingenia  excoli,  et  animi  molliri,  et  mon¬ 
tium  saltus  faucesque  commercio  patere,  et,  ubicum¬ 
que  hominis  vitae  natura  non  plus  aequo  infesta  esset, 
coloni  et  pastores  et  negotiatores  convenire.  Quamdiu 
autem  viae  munitae  non  erant,  quibus  secure  omni 
tempestate  peregrinantes  uterentur,  non  potuerunt 
et  merces  commode  ad  maritimos  portus  ex  mediter¬ 
raneis  regionibus  transvehi,  et  homines  facile  locum 
mutare.  Non  igitur  nisi  tarde  mores  immutabantur 
et  meliori  humaniorique  vitae  assuescebant  homines. 
Eo  tantum  tempore,  quo  munitae  fuerant  omnes  illae 
viae  quas  in  Itinerario  Antonini  ex  Ancyra  in  diversas 
Asiae  provincias  discurrentes  videmus,  Romani 
debitum ,  quo  se  obligaverant  erga  victas  gentes,  ut 
ita  dicam,  exsolverant;  nihil  jam  obstabat  quin  et  in 
illa  quoque  ulterioris  Asiae  remota  regione  novus, 
ut  poetae  verba  usurpemus,  saeclorum  nasceretur 
ordo,  et  veris  mansurisque  beneficiis  amissam  li¬ 
bertatem  subacto  orbi  pensaret. 

Ex  omnium  harum  viarum  instructione  magnum 
et  ipsi  imperatores  fructum  percipiebant;  prius¬ 
quam  enim  stratse  fuissent,  non  sine  temporis  jac¬ 
tura  et  duro  labore  legiones  per  Asiam  usque  ad 
Armeniae  et  Parthici  regni  fines  deducebantur,  et 
pugnantibus  commeatus  subministrabantur.  Nunc 
autem  et  multo  citius  inviolatos  fines  praesidia  mit¬ 
tebantur,  et  minore  impensa  in  legionum  castra 
quaecumque  opus  essent  opportuno  tempore  per¬ 
veniebant.  Haec  reputanti  et  perpendenti  videbimur 
non  plus  aequo  huic  Caesennii  Galli  legationi,  qua 
per  ulteriorem  Asiam  ex  Ancyra  viae  extendi  coepe¬ 
runt,  immorati  esse. 

An  diutius  quam  solebant  legati  in  provincia 
manserit  A.  Caesennius  Gallus,  opere,  quod  inchoa¬ 
verat,  ad  finem  perducendo  occupatus,  incertum. 
Inter  praesides,  quorum  ad  nos  aliqua  mentio  per¬ 
venit,  ille  quem  Gallo  proximum  fuisse  judicamus, 
Ti.  IuLius  Candidus  Marius  Celsus,  consul  suffectus 
fuit  anno  86.  Si  Galatiae  tantum  praepositus  fuit,  quae 
etiam  tum  praetoria  provincia  erat,  potuit  ante  con¬ 
sulatum  hac  legatione  fungi,  et  anno  82  aut  83  Gal¬ 
lum  excipere;  si  Cappadociam  cum  Galatia  con¬ 
junxit,  quod  plane  ignoramus,  non  potuit  ante 
annum  87  in  hanc  provinciam  mitti.  Nil  aliud  nisi 
eum  Galatiae  saltem  praefuisse  per  titulum  docemur 
ab  Hamiltonio  Ancyrae  in  castelli  muris  descriptum, 
qui  facile  ita  restituitur  : 


CAPUT  III. 


107 


tL  iuLlO  CANDIDO 
MARIO  CELSO 
/EO  -  AUO*  PRO  PRAET  •  (1) 

Veniendum  nunc  ad  L.  Bellicium  Sollertem,  qui 
nobis  ex  titulo  notus  est  quem  ad  Antiochiam  Pi¬ 
sidiae  invenit  et  descripsit  Hamilton  (2).  Hunc  Hen- 
zenius,  Borghesium  secutus,  non  diversum  esse 
censuit  ab  illo  Bellicio  qui  in  fastis  paulo  post  an¬ 
num  105  collocandus  esse  Borghesio  visus  est.  In 
eam  rem  non  satis  autem  attente  inquisivit  vir  cae- 
teroquin  diligentissimus.  Si  enim  cum  Borghesio 
omnes  titulos  recenseas  quos  habemus  ad  Belliciam 
gentem  spectantes,  videas  alium  esse  legatum  Ga¬ 
latiae  cujus  meminit  titulus  Antiochensis,  alium 
consulem  sub  Trajano  suffectum.  Qui  enim  Galatiae 
praefuit  Publii  filius  dicitur,  Stellatina  tribu,  et 
legionis  XXII  Primigeniae  legatus  fuerat;  alter  au¬ 
tem  Tiberii  filius  audiebat,  Quirina  tribu  {AnnaL, 
1830,  p.  261)  et  legionis  II  Augustae  legatus  fuerat. 
Qui  consul  fuit,  primum  vocabatur  Ti.  Claudius 
Ti.  /.  Quir.  Alpinus  et  equestrium  munerum  viam 

(1)  Hamilton.,  II.  Appendix,  n.  125.  (Le  Bas,  Voy.  archeoL,  1789.  ) 
Habes  apud  Hamiltonium  MIO,  unde  posses  conjicere  hic  finem  nomi¬ 
nis  alicujus  sicut  est  Posthumius  aut  Septimius  te  habere.  Sed  facile  po¬ 
tuit  VL  cum  M  confundere  Hamilton,  cseteraque  nomina  legati  cum 
nominibus  consulis  anni  86  aptius  congruunt  quam  ut  Septimium  quem¬ 
dam  Candidum  Marium  Celsum  fingere  e  conjectura  audeamus.  - 

(2)  T.  II,  Appendix,  178. 

Ex  eo  edidit  Henzen,  n.  6912.  Cf.  Borghesi,  Iscrizioni  delln  gente  Bel- 
licia,  Ann.  Inst.  archeoL,  1830,  p.  258. 

ingressus  est,  utpote  qui  procurator  Augusti  pro¬ 
vincia  Br  it  annidc  fuerit  {Ann.,  1830,  p.  258).  Post¬ 
quam  hoc  officio  functus  esset ,  adoptavit  eum ,  ut 
videtur,  senator  quidam  L.  Bellicius  Sollers,  noster, 
ut  quidem  admodum  probabile  videtur,  legatus  Ga¬ 
latiae,  qui  patricius  erat,  quum  curulis  aedilis  fuerit; 
tum  principis  decreto  albo  senatorio  inter  quaestorios 
inscriptus  est,  ita  ut  praetor  fieret  (Plin.,  Ep,,  V,  14), 
mox  consul  {Ann,,  1830,  p.  258).  Quod  ad  L.  Bel- 
licium  Sollertem,  Galatiae  legatum,  ex  titulo,  quem 
Borgbesius  memorat,  ubi  pater  consulis  vocatur,  jure 
conjicias  eum  usque  ad  consulatum  non  pervenisse. 

Quod  ad  tempus  attinet,  quo  Galatiam  adminis¬ 
travit  L.  Bellicius  Sollers,  cum  filius  ejus  adoptivus 

post  annum  105,  sub  Trajano,  consul  fuerit,  necesse 

« 

est  patris  legatio  paucis  certe  annis  anterior  sit,  et 
ad  Vespasiani  aut  saltem  Domitiani  tempora  reji¬ 
ciatur.  Unum  habes  indicium  in  titulo  quod  aetatem 
L.  Bellicii  propemodum  definiat.  JNarratur  enim, 
postquam  praetor  fuisset,  donatus  esse 

,  don(is)  militarib(us) 

expedit(ione)  Suebic(a)  et  Sarm(atica). 


Censuerat  Henzenius  hic  mentionem  fieri  expedi¬ 
tionis  Suebicae  et  Sarmaticae  Vespasiani  (1);  quum 


(1)  Ad  n.  6912,  nota  8. 

autem  hic  imperatoris  nomen ,  quod  vulgo  in 
hujusce  generis  testimonio  adfertur,  deesse  videa¬ 
mus,  verisimile  est  nomen  de  industria  omissum 
esse,  quod  imperator,  qui  hic  nominandus  fuisset,  a 
senatu  damnatus  fuerat  et  ejus  memoria  abolita. 
Damnati  imperatoris  nomen  ita  vitari  solere  pluribus 
monumentis  demonstratum  est  (1).  Non  Vespasiani 
igitur,  sed  Domitiani  bellum  Suebicum  hic  intelli- 
gendum  est,  quod,  ex  computationeTillemontii,  cum 
duraverit  ab  anno  86  ad  annum  89,  non  potuit  ante 
annum  90  Bellicius  Sollers  in  Galatiam  mitti  (2). 
Rerum  ab  eo  in  hac  expeditione  prseclare  gestarum 
hanc  legationem  praemium  habuisse  videtur. 

Galatiam  tantum  et  provincias  quae  cum  Galatia 
constanter  adhaerebant,  non  autem  una  Cappado¬ 
ciam  regere  potuit  Bellicius  Sollers.  Hoc  facile  con¬ 
jecissemus  e  legatione  Galatiae  ante  consulatum 
gesta,  quum  certum  sit  hac  aetate  Cappadociam 
non  nisi  consulares  legatos  rexisse;  res  est  autem 
extra  omnem  dubitationem  posita  verbis  quibus  con¬ 
ceptus  est  titulus,  in  ipsa  provincia,  eo  ipso  tempore 
quo  legatus  erat  Bellicius  Sollers,  in  ejus  honorem 
ab  aliquo  libertorum  positus.  Quum  enim  nihil  liber- 

(1)  Vide  Orelli  3049  cum  emendatione  et  notis  Henzenii  in  t.  III,  p.  265. 

(2)  De  hac  expeditione  vide  quse  annotat  Henzenius  ad  Orelli,  6766. 
Operae  tamen  pretium  est  ad  hunc  locum  animadvertere  in  ceeteris  titulis 
memorari  Domitiani  non  quidem  expeditionem  suehicam^  sed  hellum 
Suebicum,  quod,  nisi  in‘  omisso  imperatoris  nomine  tantum  momenti 
esset,  nos  quoque  forsitan  ad  id  adduceret  ut  de  Vespasiani  rebus  hic 
agi  suspicaremur. 


HO 


DE  GALATIA  PROVINCIA. 


tus  omittat  quo  adaugeri  possit  patroni  sui  dignitas, 
et  diserte  nominet  omnes  provincias  quae  legato  Ga¬ 
latiae  parebant,  de  Cappadocia  omnino  reticet,  quam 
certe  non  omisisset  si  Cappadociae  quoque  praepo¬ 
situs  fuisset  Bellicius.  Dicitur  in  titulo  Bellicius 

legfatus)  Aug(usti) 

pro  pr(8etore)  provinc(ciae)  Galatiae), 
Pisid(iae),  Phryg(i®),  Lyc(aoniae),  Isaur(i8e), 
Paphlagon(i8e),  Ponti  Gala(tici), 

Ponti  Polemonian(i) 

Arm(eni8e) . 

Ex  hoc  titulo  manifestum  est  Galatiam  et  Cappa¬ 
dociam,  postquam  sub  Vespasiano  et  Domitiano  ali- 
'  quandiu  conjunctae  fuissent,  iterum  separatas  fuisse. 
Senserant  imperatores  vastiorem  esse  provinciam, 
quae  ex  duobus  hunc  in  modum  conflabatur,  quam 
quae  commode  uni  viro  pareret.  Si  Bellicius  Galatia 
tantum  prafuit,  A.  Julius  Quadratus  qui  circa  ea 
tempora,  anno  scilicet  94,  Cappadociam  legatus 
rexit,  Galatiam  videtur  non  in  manu  sua  habuisse; 
in  iis  certe  titulis,  quibus  ejus  legatio  Cappadocica 
memoratur,  nulla  Galatia  mentio  fit  (1). 

Hunc  excepit,  si  quidep  subito  post  priorem 
anni  93  consulatum  Cappadociam  administravit 
Quadratus,  T.  Pomponius  Bassus,  qui  iterum  Neratii 
et  Casennii  ad  instar,  Galatiam  cum  Cappadocia 

(1)  De  A.  Julio  Quadrato  vide  Borghesi,  Opere  numismatiche,  t,  11, 
p*  14  etseqq.  C.  I.  Gr.,  3332,  3548. 

conjunxit  (1).  Ejus  enim  nomen  pariter  in  Caesarem 
et  in  urbium  Galaticarum  nummis  legitur,  ubi 
et  xpec^euTTi;  avTtcTpaTviyo^  dicitur.  In  num¬ 
mis  Domitiani,  Nervae,  Trajani  comparet.  Diutius 
solito  provinciam  tenuisse  videtur.  Me  certiorem 
facit  Waddington  in  nummis,  quos  ipse  attrectavit 
et  vidit,  Pomponium  exhiberi  quintodecimo  Domi¬ 
tiani  et  tertio  Trajani  anno  (2).  Anno  igitur  95  jam 
provincia  potiebatur,  nec  ea  ante  annum  100  de¬ 
cessit.  Titulum  ejus  nomine  inscriptum  invenimus 
anno  1861  in  loco  Kaledjik  dicto,  apud  Tectosagos, 
inter  Ancyram  et  Halym;  quem  ita  cum  supplementis 
edidit  Henzenius,  quocum  per  epistolam,  quum  ad¬ 
huc  in  itinere  versaremur,  communicaveramus  : 

imperator 

DIVI  NERVAE  f.  TRAIA 
NVS  CAESAR  AVG  GER 
MAmcus  joVNTIFEX(sic) 
MAX-TRIB  POT  P-P*  COS-II 
RESTITVIT  PER  t.  POM 
PONIVM  basSYM  leg. 

PRO  PRAETORE  M* 

XXX 

VIII 

(1)  De  Pomponio  vide  Plin.  j.,  Eyist,^  IV,  23.  Eckhel,  D.  iV.  7.,  III, 
p.  190.  Borghesi,  Bulletin  de  rinstitut,  1844,  p.  126.  Henzen,  Annales, 
1844,  p.  14.  Mionnet,  Description,  p,  375,  376,  377,  378,  411-413.  Suppi., 
VII,  632,  665.  Orelli,  784,  3362. 

(2)  Mionnet  (Swp/)/.,  VII,  p.  665,  n.  38)  affirmat  in  nummo  legi  IA 
(14).  Rem  ita  non  se  habere,  sed  ultimam  notam  deletam  esse  nec  legi 
in  nummo  asseverat  Waddington* 

Ex  mentione  tribuniciae  potestatis  primae  et  se¬ 
cundi  consulatus  Trajani  manifestum  est  spectare 
titulum  ad  annum  98.  Caeterum  fuisse  hunc  virum 
inter  fidissimos  et  spectatissimos  Trajani  amicos  et 
adjutores  testantur  partes  quas  in  Trajani  institu¬ 
tione  alimentaria  una  cum  Cornelio  Gallicano  susti¬ 
net  (1).  Si  tamdiu  mansit  in  provincia,  conjicere 
possumus  ibi  suscepta  ab  eo  fuisse  opera  publica  et 
novam  omnium  rerum  ordinationem  quae  eum  ultra 
solitum  tempus  in  hac  Asiae  parte  detinuerunt. 
Res  a  Caesennio  Gallo  inchoatas  Pomponius,  nisi 
fallimur,  perfecit,  remotasque  illas  provincias  om¬ 
nibus  humanitatis  et  commercii  instrumentis  auxit 
et  instruxit,  ita  ut  ad  statum  finitimarum  provincia¬ 
rum  ,  Asiae  scilicet  et  Bithyniae ,  prosperum  et  flo¬ 
rentem,  in  dies  propius  accederent. 

Post  Pomponium  videntur  Galatia  et  Cappadocia 
nunquam  sub  uno  rectore  coaluisse,  sed  utramque 
dehinc  suum  sibi  praesidem  habuisse.  Nec  enim 
iterum  in  nummis  Cappadociae  et  Galatiae  nomen 
unius  atque  ejusdem  legati  comparet,  nec  unquam 
dehinc  in  titulis  Galatiae  et  Cappadociae  nomina 
conjuncta  occurrunt  (2).  Dimidiae  fere  parti  Asia¬ 
ticae  peninsulae  regendae  unus  vir  vix  satis  erat, 

(1)  V.  Borghesi,  Bullet,  dell’  Instit.,  iWt,  p.  125etseqq...  Cf.  Tabu¬ 
lam  Veleiatium,  ap.  Desjardins,  De  tabulis  alimentariis^  III,  10  et  53; 
VII,  37. 

(2)  Titulos  vide  in  honorem  Cappadociae  legatorum  conceptos  apud 
Henzenium,  5480,  6049,  6484. 

qualicumque  diligentia  operi  accingeretur,  in  pro¬ 
vincialium  necessitates  inquireret,  seque  officio  suo 
totum  dederet. 

Sub  Hadriano  Galatiam  administravit  A.  Larcius 
Macedo,  quod  discimus  ex  duobus  milliariis  quo¬ 
rum  alterum  in  urbe  Kaledjik  olim  Hamilton  et 
ego  nuper  descripsimus,  alterum  ego  inveni  et  legi 
Ancyrae,  ad  templi  Musulmanici,  quod  Hadji-Moussa 
vocatur,  portam.  Hic  titulus  ex  altero,  quod  post 
Hamiltonium  denuo  edidit  Henzenius  emendatum 
ex  nostris  schedis,  facile  restituitur  (1)  : 

IMP-CAES- 
DIVI  TRAIAm>«r 
THICI  /•  DIVI  NERVAE 
NEPOTI  TRAIANO 
HADRIANO  kyGVOm-max- 
TRI^  POT  VI  COS  III 
PER  A  *  LARCI VM  MA 
CEDONEM  LEG-  AVG  * 

PR  •  PR  m  •;?  * 

VII*  H* 

Ex  collatis  tribuniciae  potestatis  et  consulatus  nu¬ 
meris  facile  intelligitur  titulum  pertinere  ad  annum 
122-123  p.  Chr.  De  hoc  A.  Larcio  Macedone  nihil 
praeterea  nec  in  titulis  nec  apud  scriptores  inveni- 

(1)  Bulletinde  V Institui  archeoloqique,  1862,  p.  68. 

mus,  nisi  forte  aut  filius  aut  cognatus  fuerit  hujus 
Macedonis  viri  praetorii  quem  Plinius  narrat  a  servis 
suis  occisum  esse  (1). 

Multa  hic  haberemus  quae,  si  placeret,  de  statu 
provinciae,  qualis  fuisse  Antoninorum  tempore  vi¬ 
detur,  annotaremus;  sed  ea  rejicere  ad  calcem 
satius  judicamus,  dum  persequimur  seriem  legato¬ 
rum,  quorum  pauci,  et  ii  tantum  nomine,  post  se¬ 
cundi  saeculi  initium,  nobis  noti  sunt. 

Sub  Hadriano  legatus  fuit  Galatiae  C.  Julius  Sca¬ 
pula,  quem  Sz-ax^Xav  dicunt  duo  tituli  Ancyrani, 
quibus  totus  ejus  cursus  honorum  continetur  (2). 

In  his  titulis  memoratum  est  Scapulam ,  tum 
quum  ponerentur,  consulem  designatum  fuisse, 
ejusque  consulatus  in  anni  138  kalendas  septembres 
incidit,  ut  ex  his  ipsis  titulis  manifestum  est,  quippe 
qui  eum  dicant  y.(al)  avTKjTpaTTiyov  Auto- 

xpccTOpo;  TpaVav[oO  r/vou  Ss^acTTou,  [7raTpo<;]  TraTpi^o?, 
apy_i[£p£a)g  g£Yt]aTo[i>] ,  x(al)  AuTOXpa[Topo?  T.]  Atliou 
fAvTcovsLVOu]  Katcapo;  [Se^aGToO]  (n.  4022),  etc.  Inde 
liquet  titulos  incisos  fuisse  dum  viveret  adhuc  Ha¬ 
drianus,  vocato  in  imperii  consortium  Antonino,  id 
est  ad  hoc  temporis  intervallum  pertinere  quod  a 
die  Xy  ante  kalendas  Martias  ad  diem  VI  ante  idus 
Julias  extenditur.  Noti  sunt  aliunde  nobis  duo  illi 

(1)  Plin.,  Epist.,  III,  14.  In  editis  Plinii  libris  legitur  Largius^  non 
Larcius.  Parum  autem  refert,  quum  nemo  ignoret  quam  facile  confun¬ 
dantur  in  codicibus  litterae  C  et  G. 

(2)  C.  I.  Gr.,  4022,  4023. 

consules  qui  kalendis  Juliis  suffecti  sunt;  certum 
igitur  est  Scapulam  kalendis  Septembribus  magis¬ 
tratum  iniisse.  Quum  circa  kalendas  Julias  novi  prse- 
sides  provincias  suas  ingrederentur,  debuit  initio 
«statis  Scapula  e  Galatia  decedere.  Lege  cautum 
erat  ne  statuse  et  tituli  in  honorem  prsesidis,  mu¬ 
nere  suo  defuncti,  ponerentur  ante  quadragesimum 
diem  postquam  decessisset  e  provincia;  vero  igitur 
simillimum  est  Julio  aut  Augusto  mense,  antequam 
allatus  esset  in  orientales  provincias  nuntius  de 
morte  Hadriani,  positum  fuisse  titulum.  In  usum 
venerat  ut  tres  continuos  annos  in  provinciis  mane¬ 
rent  legati  Augusti;  jure  igitur  conjicias  Scapulam 
annis  135^  136,  137,  nostram  provinciam  rexisse. 
Quod  si  in  his  ipsis  titulis  avGuxaTo^  (v.  10,  v.  6) 
dicitur,  cave  intelligas  eum  jam,  cum  in  Galatiam 
mitteretur,  consulem  fuisse;  homo  praetorius  ali¬ 
quam  e  senatoriis  provinciis  administraverat ,  quo¬ 
rum  praesides ,  etiam  quum  inter  praetorios  delecti 
essent,  proconsules  semper  dicebantur. 

M.  Aurelio  imperante  legatus  fuit  Galatiae  P.  Ju- 
vENTius  Celsus,  qui  consul  ordinarius  fuit  anno  164. 
Ejus  igitur  legatio  circa  annum  160  collocanda 
est,  nobis  ex  Pessinuntis  nummis  nota,  in  quibus 
legitur  eni  ioy€Ntioy  kea  necciN  aut  €ni  ioy 

Ke(4). 


(1)  Mionnet,  Descr.,  IV,  p.  393. 


116 


DE  GALATIA  PROVINCIA. 


Paulo  posterior  esse  debet  P.  Plotius  Romanus, 
cujus  hic  transcribendus  est  integer  titulus,  quum 
ex  eo  si  non  ipse  legationis  annus  cognoscetur,  at 
satis  arctis  finibus  terminatur  intervallum  temporis 
intra  quod  provinciae  praeesse  potuit  : 

P* PLOTIUS  ROMANUS  COS  •  SOD  •  AUG  •  GL* 

LEG  •  AUG  •  PR  •  PR  •  PROV  •  ARAR  *  ITEM  GAL  * 
PRAEF  •  AER  •  SAT  •  LEG  *  AUG  *  GENS  •  AGG  •  HISP  *  GIT  • 

lUR  *  PER  AEM  •  LIG  •  GUR  •  VIAE  LABIG  •  GUR  •  VERG 
PR  •  URB  •  TRIB  •  PL  •  Q  •  KAND  •  W*  VIR  *  EQ  •  R  •  TUR  *  ll 
TRIB-MIL-LEGG-PMIN-  ET  II  ADJUT- im  VIR  V-V-GUR- 
AEDEM  GUM  OMNI  GULTU  GONSEGRAVIT  (1). 

Plotii  Romani,  qui  consul  suffectus  fuit,  consu¬ 
latus  in  quem  annum  incidat,  nondum  liquet.  Sed 
manifestum  est  Trajano  recentiorem  esse ,  quum 
hic  provinciae  Arabiae  mentio  fiat,  quae  a  Trajano 
primum  constituta  est  (2).  Sed  non  hoc  tantum  : 
juridicus  fuit  per  JEmiliam  et  Liguriam  Plotius; 
juridicos  autem  inter  annos  162  et  168  a  M.  Au¬ 
relio  creatos  primum  fuisse  constat  (3).  Quum  autem 
imperante  Caracalla  Hispania  citerior  in  duas  pro¬ 
vincias  divisa  fuerit  (4),  Caracallae  temporibus  ante¬ 
riorem  esse  Plotium  Romanum  verisimile  est,  quod 
cum  tituli  apta  et  accurata  brevitate  bene  congruit. 

(1)  Romae,  Fabretti,  p.  411,  n.  353.  Orelli,  3044. 

(2)  Amm.  Marcell.,  XIV,  8,  §  13. 

(3)  Capitolinus,  Mare.,  11,  Bor^hesi,  Ann.  Inst.  arch.,  1853,  p.  188. 
Henzen,  ad  n.  6485. 

(4)  Hentzen,  6914. 

Aliud  est  in  hoc  titulo  ad  quod  attendas  necesse 
est.  Censet  Marquardt  ex  titulis  in  quos  mox  inqui¬ 
remus,  Fulvio  scilicet  JEmiliano  et  Minucio  Flo- 
rentio  dicatis,  primum  praetorium,  deinde  consula¬ 
rem  fuisse  Galatiae  legatum  (1).  In  omnibus,  quos 
jam  tractavimus,  titulis  non  invenimus  nisi  praetorios 
legatos,  quando  quidem  Galatia  aut  non  erat  cum 
Cappadocia  conjuncta  aut  esse  desiit.  Rem  eodem 
modo  circa  finem  secundi  saeculi  se  habere  mani¬ 
festo  indicio  demonstrat  titulus  hic  de  quo  nunc 
disserimus.  Constat  enim  praetorium  legatum  in 
Arabiam  mitti  solere;  postquam  igitur  Galatiam 
rexit,  Arabiae  praeficitur  Plotius,  qui,  si  primum  le¬ 
gationem  accepisset  consularibus  reservatam,  non 
inde  in  munus  praetorium  recidisset. 

Ultimo  seculi  secundi  decennio  Galatiam  rexit  vir 
Severi  aetate  inter  primores  civitatis  annumeratus, 
qui  bis  consul  fuit,  annis  scilicet  193  et  204,  et  Urbi 
praefectus,  nempe  L.  Fabius  Cilo  Septiminus  Cau¬ 
nius  Acilianus  Lepidus  Fulginianus.  Quum  in  titulo, 
qui  longissime  et  disertissimis  verbis  gesta  ejus  et 
honores  enarrat  (2),  nihil  intersit  inter  legationem 
Galatiae  et  ductas  vexillationes  quae  Perinthum  per¬ 
gebant,  jure  conjicias  eum  Commodo  imperante  in 

(1)  Handbuch  der  Romischen  Alterthumer,  Th.  III,  p.  156  et  n.  1041. 

(2)  Marini,  Iscrizioni  antiche  della  villa  Albani,  n.  40  (ap.  Gruter, 
p.  409,  n.  1).  Cf.  n®  41.  Inverso  ordine  enumerantur  honores  n*  401 
..*..duci  ve  II  xill.  per  Italiam  exercitus  imp.  1|  Severi  Pii  Pertinacis  Aug. 
et  Imp.  II  Aurelii  Antonini  Aug.  praepo  |1  sito  vexillation.  Perinthi,  per  {| 
gentib.  leg.  Aug.  per  provin.  Ga  ||  lat..^..  . 

Galatiam  missum  fuisse,  quam  provinciam  forsitan 
tenebat  quum  consul  designatus  fuit,  ut  Julio  Sca¬ 
pulae,  de  quo  supra  memoravimus,  evenit.  Postquam 
inde  redux  Romae  consulatum  gessisset,  eum  sibi 
comitem,  jam  profecturus  in  Pescennium,  adjunxit 
Severus  imperator.  Vexillationes  igitur  Fabius  Cilo 
ex  Italia  Perinthum  duxit,  ubi  collectum  erat  to¬ 
tum  Severianarum  partium  robur,  unde  mitteren¬ 
tur  legiones  in  Nigrum  Asia  potitum,  mox  in  By¬ 
zantium,  quod  etiam  post  Nigri  mortem  tres  annos 
obsidionem  sustinuit.  Inde,  finito  bello,  post  cap¬ 
tum  Byzantium  partem  exercitus  victoris  in  Italiam 
reducit. 

Potuit  quoque,  post  Nigrum  extremo  proelio  in 
Cilicia  victum  caesumque,  cum  parte  Severiani 
exercitus  ad  Propontidem  festinavisse  jussu  impe¬ 
ratoris,  quo  arctius  obsessum  Byzantium  omni  com¬ 
meatu  intercluderetur  et  acrius  urgeretur. 

Quidquid  id  sit,  certum  est  inter  annos  190  et 
193  Galatiae  legatum  fuisse  Cilonem,  et  eam  ita 
administravisse  ut  postea  in  ejus  clientela  et  tutela 
maneret  Ancyra,  ejus  beneficiorum  memor  poten- 
tisque  patroni  gratiam  et  fidem  aucupata.  Exstat 
Romae  in  villa  Albani  basi  statuae  inscriptus ,  ti¬ 
tulus  quem  Ancyra  sui  olim  praesidis,  tum  secun¬ 
dum  consulis  et  praefecti  Urbi,  in  honorem  exarari 
jussit  (1). 

(1)  Marini,  L.  n.  165.  (7.  /.  Gr.,  5896. 


CAPUT  II U 


119 


Inter  legatos  Galatiae  recensendus,  e  titulo  Graeco 
Ancyrano,  L.  Fulvius  Rusticus  Aemilianus(I).  Cen- 
suerat  Franzius  hunc  non  diversum  esse  a  consule 
anni  206,  cujus  nomina  in  fastis  Borghesianis  ita 
componuntur  :  L.  Fulvius  L.  /.  Gcivius  Numisius 
Petronius  Aemilianus.  Hanc  sententiam  impugnat 
Borghesius(2);  quo  enim  tempore  tabula  honesise 
missionis,  quae  Decii  Trajani  imperatoris  nomine 
inscripta  est,  commentatus  est,  non  credebat  con¬ 
sulem  ordinarium  anni  206,  qui  in  Digesto  et  tribus 
lapidibus  memoratur,  non  diversum  esse  a  L.  Ful¬ 
vio  L.  f.  Gavio  Numisio  Petronio  Aemiliano,  cujus 
mentio  fit  in  lapide  Vaticano  Maffeiano.  Postea 
autem  argumentis,  quae  protulit  Renierus  (3)  ad  id 
adductus  est  ut  virum  tot  nominibus  insignem  Fastis 
in  annum  206  insereret.  Nequaquam  autem  inde 
sequitur  unum  atque  eumdem  esse  virum  legatum 
nostrum  et  consulem  anni  206.  Quum  enim  titulus 
Vaticanus  consulis  omnia  nomina ,  quot  et  quanta 
erant,  complectatur,  nec  inter  eos  Rustici  nomen 
inveniatur,  veri  simillimum  est  consulem  Rustico 
nomine  caruisse.  Alio  argumento  nititur  Borghe- 
sius,  et  eo  quidem,  ut  mihi  videtur,  infirmiore. 
Quum  titulus,  quo  laudatur  Ancyrae  Fulvius  Rus¬ 
ticus  Aemilianus,  positus  sit  a  Trebio  quodam 


(1)  C.I.  Gr.,  4012. 

(2)  CEuvres  completes,  t.  IV,  p.  300. 

(3)  Melanges  dtepigraphie^  p.  12. 

Alexandro ,  censet  Borghesius  hunc  Trebium 
Alexandrum  non  diversum  esse  a  Trebio  Coc- 
ceio  Alexandro ,  qui  tituli  auctor  est  signati  in 
honorem  C.  Julii  Severi.  Quum  autem  C.  Julius 
Severus  ille  consul  fuerit  ordinarius  anno  156,  dif¬ 
ficile  est  ab  eodem  viro,  Trebio  Gocceio  Alexandro, 
dedicatum  esse  quadraginta  post  annos  alterum 
hunc  lapidem  in  honorem  consulis  anni  206.  Quae 
omnia  se  recte  haberent,  nisi  mera  conjectura  in¬ 
niterentur;  videmus  enim,  in  titulis  Ancyranis, 
saepius  comparere  homines  ex  hac  Alexandrorum 
domo  ortos ;  memorat  et  ipse  Borghesius  alium  ex 
iis,  M.  Cocceium  Alexandrum  (1).  Potest  Trebius 
Alexander  Trebii  Coccei  aut  filius  esse,  aut  nepos; 
Borghesii  argumenta  fragili  sane  fundamento  inni¬ 
tuntur.  lis  confisus,  censuerat  iEmilianum  hunc, 
qui  laudatur  Ancyrae,  potius  virum  esse,  ad  quem, 
teste  Ulpiano,  M.  Aurelii  epistola  scripta  erat  qui¬ 
que  hujus  principis  tempore  praetor  fuit  et  alicujus 
provinciae  praeses  (2).  Hic  in  probabilibus  tantum  ver¬ 
samur  ;  Borghesii  conjecturae  aut  aliorum  sententiae 
assentiamus,  judicandum  erit  hunc  Fulvium  JEmi- 
lianum  oriundum  esse  e  gente  nova,  quae  nihil  vi¬ 
detur  commune  habere  cum  veteribus  Fulviis  Cen- 
tumalis,  Fulviis  Flaccis,  Fulviis  Nobilioribus,  sed 

(1)  c.  I.  Gr,,  4050. 

(2)  Borghesi,  1. 1.,  p.  299.  Innititur  duobus  locis  quibus  Ulpianus  ali¬ 
quid  offert  ex  hac  epistola,  quam  nunc  ad  Aemilianum,  nunc  ad  Fulvium 
scriptam  esse  dicit  (Mai,  Reliquiae  juris  civilis  Antejustiani,  pp<  51,  47)< 

circa  finem  secundi  post  Christum  saeculi  innotes¬ 
cere,  et  tertio  saeculo  Fastis  multos  magistratus  cu¬ 
rules  unumque  imperatorem  inserere  (1). 

Initio  tertii  saeculi  Galatiae  legatus  fuit  qui  postea 
imperium  adeptus  est,  D.  Caelius  Balbinus.  Rem 
discimus  non  ex  titulis  et  nummis,  sed  e  Julio  Capi¬ 
tolino  ,  apud  quem  haec  leguntu  r : « Asiam  et  Africam, 
et  Bithyniam,  et  Galatiam  et  Pontum,  et  Thracias 
et  Gallias  civilibus  administrationibus  rexerat,  ducto 
nonnunquam  exercitu  (2). »  Hic  cursum  honorum 
inverso  ordine  dispositum  habemus.  Non,  ut.  quidam 
opinati  sunt ,  in  his  omnibus  provinciis  procurator 
fuerat  Balbinus ;  qui  bis  consul  fuit,  senatoriis  mu¬ 
neribus  ex  initio  functus,  non  equestribus,  et  tum 
proconsul,  o  tum  legatus  imperatoris  pro  praetore 
infinitas  provincias,  »  ut  ait  Capitolinus,  rexerat. 
Quum  vero  omnes  legati  ducendo  exercitui  pares 
essent  ex  ipsa  institutione,  verbo  civilibus  adminis¬ 
trationibus ,  quod  per  se  subobscurum  est,  nihil 
aliud  intelligendum  nisi  Balbinum  provinciis  prae¬ 
fuisse  in  quibus  gerendi  belli  occasiones  deessent 
nec  solerent  consistere  legiones.  Rem  explicat  scrip- 

(1)  Ita  constituitur  a  Borghesio  recentiorum  horum  Fulviorum 
stemma  ; 

1.  L.  Fulvius  Rusticus  Aemilianus,  legatus  Galatiee,  consul  sub 
M.  Aurelio. 

2.  L.  Fulvius  L.  f.  Aemilianus,  consul  anni  206. 

3.  L.  Fulvius  Aemilianus  qui  Capuano  titulo  memoratur  (Mommsen, 

/.  R.  N.,3604).  _ 

4.  L.  Fulvius  Aemilianus,  consul  244,  consul  11,  249. 

(2)  Hist.  Aug.,  Maximus  et  Balbinus,  c.  7. 

tor,  quum  adjicit,  post  ducto  nonnunquam  exercitu  : 
«  sed  rebus  bellicis  minor  fuerat  quam  civilibus.  » 

Habemus  in  Fastis  secundum  Balbini  consulatum 
anno  213;  prior  ejus  consulatus  paucis  annis  ante¬ 
rior  esse,  et  inter  Galatiae,  quae  legatum  praetorium, 
et  Bithyniae,  quae  legatum  consularem  habebat^  ad- 
ministrationem  incidere  debet,  ita  ut  Balbinus  im¬ 
perante  Severo,  circa  annos  205-208,  Galatiam  ob¬ 
tinuerit. 

Post  Balbinum  unum  tantum  praesidem  inveni¬ 
mus,  cujus  aetas  aliquo  modo  definiri  possit.  In 
loco  qui  Karabaulo  dicitur,  ubi  videtur  sita 
fuisse  urbs  antiqua  Pednelissus,  inventus  est  titulus 
ita  conceptus : 

Tov  }^a[/.xpdTaTOv  Tupec^euT^^^v  jcal  avTiCTpccTTiyov 
<^iov  Kop6<Jtvov  71  (Ij. 

Pednelissus  inter  Pisidicas  urbes  numerabatur(2). 
Vidimus  autem  Pisidiam  Galatiae  semper  adhaesisse 
et  sub  Galatiae  legato  fuisse.  Galatiae  igitur  legatum 
habemus  quem  facile  crederemus  non  diversum 
esse  a  L.  Aufidio  Marcello  qui  in  Fastis  ad  annum 
226,  iterum  consul,  comparet,  nisi  in  titulo  Ger¬ 
manico  nobis  occurreret  Aufidius  Coresinus  Mar¬ 
cellus,  legatus  legionis  I  Minerviae  (3).  Hic  quidem 
titulus  anni  notam  non  habet,  sed  positus  est  dum 

(1)  C.  I.  Gr.,  d. 

(2)  Steph.  Byzant.,  s.  v. 

(3)  Gruter,  p.  103,  n.  11.  Orelli,  305. 

legatus  erat  Germaniae  inferioris  FI.  Aper  Commodia¬ 
nus.  Ex  alio  autem  titulo  ejusdem  proxinciae,  qui 
per  insertam  consulum  mentionem  accuratissime 
definitur,  discimus  FI.- Aprum  Commodianum  anno 
223  Germaniae  inferiori  praefuisse  (1).  Quis  autem 
credat  Aufidium ,  tribus  aut  ad  summum  quatuor 
annis,  potuisse  a  legatione  legionis  ad  primum,  mox 
ad  alterum  consulatum  evehi?  Fac  eum  adjuverint 
et  opportuna  tempora,  et  favor  principis;  non  potuit 
tam  cito  passu  curriculum  emetiri  in  quo  non  nisi 
per  gradus  procedebatur.  Noster  ergo  Aufidius 
CoRESiNus  Marcellus  idem  esse  censebitur  ac  lega¬ 
tus  legionis  1  Minerviae  anni  222,  diversus  a  consule 
anni  226.  Post  gestam  in  Germania  legionis  lega¬ 
tionem  in  Galatiam  missum  fuisse  Aufidium  veri¬ 
simile  est ,  ita  ut  sub  Alexandro  Severo ,  circa 
annum  230 ,  eum  Galatiae  provinciae  praefuisse  di¬ 
camus. 

Veniamus  nunc  ad  legatos  quorum  aut  aetas  nullo 
certo  indicio  definire  potest,  aut  nomen  in  titulo, 
qui  in  eorum  honorem  dicatus  est,  jam  non  com¬ 
paret. 

Inter  antiquissimos  hujus  generis  titulos  est  sine 
dubio  ille  quo  commemoratur  M.  Valerius  Italus. 
Ab  Orellio  ita  editus  est  (2) : 

(1)  Henzen,  6804.  Cf.  Borghesi,  Inscr.  romane  dei  Reno  {CEuvres  com- 
plHeSj  t.  IV,  p.  185). 

(2)  I.  L.  S.  A.  C.,  3447. 

DIS  MANIB 

L • LVCCIA  L  •  F  •  POM 
SECVNDO  COMITI 
M  •  VALERI  •  ITALI 
LEG • AVG  • 

Non  autem  vidit  Orellius,  qui  ex  Heusingero  (1) 
repetebat,  comitem  neminem  dici,  Csesarum  tem¬ 
pore,  nisi  imperatorum  et  juvenum  ex  imperatoria 
domo  oriundorum  (2).  Vix  dubium  videtur  quin  non 
COMITI  legendum  sit,  sed,  ut  habemus  in  aliis  ti¬ 
tulis  :  QiOMMentariensi  (3).  Passim  invenias  et  a 
commentis,  ut  ab  epistolis.  Secundo  quoque  versu, 
non  Luccia  sed  Luccio,  ut  est  apud  Lucam,  legen¬ 
dum  esse  quis  non  videt?  Ita  fit  ut  hunc  in  modum 
restituatur  titulus  : 

Dis  Manib(us).  |1  L.  Luccio.  L.  f.  Pom(ptina)  || 


(1)  Act.  erud.,  Lips.,  1769,  p.  177. 

(2)  P.  Lucas,  qui  primus  titulum  edidit  et  solus  ex  lapide  {Voyage  du 
sieur  Paul  Lucas  fait  dans  la  Grece,  PAsie  Mineure,  la  Mace'donie  et 
lAfrxque;  Parisiis,  1712,  in-12,  II,  p.  389),  habet  Comit.  Ceteroquin 
apographum  ejus  vitiosissimum  est,  ita  ut  ex  nomine  legati,  quale  apud 
eum  extat,  non  nisi  per  conjecturam  M.  Valerius  Italus  effici  potuerit, 
et  VIX  certum  sit  legati  ali  cujus  hic  mentionem  fieri.  Ita  apud  Lucam  se 
titulus  habet ; 

DIS  MANIB 
LLUCCIO-L-F' POM 
SECUNDO  COMIT 
AANITRIITAllAVG 

incommode  ex  ultimo  hoc  versu  nomen  M  *  VALERI 

ALI  eruere,  sed  ante  AVG  deberet  occurrere  LEG,  cujus  nota?  vesti¬ 
gium  nullum  superest,  si  modo  Lucae  credimus. 

(3)  Renier,  Imcr.  Alger.,  p.  127, 1.7;  Aufidius  Rufus Comment.  legati. 


CAFUT  III. 


125 


Secundo  Com(mentariensi)  ||  M.  Valeri  Itali  ||  leg(ati) 
Aug(usti). 

Quod  si  non  hic  subessent  dubia  multa  et  e  con¬ 
jectura  tantum  prolata,  diceremus  ita  concisum  esse 
hunc  titulum,  ita  esse  omnia  ejus  verba  ad  severio¬ 
rem  optimorum  temporum  normam  disposita  et  ac¬ 
commodata,  ut  vix  Antoninorum  tempore  recentior 
sit. 

Posterior  videtur  esse  titulus  a  Grutero  (1)  ex 
schedis  Douzae  editus,  sine  loci  mentione,  et  ex  Gru¬ 
tero  in  collectionem  Orellianam  recefptus  (2).  An¬ 
cyrae  autem  assignat  R.  Pococke,  qui  edit  ex  me¬ 
liore  apographo  (3). 

L  •  PETRONIVM. 

VERVM  LEG  AVG 
PR  PR  C  M  V  COS. 

DESIG  T  •  IVLIVS. 

SELEVCVS  ET  SEPTI 
MIVS  VALERIANVS 
B  B  ET  CORNIGVLA 
RI  EIVS  PRAESIDE.. 

SANCTISSIMVM. 

H  •  C 

ApudDouzam,  v.  3,  legitur  tantum  TI....VS.  V.4, 

(1)  P.  450,  6. 

(2)  3486.  Douzica  Gruteri  saxa  ad  Ancyram  fere  omnia  pertinent. 

(3)  Inscr.  Ant.,  p.  34,  n.  12. 

verisimile  est  scriptum  in  lapide  fuisse  E  T  T  :  c/ 
Titus,  Quum  enim  ante  Julius  praenomen  Titus 
appareat,  consentaneum  est  et  ante  Septimii  nomen 
praenomen  non  omissum  fuisse.  V.  5,  B.  B.  benefi¬ 
ciarii.  V.  6,  ultimum  elementum  verbi  praesideui 
aut  lapicidae  vitio  aut  temporis  injuria  excidit.  V.  8, 
H.  C.,  non,  ut  vult  Orellius,  Hic  consecraverunt, 
sed  honoris  causa  interpretandum  est. 

Quum  in  titulis  ante  ultimos  secundi  saeculi  an¬ 
nos  non  inveniri  soleat  appellatio  ista  :  c.  m.  v.,  id 
est  clarissimce  memorice  vir,  L.  Petronium  Verum 
statuemus  aut  ad  finem  vergente  saeculo  secundo 
aut  ineunte  tertio  Galatiam  administravisse.  Quum 
autem  ex  nota  C  *  M  *  V  manifestum  sit  tum  quum 
positus  fuit  titulus  mortuum  esse  Petronium,  inde 
liquet  eum  vita  functum  esse  antequam  consulatum, 
in  quem  designatus  erat,  iniret.  Frustra  igitur  eum 
in  Fastis  quaeras.  \ 

Nobis  nomen  tantum  notum  Julii  Saturnini  et 
Pomponii  Secundiani  qui  in  Graecis  Ancyrae  titulis 
occurrunt  (1).  Dignior  est,  cui  paulum  immoremur, 

(1)  c.  /.  Gr.,  4013,  4357.  Saturnini  cujusdam  consularis  (uTraxtxoO) 
nomen  legitur  in  lapide  ad  urbem  Suweida  (Soueida)  in  provincia 
Arabia  (hodie  Haouran).  C.  L  Gr.,  4618,  b.  Eodem  loco  (4617)  titulum 
habes  magni  aedificii  epistylio  inscriptum,  ubi  notatur  tempus  consulatu 
Julii  cujusdam  Saturnini  (erraverunt  Franzius  et  Letronnius  quum 
avOJuTraxsOovTO!;  restituerunt;  nunquam  enim  proconsules  habuit  Syria) 
et  anno  6,  7,  9,  aut  11  imperatoris  cujus  erasa  fuerunt  nomina,  ila  ut 
nequaquam  hic  M.  Aurelium,  ut  illi  voluerunt,  supplere  liceat. 

titulus  Ancyranus  ab  Hamiltonio  descriptus  est  et 
his  verbis  conceptus  : 

’E7rl  Toij  “XaiXTcp^OTaTou)  u7raTix.ou  Mivtx.  <hXct)p£VTiou  To 
y^p7iGi[/.[ci)]TaT0v  £pyov  TT  7To”X[£t.]  ysyovsv  (1). 

Eo  nempe  titulo  usus  est  Marquardt  ut  prae¬ 
dicaret  Galatiae  legatos,  postquam  primum  praetorii 
fuissent,  mox  consulares  factos  esse.  Quum  autem 
ex  omnibus  titulis,  in  honorem  legatorum  Galatiae 
conceptis,  unde  aliquid  de  serie  munerum,  quibus 
ad  hoc  tempus  functi  erant,  eruere  potuimus,  ma¬ 
nifestum  fuerit  semper  Galatiam  obtinuisse  praeto¬ 
rios  viros,  nihil  hic  est,  si  vel  paululum  ad  rem  at¬ 
tendimus,  quod  vel  minimam  dubitationem  movere 
possit  et  nostrae  sententiae  adversetur.  Hamilton, 
qui  formam  litterarum  accurate  reddere  non  curat, 
titulosque  omnes,  cujuscumque  aetatis  sint,  uno  et 
eodem  typo  exprimit,  nihil  nos  de  palaeographico 
aspectu  tituli  et  elementorum  indole  docet ;  nihilo¬ 
minus  tamen  certissimum  est  hic  omnia  recentiorem 
aetatem  et  Constantino  posteriorem  redolere.  Non 
legatus  pro  preetore  (uptG^suTTi;  avTiGTpaTTiyo;)  audit 
Minutius  Florentius,  sed  consularis .  Scrip¬ 

tus  est  igitur  titulus  ille  postquam  Diocletianus  et 
illum  secutus  Constantinus  totam  administrandarum 
provinciarum  formam  immutaverunt,  postquam  de 

(1)  Hamilton,  Research.,  11.  Appendix,  n.  120.  C.  /.  Gr.,  4050. 

legatis  actum  est,  et  per  consulares,  praesides ,  cor¬ 
rectores,  comites,  duces,  regitur  orbis.  Caveamus  ergo 
ne  consulares  Galatiae  legatos  nobis  e  Minutii  exem¬ 
plo  fingere  velimus ;  vir  ille,  ceteroquin  ignotus, 
unus  est  ex  iis  rectoribus  qui,  seu  vere  consulatum 
gesserint,  seu  per  codicillos  consularibus  adscripti 
fuerint,  post  Diocletianum,  ut  ex  Notitia  dignitatum 
aliisque  hujus  aetatis  monumentis  liquet,  Galatiam 
Primam  administraverunt. 

His  Galatiae  Romanae  fastis,  in  quibus  tot  nomina 
desiderantur,  unum  adhuc  adjiciemus,  e  supellectile 
epigraphica,  quam  congessimus  et  retulimus,  haus¬ 
tum.  In  titulo  legitur  quem  Ancyrae,  ad  moscheam 
(venia  sit  verbo)  Aslan-Hane  primi  omnium,  ut 
mihi  quidem  videtur,  descripsimus.  Lapis  est  altus 
1“50,  latus  O^^SO.  Primorum-  versuum  litterae  altae 
sunt  O'"  03,  ceterae  omnes  0"'02.  Initio  deest  unus 
certe  versus,  forsan  desunt  duo  aut  tres;  duorum 
priorum  versuum  litterae  excidere. 

OYTOAANE0HKAN 

THAHslKAlTAONOMATAHrE 

NEOtTOCnAAcl)IOYMAZIMOY 

APXlEPnMENOYMnAniPIOYMON 

tanoycebaeto4)Antoych:kaba 

BEI  NHCN  EHTEP  ACI  EPO(t>ANTOY  KTOC 

aiabioyioya  i  oy  a  i  ai  o  yi  oya  i  a  n  oy 

ACKAHniOCBOPIANoY 
Tl  BKAC Y  KIOC 


TIBBoKXOC 

Sequuntur  47  versus  qui  nihil  aliud  quam  no¬ 
mina,  duplici  ordine  disposita,  continent;  eos  alio 
loco  edemus.  Ita  explicit  titulus  : 


THNEIKONATOYKYPIOYZEBAZ 
TOYKAITONTITAONSYNTAIS 
rPA4)AISTOlZlEPOYPrOIS 
TIBKSTPAT0^EIK02EKT^1N 
I  AinNANEZTHSE 

•  •••••••«* 

. ouTo[i]  avsOviJtav 

Tviv  (7]t7i>;71v  xal  Toc  ovofxaTa  7iye- 

pLo]v£OVTo;  n.  ’A>.cptou  Ma5ip.ou, 
apyispcopLSvou  M.  DaTTipiou  Mov- 
Tavoi),  csSacTOCpavTOucYi;  K);.  Ba- 
^eivT)?  v£coT£pa<;,  i£po(pavTOUVTog 
^ta  Ptou  'loxiXiou  At^Xiou  louT^tavou. 

AcxXviTTio;  BopiavoO, 

Tt6.  BoV/^o;,  TiS.  Afiujtto?. 


T'^v  £tx.ova  Tou  Kupiou  He^ccG— 

Toij  xal  Tov  titT^ov  cuv  Tai; 

Ypa<pai;  Toi;  UpoupYot”; 

Tl€.  K.  STpaTOV£tKO;  £)t  twv 

l^iwv  K^iG'Z'f\Gt. 

Conjicio  primis  duobus  versibus  mentionem  fieri 
statufe  imperatoris  totius  provinciae  forsan  nomine 

9 

positae,  post  sic  pergere  titulum  :  hi  autem  (qui 
nomen  suum  posteris  servari  voluerunt)  tabulam  poni 
et  nomina  sua  in  ea  inscribi  curaverunt.  Fateri  autem 
debeo  in  lapide  et  in  ectypo  chartaceo  quem  Ancyrae 
confectum  domi  asservo  nec  vestigium  litterae  h 
quam  supplevi,  ullum  apparere,  nec  locum  quidem 
suppetere,  nisi  forte,  quum  summa  pars  litterarum 
primi  versus  exciderit,  scriptum  fuerit  A  pro  IA; 
litterarum  ligatarum  usus  in  hoc  ipso  titulo  non 
rarus  est.  De  munere  summi  sacerdotis,  id  est 
summi  sacerdotis  Augusti,  alio  loco  dicemus,  quum 
in  provincialium  honores  et  munera  inquiremus;  ita 
quoque  de  dignitate  creSadTo^avToucvi?  et  l£po<pavTouvTo; 
omnis  disquisitio  postponenda. 

Quinque  hos  versus,  qui  post  longam  nominum 
seriem,  majoribus  litteris  scripti,  titulum  velut  ab¬ 
solvunt,  crediderim  postea  additos,  et  ad  instaura¬ 
tionem  aut  eversi  aut  male  habiti  monumenti  per¬ 
tinere.  Non  enim  dicitur  avaOat?  sed  ava^Tvica; 
Ti.  Claudius  Stratonicus;  quum  praeterea  primis 
versibus  narrentur  illi,  quorum  nomina  ad  unum 
enumerantur,  tabulam  et  nomina  quae  in  ea  sunt 
dicavisse,  rem  actam  agere  non  potuit  Stratonicus, 
nec  intelligimus  in  qua  re  sumptum,  de  quo  glo¬ 
riatur,  fecerit,  nisi  judicamus  renovatum  ab  eo 
fuisse  monumentum  quod  vetustate  aut  potius  casu 
aliquo  laborasset.  Quid  proprie  significet  (7UV  Taiii 
ypacpat’?  non  bene  video  ;  incertum  an  parieti  alicujus 

aedis  aut  aediculae  imagines  appictae  fuerint,  an 
anaglypha  intelligi  debeant  basis  lateribus  in¬ 
sculpta.  Tot;  tspoupyor;  vertendum  :  ut  prsesto  omnia 
sint  illis  qui  rem  sacram  administrant,  qui  Augusto 
litant.  Debuissent  sacerdos  et  flaminica  Augusti  sta¬ 
tuam  instaurare;  illorum  vice  opus  suscepit  Clau¬ 
dius  Stratonicus,  et  ita  perfecit,  ut  sacra  dehinc  per 
ipsos  rite  peragi  possent. 

Titulum  autem  hunc,  vel  potius  tituli  hujusce 
partem,  ea  tantum  mente  hic  attulimus,  ut  nobis 
ignoti  ad  hanc  diem  prsesidis  nomen  suppeditaret. 
In  aetatis  imperatoriae  titulis  multos  Alfios  inveni¬ 
mus,  nullum  autem  cujus  nomina  cum  nominibus 
Alfii  nostri  bene  congruant,  nisi  illum  qui  in  titulo 
Tarraconensi  laudatur,  omnibus,  qui  his  studiis 
dediti  sunt,  bene  noto,  quod  mentionem  facit  prae¬ 
toris  illius  parthicarii,  qui  nusquam  alibi  memora¬ 
tur,  et  cujus  nomen  interpretationem,  quae  cui¬ 
quam  satisfaciat,  non  admittit  (1).  Noster  vero 
P.  Alfius  Maximus,  uno  tantum  cognomine  hic  de¬ 
signatus,  erit,  si  conjecturam  sequimur  valde  pro¬ 
babilem,  ille  P.  Alfius  P.  /.  GaL  Maximus  Nu- 
merianus  Licinianus  cujus  memoriam  servavit  His¬ 
paniensis  lapis.  Caeterum  nec  in  Tarraconensi  nec 
in  Ancyrano  titulo  quidquam  invenimus  quod  aeta¬ 
tem,  qua  floruit  P.  Alfius  Maximus,  definiat  pro- 

(1)  Gruter,  CCCL,  7  (Orelli,  3136).  Apud  Gruterum  invenitur  (DCCLIII 
7)  L.  Alfius  Maximus  quidam,  qui  privatus  vixisse  videtur^ 


132 


DE  GALATIA  PROVINCIA. 


babili  indicio.  Hoc  tantum  dicere  possumus,  quum 
nomen  jElius  in  titulo  legatur,  nomen  Aurelius, 
in  titulis  provinciarum  post  M.  Aurelii  tempora  fre- 
quentissimum,  nusquam  inter  tot  nomina  occurrat, 
positum  fuisse  titulum  aut  Antonino  aut  M.  Aurelio 
imperante.  Cum  hac  conjectura  convenit  forma  litte¬ 
rarum  satis  elegantium  et  non  sine  summa  cura  in¬ 
cisarum  ,  sed  apicibus  ornatarum  et  nonnullis  in 
locis  ductibus  legatis  inter  se  adhaerentium. 

In  alio  quoque  titulo  a  nobis  primum  exscripto, 
quem  hic  edemus,  latitat  forsan  legati  alicujus  Ga¬ 
latiae  nomen,  temporis  injuria  ita  male  habitum  ut 
vix  conjectura  restitui  possit.  Lapis  in  muro  Ancyrae, 
qua  ad  Orientem  spectat,  infixus  est,  ita  celso  loco 
ut  manu  contingi  nequeat  et  aegre  legatur;  elementa 
aut  elementorum  vestigia ,  qualia  ea  invenimus  in 
nostris  schedis,  ita  transcribimus  : 

D  M  ^ 

ALP^VRNIAEZOTIG 
ANNIYSFLAVIANVS 
OIGIIGIORVIID///////// 
OIIIONISLEGGAL  5 

ONIYGIRMVIXI 
NN  .XY.  MENS.  Y 
DIERX  YIII  .QYAE 
PARTYPRIMOPOST 
DIEMXYIREIIGIG  U) 

FI LIODEGESSIT 

Quum  nonnullae  litterae  aut  desint  aut  in  apo- 
grapho  per  inconcinnos  ductus  tantum  repraesentari 
potuerint,  titulum  totum  restituemus  : 

D(is)  M(anibus)  S(acrum 
C]alpurniae  Zotic[ae 
P?]  Annius  Flavianus 
ex  officio  Rutili 
Frjontonis  leg(ati  Gal(aliae 

c] onjugi  b(ene)  m(erenti)  :  vixi[t 
a]nn(is)  quindecim,  mens(ibus)  quinque 

d] ieb(us)  octo  et  decem;  quae 
partu  primo  post 

diem  sextum  decimum  relicto 
filio  decessit. 

Versus  4  et  5  ita  scriptos  fuisse  conjicimus  : 

EXOFFICIORVTILI 
FRONTO NISLEGGAL 

Formula  €X  officio y  licet  eam  non  alias  reperiam, 
nihil  habet  quod  quemquam  offendat,  quum  tot 
aliae  similes  passim  in  titulis  et  scriptores  invenian¬ 
tur,  ex  beneficiario  y  ex  comite  y  ex  corniculario  y  cae- 
teraque  multa  ejusdem  generis;  ea  designatur  qui 
olim  fuit  apparitor  vel  officialis  legati.  Fateor  tantum 
ex  duobus  elementis,  quibus  versus  incipit,  qualia 
ea  exhibet  apographum  meum,  difficile  effici  EX. 
Caetera  melius  conveniunt  et  facilius  emendantur. 
Duo  solum  elementa  restituas  initio  versus  5,  et  fere 


134 


♦ 


DE  GALATIA  PROVINGIA. 

omnibus  versibus  aliquid  in  hoc  latere  deest,  aptis¬ 
sime  et  paucis  ductibus  suppletis,  habes  cognomen 
Frontonis,  quum  ejusdem  viri  gentilicium  versus  4 
finem  adimpleat.  Quidquid  de  his  conjecturis  et 
supplementis  sentiant  viri  docti,  alius  titulus  ex¬ 
spectandus  est,  qui  eadem  nomina  contineat,  ante¬ 
quam  in  seriem  legatorum  Augusti  provinciae  Gala¬ 
tiae  Rutilium  Frontonem  audeamus  inserere. 

Titulus  quoque  hic  non  omittendus  qui  legati 
totam  vitam  et  omnes  honores  nobis  repraesentat, 
quem  autem  ita  affecit  aetatis  injuria  ut  primi 
versus,  in  quibus  ipsius  legati  nomen  inscriptum 
erat,  cum  parte  lapidis  fracti  perierint.  Cum  Ha- 
milton ,  ex  quo  repetiit  Le  Bas,  describendo  titulo 
parum  curae  adhibuisse  videatur ,  hic  nostrum 
apographum  exhibebimus.  Lapis,  in  muro  castelli 
interioris  (Itch-Kale)^  omnium  oculis  obvius  est. 
Litterae,  0“,04  altae,  longiores  sunt  et  angustiores. 

LEG-uTaVGQVAESTORI.  AEDILI 
PLEBEI -PRAETORI  ‘PROCOS  PONTI 
ET  •  BITHYNIAE  •  PRAEFECTO  •  FRVM 
DANDI ‘LEG  •  LEG  *  VT*  FERRATAE 
LEG • AVGYSTORVM • PR • PR  *  PRO 
VING  GALAT  ITEM  •  PROVIN C 
CILICIAE  •  RARO  •  ET  •  SANCTISSIMO 

qui  titulus  ita  restituendus  est : 

(I)  Hamilton,  II,  Appendix^  Le  Bas,  Voy.  ArcA. ,  Asie  Mimure^ 
n. 1788. 

[tribuno  militum] 

Leg(ionis)  tertiae  Aug(ust8e),  quaestori,  aedili 
plebei,  praetori,  proco(n)s(uli)  Ponti 
et  Bithyniae^  praefecto  frum(enti) 
dandi,  leg(ato)  leg(ionis)  sextae  ferratae 
leg(ato)  Augustorum  pr(o)  pr(aetore)  pro- 
Yinc(iae)  Galat(iae),  item  provinc(iae 
Ciliciae,  raro  et  sanctissimo 
[praesidi] 

Non  fuerunt  ante  M.  Aurelium  et  L.  Verum  duo 
simul  Augusti.  Titulus  ergo  his  imperatoribus  anti¬ 
quior  esse  nullo  modo  potest.  Recentior  haberi 
posset,  quum  aut  duos,  aut  tres  simul  Augustos 
posteriori  tempore  viderit  Romanus  orbis,  nisi  oc¬ 
curreret  in  titulo  mentio  proconsulatus  Bithyniae, 
ad  quam  paulisper  attendamus  necesse  est.  Constat 
enim  inter  doctos,  inde  ab  anno  103  in  'Pontum  et 
Bithyniam  jam  non  missos  fuisse  proconsules,  sed 
legatos  imperatoris  pro  praetore,  quum  senatus, 
cui  adimeretur  a  Trajano  provincia  Pontus  et  Bi¬ 
thynia,  in  ejus  locum  Pamphyliam  accepisset  (1). 
Post  Trajanum  unus  tantum  in  titulis  occurrit  pro¬ 
consul  Ponti  et  Bithyniae^  L.  Coelius  Festus,  Cara¬ 
calla  imperante  (2).  Hac  aetate  igitur  aliquid  in  ad- 

(1)  Marquardt,  Handbuch  der  Romischen  Alterthiimer.  III,  p.  149, 
not.  83. 

(2)  Orelli,  n.  77.  Caracallae,  ,'non  Antonii  Pii  legatum  fuisse  Coelium 
Festum  demonstravit  Borghesius.  Vide  GEuvres  completas ^  t.  IV,  p.  128, 
note. 

ministratione  illius  provinciae  immutatum  fuit_,  et 
provincia  senatui  restituta;  non  autem  diu  in  senatus 
potestate  mansisse  testantur  tituli  complures  tertii 
saeculi  quibus  laudantur  legati  imperatoris  pro  prae¬ 
tore  provinciae  Bithyniae.  Conjiciendum  igitur  nos¬ 
trum  hunc  titulum  in  intervallum  temporis  cadere 
quo,  circa  Caracallae  tempora,  proconsulibus  red¬ 
dita  fuit  Bithynia. 

Ex  industria  titulum  omisimus,  allatum  a  Gru- 
tero,  qui  legati  Galatiae  nomen,  ut  videtur,  nobis 
ministrat  (1);  confictum  enim  esse  multa  demons¬ 
trant.  Hunc  in  modum  scriptus  est : 

Herculi  H  Pacifero  H  et  Musis  |1  L.  Fab.  Valeria¬ 
nus  ||  pr.  pr.  prov.  Gala...  II  proc.  prov.  Afr.  || 
vis....  admonitus  ||  rediens  ||  v.  s.  d.  s.  1.  m.  | 

Fab,  pro  Fabius  caret.  Versu  5,  legatus 

ante  pro  preetore  omitti  nullo  pacto  poterat.  Proc, 
significat  procurator,  nunquam  proconsul.  —  Plura 
hic  occurrunt  quae  suspicionem  moveant,  quam  ut 
istius  tituli  ullus  respectus  habendus  sit. 


Legatis,  quorum,  ut  potuimus,  seriem  restituere 
tentavimus,  adjuncti  erant  procuratores,  qui  apud 
legatos  Augusti  eodem  officio  fungebantur  atque 
apud  proconsules,  in  provinciis  senatui  reservatis, 
quaestores.  Procuratoribus  Lialatiae,  ne  moveamus 

(1)  Gruter,  MXUl,  4,  ex  Ursino.  Ursinius  multa  ex  Lip:orianis  schedis 
hausit. 

lectori  fastidium,  non  immorabimur;  eorum  non 
raro  in  titulis  mentio  (it,  quorum  unus,  jam  a  nobis 
allatus,  imprimis  dignus  est  cujus  meminerimus  (1). 
Ostendit  enim,  primo  saltem  imperii  sseculo,  non 
semper  diversis  gentibus,  qu8e  a  Galatise  legato  pen¬ 
debant,  diversos  assignatos  fuisse  procuratores,  sed 
aliquando  unum  fuisse  toti  provinciae  praepositum, 
qui  ejus  reditus  colligeret,  et  Kaicapo^Se^ac- 

ToO  ra:XaTt)c^c  sTcapyeia;,  procurator  Augusti  Galatise 
proviucice  diceretur.  Titulus  Iconii,  in  Lycaonia,  in¬ 
ventus  et  descriptus  est,  quamque  dignus  sit,  cujus 
rationem  habeamus,  alio  loco  declaravimus  (2). 
Quod  ad  alios  attinet  in  quibus  Galatiae  procura¬ 
tores  memorantur,  satis  erit  si  lectorem  ad  eos 
amandaverimus.  Habemus  in  Apolloniensi  titulo  (3), 
habemus  in  Ancyranis  (4),  et  in  titulis  diversae  ori¬ 
ginis  (5).  Quum  aliquo  casu  legatum  non  haberet 
provincia,  quum  praesidem  aut  morbi  vis  a  negotiis 
amoveret  aut  subita  mors  interciperet,  partes  susti¬ 
nebat  legati  procurator,  et  vice  pr desidis,  ut  passi m 
in  titulis  legitur,  provinciam  regebat  (6).  Erant 

(1)  C.  /.  Gr.,  3991. 

(2)  Gap.  II,  p.  37. 

(3)  C.  I.  Gr.,  3969,  3970. 

(4)  C.  /.  Gr.,  4036,  4037,  4038.  —  Muratori,  p.  907,  n.  4  (Ex  Tourne- 
fortii  schedis).  Le  Bas,  Voy.  arch.,  III,  176.  Gruter,  402,  4. 

(5)  Vide  titulum  Ephesianum  apud  Muratorium,  2026,  4,  a  Marinio 
correctum  766  a);  Sardinianum  (Muratori,  695,  1). 

(6)  Muratori,  907,  4.  Marini,  Atii.,  II,  p.  766*’:  G.  lul.  Senecionem, 
V.  E.  proc.  prov.  Galat.  item  vice  praesidis  eiusd.  prov.  et  Ponti  Zeno  Aug. 
lib.  tabular.  prov.  eiusd.  praeposito  incomparabili.  Gf.  Orelli,  5530,3558. 

etiam  in  provincia  procuratores  rationum  privatarum 
Augusti^  qui  bona  principum  administrabant,  et 
procuratores  familiarum  gladiatorum  (1),  quorum 
diligentiae  commissae  erant  familiae  gladiatoriae  quas 
in  quibusdam  urbibus  ali  et  educari  curabant  prin¬ 
cipes,  ut  ex  illis  accirent  in  Romanis  amphitheatris 
pugnaturos  et  morituros.  Invenias  et  procuratores 
vigesimee  hereditatum  (fL).  Certis  autem  unius  provin¬ 
ciae  finibus  non  concluditur  auctoritas  procuratorum 
illorum,  quales  sunt  procuratores  rationum  priva¬ 
tarum  ,  aut  vigesimae  hereditatum ,  et  in  tot  pro¬ 
vincias  saepe  extenditur,  quot  commode  administrare 
potest  eques  Romanus  cui  hoc  aut  illud  officium 
concreditur  (3). 

Quod  ad  officia  minora  pertinet  ,  in  titulis  jam 
supra  allatis  habes  commentarienses  legati  (4) ,  tabu¬ 
larium  provincise  (5),  qui  inter  libertinos  elegi  po¬ 
test.  In  titulo  praeterea,  quem  Ancyrae  primi  de¬ 
scripsimus,  scriba  nominatur,  quem,  quum  Latine 
laudetur  et  ipse  uxorque  ejus  Latina  tantum  nomina 
habeant,  civem  Romanum  et  ex  Italia  oriundum, 
non  civem  Ancyranum  et  Ancyranis  magistratibus 
famulatum  fuisse  credimus. 

(1)  Muratori,  2026,  4.  Gruter,  402,  4. 

(2)  Orelli,  6940. 

(3)  Quam  late  patere  potuerit  istiusmodi  procuratorum  auctoritas 
abunde  indicium  dabunt  tituli,  quos  habes  apud  Orellium  sub  numeris 
3574,  3835,  3972,  798,  6940,  5330,  6932,  etc. 

(4)  Orelli,  3486,  et  titulum  quem  attulimus  p.  123,  si  ita  legendus  est 
ut  eum  restituimus.! 

(5)  Marini,  Atti.,  p.  766b. 

C-FLAMINIO-C*F 

POL-SEVERO 

SCRIBAE 

VIXITAN- 

LX-MEN- 

C.  Flaminium  Severum  legatis  Galatiae,  qui 
alius  alium  excipiebant,  ab  epistolis  fuisse  cre¬ 
dimus;  quum  tertio  quoque  anno  mutaretur  pro¬ 
vinciae  praeses,  oportebat  maneret  aliquis  in  pro¬ 
vincia  et  velut  in  statione,  qui  res  ab  antecessore 
gestas  cum  novo  legato  communicaret,  qui  incepta 
negotia  continuaret  et  tandem  ad  exitum  perduceret. 

CONDiTiO  URBIUM.  RITUS  ET  OFFICIA  PROVINCIALIA; 

VITA  ET  MORES  PROVINCIAE. 

Postquam  de  magistratibus,  qui  ex  Urbe  in  pro¬ 
vinciam  mittebantur,  diximus,  oportet  breviter 
statum  variarum  urbium  et  provincialium  vitam, 
ritus,  officia  adumbremus. 

Apud  omnes,  qui  in  senatus  et  imperatorum 
Romanorum  instituta  inquisivere,  constat  hoc  nun¬ 
quam  omisisse  Romanos,  quum  provinciam  aliquam 
subegissent  et  imperio  populi  Romani  adjecissent, 
ut  non  omnes  provinciae  gentes,  non  omnes  urbes 
una  formula  complecteretur,  sed  gentium  et  urbium 
diversa  esset  conditio.  Ita  fiebat  ut  non  omnium 
aeque  interesset  amissam  libertatem  recuperare,  et 
essent  semper  in  provincia  qui,  si  de  rebellione  agi¬ 
taretur,  metu  concessa  jura  amittendi  retinerentur 
et  ceterorum,  novis  rebus  studentium,  conjuratio¬ 
nem  Romano  praesidi  notam  facerent  et  impetum 

frangerent.  Quo  pacto  in  Italia  imprimis,  Gallia,  His¬ 
pania,  hanc  normam  secuti  sint  Romani,  postquam 
feroces  et  bello  assuetos  populos  domuerunt,  saepius 
historici  ostendere;  Asiaticas  autem  provincias  quum 
Romani  in  ditionem  suam  redegerunt,  vix  timeri 
poterat,  praesertim  post  Mithridatis  Eupatoris  mor¬ 
tem  et  subactum  Pontum,  ne  unquam  de  rebellione 
cogitarent  gentes  jam  diu  regibus  assuetae  et  quae 
oblatam  sibi  libertatem  non  semel  fastidierant.  Non 
tamen,  ut  sentiet  quicunque  Galatiam  provinciam 
lustraverit,  ibi  quoque  ab  instituto  antiquo  Romani 
duces,  qui  primi  harum  provinciarum  statum  ordi¬ 
navere,  omnino  recesserunt. 

Tres  Galatarum  gentes,  vel  post  constitutam,  pro¬ 
vinciam,  proprio  et  peculiari  vinculo  sociatas  man¬ 
sisse  demonstrant  et  titulus ,  de  quo  jam  disserui¬ 
mus,  antae  sinistrae  Augustei  inscriptus,  et  nummi 
aerei  a  Nerone  ad  Trajanum  cusi,  in  quibus  legitur 
ROINON  TAA4TaN  vel  PAAATIAS  (1).  Hoc  Ga¬ 
latarum  Commune  (Rotvov  FaT^aTcov)  monumentum, 
ut  vidimus,  pulcherrimum  et  amplissimum  magno 
sumptu  exstruxit,  et  ludos  Ancyrae  edebat,  quibus 
praesidebat  6  FaT^aTapp;,  de  quo  plura  alio  loco  af¬ 
feremus.  Simul  unaquaeque  trium  gentium,  Tecto¬ 
sages  dico,  Trocmos  et  Tolistobogos,  sua,  ut  videtur, 
solemnia  habebat,  et  in  suam  urbem,  quae  caput 


(I)  MionnetjlV,  374-376.  Swpjo/.,  VII,  631-633; 

gentis  erat,  certis  diebus  conveniebat,  quum  una 
quseque  earum  nummos  suo  nomine  signaret.  Ce¬ 
terae  autem  gentes,  quae  in  eadem  provincia  sub 
legato  Galatiae  erant,  extra  bujusce  foederis  fines 
manserant,  nec  ullo  modo,  ut  videtur,  pertinebant 
ad  Commune  Galatarum.  Quod  ad  Lycaoniam  atti¬ 
net,  res  manifesta  est,  nummorum  testimonio  plane 
demonstrata.  KOINON  AYK AONIAS  in  Iconien- 
sibus  nummis  legi  jam  diu  vidit  Eckhel  (1).  Ut 
Commune  Lycaonum,  ita  fuisse  Commune  Pisidarum, 
Commune  Isaurorum  etc. ,  etsi  nullo  adhuc  mo¬ 
numento  res  extra  dubitationem  posita  sit,  jure 
tamen,  si  analogiam  sequimur,  conjiciemus  (2). 

Liberarum  et  sociarum  civitatum  nomen  duee 
tantum  urbes  habuisse  in  provincia  tota  videntur, 
Termessus  scilicet  et  Sagalassus  (3).  Plures  colonias 
habuit  Galatia.  Germe  [colonia  Augusta  felix  Germe- 
norum)  nomen  coloniae  in  nummis  inde  a  Commodo 
gerit  (4),  unde  conjecerunt  eam  colonos  a  Commodo 
accepisse;  in  nummo  tamen  Domitiani  Germeno  ty¬ 
pus  comparet,  sacerdos  capite  velato  duos  boves 
regens,  quem  vulgo  coloniarum  proprium  fuisse  jam 

0)  D.  N.  F.,  III,  p.  32. 

(2)  Isaura  in  nummis  dicitur  (XYixpoTioXt!;  laaupwv  (Eckhel,  D.  N.  V.  III 
p.  29)  et  Sagalassus  in  lapidibus  sicut  et  in  nummis  uptoxy] 

TipcoTY)  IltcnSia?  (Eckhel,  D,  N.  F.,  IV,  p.  271.  C.  I.  Gr,,  4368). 

(3)  Eckhel,  D.  N.  F.,  III,  p.  27  et  plebiscitum  de  Thermensibus  apud 

Dirksen,  Versuche  zur  Kritik  und  Auslegung  der  Quellen  des  Romischen 
Rechts,  1823.  p.  437.  Corp.  Inscr.  Lat.,  vol.  I,  n.  204.  Eckhel  D.  N.  V. 
IV,  p.  271.  C.  I.  Gr.,  4368,  (puri  xal  crufxpiayo!; 'Ptoptaicov.  ^ 

(4)  Eckhel,  D.  N.  F.,  IV,  p.  178^ 

inter  omnes  constat  (1).  Apud  scriptores  cum  nomine 
huj  us  urbis,  quod  nunc Germe,  nunc  Germa  scribitur, 
conjungi  solet  titulus  colonia,  Germe  in  Galatia 
propria,  in  ipsis  Tectosagum  et  Tolistobogorum  (2) 
finibus  sita  erat,  quum  hodie  adhuc  nomen  vix 
mutatum,  Yerma^  vico  Turcico  adheereat. 

In  Lycaonia  Iconium  coloniae  nomen  et  jus  acce¬ 
pit,  a  Claudio,  ut  videtur,  quum  sibi  nomen  Claudide 
indat  in  nummis  et  titulis  (3).  In  Lycaonia  quoque 
sita  est  Parlais  quae  lulia  Augusta  Colonia  Parlais 
in  nummis  dicitur,  unde  conjecerunt  ab  Augusto 
conditam  fuisse  coloniam ;  nummos  autem  hujus 
urbis  nonnisi  a  M.  Aurelii  tempore  signatos  habe¬ 
mus  (4). 

In  Pisidia  militum  Romanorum  colonias  accepe¬ 
runt,  ut  in  monumento  Ancyrano  ipse  Augustus 
testatur,  urbes  quae  in  hoc  titulo  non  nominantur, 
quarum  autem  conditio  ex  aliis  documentis  notissima 
est,  Antiochia  et  Cremna  (5).  Colonia  Caesarea  An¬ 
tiochia  et  Colonia  lulia  Augusta  Felix  Cremna 
saepius  sive  apud  scriptores,  sive  in  titulis  et  num¬ 
mis  recurrunt  (6). 

;1)  Mionnet,  Suppi.,  Vll,  p.  642. 

(2)  Ptolem.,  repfXY)  xo)^(ovta.  Notit.  ecclesiast. 

(3)  Eckhel.,  D.  N.  V.,  III,  p.  31.  KXauSetxovtewv  6  orip.o<;  in  titulo  Ico- 
niensi,  C.I.  Gr.,  3991.  Cf.  3993.  Quum  in  nummis  quoque  Colonia  Aelia 
Iconiensis  dicatur,  forsan  ab  Hadriano  aucta  fuit.  Mionnet,  III,  p.  535, 
n.  13. 

(4)  Eckhel,  D.  N.  V.,  III,  p.  34. 

(5)  ATioiy.ia?  £v .  UiaiSia  <rTpaTiw[T]a)v  xaTrjyayov.  Gr.  XV,  v.  18-20. 

(6)  De  Antiochia  vide  Plin.,  ff.  N.,  V,  27  :  «Pisidae...  quorum  colonia 

Totius  provinciae,  quae  gentes,  quas  enumeravi¬ 
mus,  continebat,  caput  erat  Ancyra.  Ibi  sedem 
suam  habuisse  legatum  imperatoris,  inde  eum  pro¬ 
vinciae  invigilavisse  et  suis  eam  edictis  rexisse  omnia 
demonstrant,  nomen  (x'/]Tpo7:olt;  quod  sibi  et  in  num¬ 
mis  et  in  titulis  Ancyra  vindicat  (1),  templum 
Ancyrae  totius  Galatiae  nomine  in  honorem  Augusti 
et  Romae  exstructum ,  statuae  in  eadem  urbe  et 
praesidibus,  et  imperatoribus  dicatae,  titulique  quam 
plurimi,  tum  Graeci,  tum  Latini,  eorum  memoriae 
consecrati.  Qualis  fuerit  haec  Ancyrae  conditio  et  di¬ 
gnitas,  etiamsi  non  testarentur  nummi  et  tituli,  ex 
aliis  indiciis  facile  dignoscere  potuissemus.  Ex  ipsa 
enim  ruderum  inspectione,  ex  tot  epistyliorum  per 
recentioris  urbis  casas,  muros  et  coemeteria  disper¬ 
sis  reliquiis,  manifestum  est,  illi  qui  Pessinuntis  et 
Tavii  rudera  conspexit  et  perlustravit,  nullam  aliam 
fuisse  in  provincia  urbem  quae  tot  et  tantis  aedificiis, 
templis^  basilicis,  porticibus,  columnis  ornata  esset. 
Etiam  nunc  multo  plura  antiquitatis  vestigia  Ancyrae 
supersunt  quam  in  locis  ubi  fuere  Pessinus  et  Ta- 
vium,  quum  interim  Ancyra,  ut  in  eis  regionibus, 
urbs  incolis  frequens  esse  nunquam  desierit,  et 

I 

Caesarea,  eadem  Antiochia.  »  Eckhel,  D.  JV.  V III,  p.  18.  C.  I.  Gr.^ 
1586,  V.  23  et  quae  annotat  Bockh,,  2811  b  :  'AvTioxewv  Kataapewv  KoXwvoiv. 

De  Cremna  Eckhel,  D.  N.  V ,  III,  p.  20.  Strabo,  XII,  6,  5.  Trjv  (xsv 
ouv  KpyjfJLvav  dcTioixot  'Ptojxaiwv  e^ovciv. 

(1)  Eckhel,  D.  N.  V.,  III,  p.  177.  C.  I.  Gr.,  4011  :  [xyiipoTcoXi?  Tfj; 
raXaxioi^  TexTOCTaywv  ''AYXupa.  Cf.  4020,  4030,  4042,  5896. 

contra  inter  Pessinuntis  et  Tavii  ruinas  vix  paucae 
paganorum  casulae  emineant.  Debuit  ergo  populi 
Ancyrani  vita,  per  tot  annos  fere  sine  intermissione 
prorogata,  debuerunt  nova  et  ampla  aedificia,  By¬ 
zantina  et  Turcica  aetate  exstructa,  debuerunt  pri¬ 
vatae  tot  saeculorum  et  hominum  casae  maximam 
partem  antiquorum  lapidum  absorbere  et  in  frag¬ 
menta  et  frusta  paulatim  concidere ;  nullam  tamen 
urbem  vidi,  nisi  Romam  et  Athenas,  in  qua  plures 
Romanae  vetustatis  reliquiae  oculis  ex  omni  parte 
occurrant  j  ibi  quoque,  ut  ait  Tullius,  «quocumque 
ingredimur,  in  aliquam  historiam  vestigium  poni¬ 
mus.  )) 

Superest  et  aliud  indicium,  ad  quod  attendamus 
necesse  est.  Non  alia  est,  ut  mihi  videtur,  in  tota 
Asia  urbs  ubi  tot  tituli,  Latina  lingua  concepti,  in¬ 
venti  fuerint.  Inde  aestimare  licet  quam  multos  seu 
negotiatores  externos,  seu  legatorum  et  procurato¬ 
rum  comites,  ex  Occidentalibus  provinciis  oriundos, 
Ancyram  adduxerint  et  urbis  opulentae  commoditas 
et  late  patentis  provinciae  administratio, 

Ancyrae  etiam.  Caesarum  tempore,  a  Tiberio  ad 
Gallienum  et  Saloninam,  longe  plures  nummos  ha¬ 
bemus  quam  aliarum  Galaticarum  urbium.  Pessi¬ 
nuntis  nummi,  et  ipsi  satis  communes,  sed  numero 
et  varietate  typorum  Ancyranis  nequaquam  compa¬ 
randi,  ab  Augusto  ad  Getam  excurrunt.  Tavianos 
paucos  tantum  habemus,  quorum  antiquissimi  M. 

Aurelio,  recentissimi  Helagabalo  imperante  signati 
sunt  (1). 

Quomodo,  sub  legati  oculis,  Ancyra  sicut  aliae 
urbes  quae  imperio  populi  Romani  continebantur, 
auTovo[xtav  suam  servaverit  et  fere  liberae  civitatis  spe¬ 
ciem  exhibuerit,  ex  titulis  cognoscimus.  Gentis 
Tectosagum  senatus  ex  illis  opulentis  et  primoribus 
civibus  constabat ,  qui  in  Occidente  decuriones 
nominabantur;  in  decretis  urbis  aut  gentis  nomine 
latis  cum  populo  non  semel  memoratur  :  pou}^7j 
zal  6  SriiLO^  Se^aGTTivwv  Tex.Tocraywv  (2).  Saepe  quoque 
populi  comitia  habita  esse  testantur  tituli ;  in  multis 
lapidibus  haec  formula  recurrit  :  TipiTiGsvTa  ev  Te 
e)tx‘Xvi(7tai?  y.cd  poi»V?i  (3).  Ex  Pessinuntio  titulo.,  qui 
in  unius  ex  optimatibus  hujusce  urbis  honorem  di¬ 
catus  est,  omnia  fere,  quae  de  constitutione  Ancy¬ 
rani  populi  exponimus,  et  de  Pessinunte  vera  esse 
liquet;  eamdem  in  utraque  civitate  administra- 
tionis  formam  fuisse,  eosdem  magistratus  et  honores 
civium  ambitioni  propositos,  eadem  praemia  attri¬ 
buta  fuisse  intelligimus  (4).  Taviorum  res  eumdem 
ferme  in  modum  constitutas  fuisse  jure  conjicias, 

(1)  Mionnet,  t.  IV,  p.  375-406.  Supplementj  t.  VII,  631^657. 

(2)  C.  I.  Gr.,  4010,  4012,  4015. 

(3)  C.  I.  Gr.,  4019,  4024,  4026,  4032  ;  In  uno  titulo  invenis  verbum 
auvapyja  quo  designatur,  ut  mihi  videtur,  collegium  senatorum  omnium 
qui  eodem  anno  hoc  munere  fungebantur.  Ita  conceptus  est  titulus : 
K7au5iou  npoxXou  cruvap^ta?  6.  Sensus  est :  Claudii  Procli,  qui  in  quarti 
anni  senatu  fuit.  Quomodo  computarentur  haec  senatuum  series,  omnino 
ignoramus.  De  auvap^tai;  vide  C.  I.  Gr.,  t.  I,  p.  610. 

(4)  C.  I.  Gr.,  4085. 

quum  ad  nos  Taviani  tituli,  nisi  sepulchrales,  nulli 
fere  pervenerint. 

In  quatuordecirn  certe,  forsan  in  paulo  plures 
tribus  divisus  erat  populus  Ancyranus ;  summam 
numeri  tribuum  nusquam  habemus,  sed  quart® 
decim8e  in  titulo  mentio  tit  (1).  In  titulis,  quando 
lapis  integer  est,  tribus  et  nomine  et  adjuncto  nu¬ 
mero  designatur.  Occurrunt  in  Ancyranis  nummis 
tribus  :  tertia^  y  MriVopt^etTwv  (2);  quinta^ 
l  Ataye^cov,  nomen  quod  Franzio  jure  suspectum 
est  (3) ;  sexta,  (puV^i  g-  (4) ;  hic  ipsius  urbis  et 

gentis  cognomen  quum  habeas,  conjicere  potes  inde 
hanc  tribum  Augustam  vocari,  quod  eam  urbis 
partem  complecteretur  in  qua  situm  Augusteum 
esset;  octava ,  (puV/irj  R^Xau^ta  ...“Xia,  quod  expleam 
Rlau^ia  [Iou]Xia  (5);  nona,(qSia\  hccTh  hpa  Bou‘Xaia, 
(puV^B  cpuV;]  ta  v£a’OXu{/.7iLa(7); 

tertia  decima,  9u‘X'/i  ^y  RaT^aOrivata  (?)  (8) ;  quarta  de- 
cima^  (9).  In  alio  denique  titulo  habes  nomen 

(pu*XYi?  Mapouapay*/iv7i;  (10).  Numerus  adjunctus  periit. 
Qui  in  Celticis  aliquid  vel  vident,  vel  certe  se  videre 

(1)  C.  L  Gr.,  4018. 

(2)  C.  I.  Gr.,  4021. 

(3)  4020.  « 

(4)  4027,  4031. 

(5)  4032,  4022,  numerum  habes  sine  cognomine 

(6)  4026,  4024.. 

(7)  4019. 

(8)  4017. 

(9)  4018. 

(10)  4025. 

affirmant,  in  haec  nomina,  MapouapayvivT],  Atays^a;, 
inquirant;  haec  illis  tractanda  relinquemus.  Suus 
uni  cuique  tribuum  phylarcha  (<pu>.apy^'/i;)  aut  dux 
tribus  erat,  suus  quxstor  (TapLia?),  quorum  alter  lu¬ 
dis  praesidebat  quorum  faciebat  sumptus  aerarium 
tribule,  quaestoris  diligentiae  commissum  (1).  Occur¬ 
runt  tituli  in  quibus  civis,  qui  a  tribu  sua  honoratur, 
tribus  filius,  uio?  vocatur  (2). 

In  iis  titulis,  quibus  memorantur  gradus  per 
quos  ad  summos  in  civitate  honores  civis  aliquis 
Ancyranus  evectus  est,  post  phylarchiam  semper 
astijnoniam  invenimus  (3);  illi,  ut  videtur,  qui 
regendae  tribui  parem  se  gesserat  et  civibus  suis  in 
hoc  officio  satisfecerat,  urbis  totius  administratio 
concredebatur. 

Aliorum  munerum  mentio  fit,  quibus,  in  hoc  mu¬ 
nicipalium  honorum  cursu,  non  ita  certus  locus 
videtur  assignatus  fuisse.  Agoranomia  tum  ante 
phylarchiam,  tum  post  asty noniiam  recensetur  (4). 
Irenarchae  (eipvivapy^v]?)  (5)  et  Helladarchae  {iXkoL^d^-- 
jyii;)  (6)  quod  revera  officium  fuerit,  nondum  bene 
exploratum  est.  Primi  urbis  magistratus  erant 
Archontes,  quorum  numerus  nobis  non  notus  est: 

(1)  4019,  4020,  4026,  4031,  4032,  4069. 

(2)  4018,  4019. 

(3)  4019,  4026,  4069,  4085.  • 

(4)  4032,  4085. 

(5)  4020,  4085. 

(6)  4021. 

scimus  autem  unum  inter  illos  fuisse  qui  TipwTo; 
diceretur  et  collegio  praeesset  (1). 

Nec  civilibus  tantum  officiis,  sed  sacerdotiis 
quoque  honorabatur  vir,  quem  ad  capessenda  ci¬ 
vitatis  munia  et  fama  majorum,  et  largae  opes, 
et  ambitionis  stimulus  urgebant.  Occurrunt  in 
titulis  sacerdos  Cereris  (2)^  variorum  ludorum 
Agonothetae  (3),  Flamen  Augustorum  (SsSaGTo^pavTviv 
Oswv  Ss^adTwv)  (4),  qui  saepe  hoc  munere,  dum 
viveret,  fungebatur,  flaminica  Augustorum  (5) 
(SeSaGTOfpavTi;),  et  Hierophantes  (Upo(pavT7](;)  (6)  de  cu¬ 
jus  officio  nihil  memoriae  traditum. 

Non  ab  urbe  tantum  et  civibus  Ancyrae,  sed  a 
tribus  populis  conferebantur  munera  quae  totius 
gentis  nomine  gerebantur,  Galatarchia  scilicet  et 
Summum  Sacerdotium  Galatiae  (7).  Diversum  esse 
Galatarcham  a  Sacerdote  Galatiae  demonstrant  et 
titulus  in  quibus  separatim  Galatarchia  et  Sacer¬ 
dotium  Galatiae  recensentur  (8),  et  analogia  Asiae 
provinciae,  cujus  Asiarchae  et  sacerdotes  et  mul¬ 
tis  titulis  et  nonnullis  scriptorum  locis  notissimi 
sunt.  Nuperrime,  in  doctissimo  ad  ^&aniticum 

(1)  4017,  4020.  Potuit  et  cruvapx^^  collegium  illud  archontum. 

.(2)  4020. 

(3)  4026. 

(4)  4016,  4017. 

(5)  4017,  4031  et  in  titulo  quem  edidimus  p.  129. 

(6)  In  titulo  p.  129. 

(7)  Ibid. 

(8)  4016.  r.  fl>X.  ratavov....  ap/upsa  tou  xoivoO  Ttov  PaXaToiv,  TaXardpxviv. 

titillum  excursu  (1),  ostendit  Waddington  quid 
essent  Asiarchae,  quid  summus  provinciae  sacerdos, 
quid  inter  illos  et  hunc  interesset.  Videtur  ap^ispst 
’A(7La;  cura  demandata  esse,  post  exstructum  Per¬ 
gami  in  honorem  Augusti  et  Romae  templum,  ut 
votis  praeesset  quae  in  hac  aede  totius  provinciae 
nomine  nuncuparentur  et  sacris  quae  ibi  conficeren¬ 
tur.  In  aliis  quoque  'provinciae  urbibus  exstructa 
sunt,  si  non  templa,  at  certe  aediculae  et  arae 
numini  Augustorum  dicatae,  ad  quas  litarent 
sacerdotes  Augusti  municipales,  viri  et  feminae. 
Summi  sacerdotis  templi  illius,  quod  non  ab  hac 
aut  illa  urbe,  sed  a  Communi  Asiae  dedicatum 
esset,  erat  providere  ne  in  ulla  provinciae  parte 
sine  justa  caerimonia  Romae  et  domus  divinae^  ut 
aiebant,  numen  coleretur.  Inde  sensim,  ut  videtur, 
in  usum  venit  ut  summus  ille  Augusti  sacerdos 
provincialis  non  solum  Augusti  templis  et  aris 
invigilaret ,  Augusti  sacerdotes  regeret ,  sed  ejus 
auctoritas  in  omnium  Deorum  templa,  in  omnes 
provinciae  sacerdotes,  cujuscumque  numinis  minis¬ 
tri  essent,  quodam  modo  extenderetur.  Ita  factum 
est  ut,  exempli  gratia,  in  provincia  Asia,  sacerdos 
ille  quem  Ap^^spea  ’Aaia;  vocant  tituli  et  scriptores, 
auctoritatem  consequeretur  et  obtineret  Christiani 
archiepiscopi,  qualis  nunc  est,  auctoritati  non  absi- 

(1)  Ap.  Le  Bas.  Voy.  arch.  part.  V.,  Explication  des  Inscriptions,  ad 
n.  885 


152 


DE  GALATIA  PROVINCIA. 


milem.  Jure  conferri  summum  provinciee  sacerdotem 
et  archiepiscopos  Christianos  vel  inde  apparet  quod, 
eo  tempore  quo  ordinari  coepit  Christianus  orbis  et 
in  ecclesiasticas  provincias  dividi,  summi  sacerdotis 
provincialis ,  quocumque  nomine  appellaretur , 
sacerdos  provincise ,  preetor  ut  in  Etruria ,  sacerdos 
ad  aram  Augusti^  flamen  provincix ,  coronatus, 
’Ap5(^i£p£u;,in  locum  successit  metropolitanus,  ut  dice¬ 
bant,  provinciae  archiepiscopus,  et  ex  ea  urbe  catho¬ 
licus  clerus  rectus  est,  ex  qua  olim  Augusti  sacer¬ 
dos  ne  aliquid  in  ritu  extra  ordinem  novaretur  et 
ne  templa  negligerentur  prospiciebat. 

Asiarcha  non  sacerdos  erat,  sed  ludis  praepositus 
quos  edebat  provincia,  et  quae  y.otva  ’AaLa(;  diceban¬ 
tur;  partem  certe  impensae,  quae  sine  dubio  per¬ 
magna  erat ,  et  forsan  interdum  totam  impensam 
Asiarcha  propriis  opibus  sustinebat,  ita  ut  non  pos¬ 
set  munus  illud  aut  expeti  aut  accipi  a  viro  qui  non 
amplis  divitiis  polleret.  Ex  iis  omnibus,  quae  con¬ 
gessit  et  attulit  Waddington ,  manifestum  est  et 
Ap^iepet;  ’Acta;  et  ’A(7iap7a;  per  urbis  legatos  (cuvd- 
^pou;)  et  proconsulem  designatos  fuisse,  ita  ut  pro¬ 
consul  eligeret  inter  nomina  candidatorum,  qui  a 
legatis  laterculo  inscripti  fuissent,  eum  qui  hoc  ho¬ 
nore  dignissimus  videretur. 

Sacerdotibus  Asiae  et  Asiarchis,  quorum  nomen 
et  officium  apud  scriptores  et  in  titulis  saepissime 
recurrit,  ea  mente  immorati  sumus  ut  Galatiae  Ro- 

manee  instituta,  de  quibus  multo  pauciora  memo¬ 
riae  tradita  sunt,  exemplo  vicinae  provinciae  illustra¬ 
remus.  Summus  Galatiae  Sac€7'dos  (ap)(^i£p£u?  toG  zoivoG 
Twv  FalaTcov  (1),  et  simpliciter  ap)(^t£p£u;)  (2),  in  titu¬ 
lis  Ancyranis  saepe  comparet,  et  ejus  officium  vo¬ 
cabulo  ap)(^i£pocuv'/]  designatur,  ut  liquet  e  titulo,  quem 
nemo  antea  legerat,  quemque  exaratum  invenimus 
in  facie  dextrae  antae  Augustei.  Quum  dextra  anta 
dedicationem  templi  contineat  et  ludorum  in  hono¬ 
rem  Augusti  eodem  tempore  institutorum  memo¬ 
riam,  in  anta  dextri  lateris  inscripta  erant  nomina 
eorum  qui ,  dum  sacerdotio  fungerentur ,  aere  col- 
lato  tectum  templi ,  aut  infectum  absolvissent,  aut 
vetustate  labefactatum  denuo  instauravissent.  Lit¬ 
terae  enim  hujus  tituli  litteris  dedicationis  recentio- 
res  videntur  esse,  ita  ut  libentius  crediderim  hic  de 
reparatione,  quam  de  aedificatione  templi  testimo¬ 
nium  nobis  asservatum  esse.  Quidquid  id  sit,  titulus 
incipit  in  quinto  lapide,  si  a  maeandro,  qui  inferio¬ 
rem  muri  partem  ornat,  initium  facias  et  ad  culmen 
tendas. 

Litterae  altae  0“,0().  OIYnOCXOM€NOI€NT  A  PC 

i  APXiePOCVNAICYnePTHN 

—  0'’‘,05.  I 

(  €ni AnMATnN€PrA 

f  K€IOCC€A€YKOCAPXieP€YCOeOY 

-  0-,04.  |c€BACT^<^^.  OYKPinTOYA€YKOAI^ 

(  •  NCAI 

(1)  C.  /.  Gr.,  4016,  4017,  4031. 

(2)  In  titulis  ineditis  quos  attulimus  p.  129  et  p.  153. 

Continuabatur  titulus,  litteris  minutis,  in  quarto 
lapide;  sed  vix  rara  elementa  apparent  e  quibus 
nullum  verbum  eruimus.  Titulus  ita  legendus: 

Ol  U'7r0C)(^O(JL£V0t  £V  Tat? 

ap^t£p0(juvat;  uTvep  tcov 
epya  : 

*  « 

Ksto;  SsXeuxo;  apy^tspsi);  0£Oiii 

S£^(3Cg[toO] . ‘X£U>COlt.0oV . 

Penultimam  litteram  primi  versus  scripsi  qualem 
invenio  in  apographo  meo;  dubium  autem  non  vi¬ 
detur  quin  aliquo  lapidis  vitio  in  errorem  inductus 
fuerim  et  TAIC  revera  scriptum  in  anta  fuerit.  Quid 
quarta  linea  post  ae^c(.GT[ou]  legendum  sit,  non  video; 
manifestum  tamen  est  ibi  fieri  meniionem  operis 
alicujus  quod  e  marmore  faciendum  curavisset 
sumptu  suo  Seleucus. 

Ex  lapide  quem  supra  attulimus,  pagina  129,  li¬ 
quet  illorum  Galatiae  Sacerdotum  nomine  saepe  in 
titulis  annos  designari  (ap^t£pcopL£vou  M.  Haxipiou  Mov- 
Tccvou),  ita  ut  crediderim  hujus  generis  sacerdotum 
nomina  comparere  in  titulo  sinistrae  antae,  ubi  com¬ 
memorantur  ludi,  ut  videtur,  quinquennales  ad  Au¬ 
gusteum  celebrati.  Unius  cujusque  celebrationis  et 
oblatorum  donorum  atque  spectaculorum  laterculo 
praefixus  est  nomen  viri :  ’Exl  M£T£A);oi>.  Exld^povTwvo?. 
Exi  LtXouavou.  ’Exl  BaGtXa.  Quatuor  Galatiae  sacerdo¬ 
tum,  qui  primo  post  subactam  Galatiam  saeculo  hoc 

officio  functi  sunt,  nomina  hic  nos  habere  veri  si¬ 
millimum  est. 

Talem  vere  fuisse,  qualem  diximus ,  personam 
quam  sustinebat  sacerdos  Galatiae,  et  eum  in  omni¬ 
bus  provinciae  sacerdotibus  quodam  modo  jus  et 
auctoritatem  habuisse,  quod  ex  analogia  conjecera¬ 
mus,  diserto  testimonio  confirmat  epistola  Juliani 
imperatoris  ad  Arsacium  quemdam,  ap)(^t5p£araXaTLa;, 
scripta  (1).  His  Arsacium  verbis  Julianus  alloqui¬ 
tur,  quibus  Christianus  imperator  aut  potius  sum¬ 
mus  Romae  pontifex  episcopum  alloqui  potuisset. 
Eum  docet  quales  homines  templis  praeficere  de¬ 
beat,  qualem  vitam,  quales  virtutes  ab  iis  expetere, 
quae  ob  vitia,  quas  ob  culpas  Deorum  ministri ,  si 
eas  admiserint,  officio  suo  privandi  sint,  et  ab  aris, 
quas  contaminant,  arcendi.  Jam  tum  fuisse  Ancyrae 
episcopos  memoriae  traditum  est;  ad  apy^tspsa  Gala¬ 
tiae  tanquam  ad  episcopum  gentilium  scribit  Julia¬ 
nus. 

Quod  ad  Galatarcham  attinet,  quum  Ancyrae  con¬ 
gregarentur  qui,  ut  videtur,  non  e  tota  provincia, 
sed  e  tribus  veteris  Galatiae  partibus  conveniebant, 
illi  concilio,  ut  videtur,  praesidebat,  ejusque  de¬ 
creta  obsignabat  Galatarcha.  Quod  ad  ludos  attinet, 
licet  separatim  in  titulo,  qui  Flavio  Gaiano  dedica- 

(1)  Epist.,  49.  Exstat  ejusdem  imperatoris  epistola  (63)  ad  Theodorum, 
quem  apxiepea  Acria;  fecit.  Duabus  his  epistolis  collatis,  facile  agnoscas 
provincialis  sacerdotis,  seu  Galatiam,  seu  Asiam  regeret,  eamdem  fuisse 
dignitatem,  idem  munus  et  officium. 

tus  est  ( 1 ) ,  commemoretur  hinc  aycovoOsdia,  hinc 
V cCkoLzoi^^/ioL,  verisimile  est  tituli  scriptorem  ea  mente 
res  ita  disposuisse  ut  honorum,  qui  in  civem  et  pa¬ 
tronum  suum  conlati  fuerunt,  seriem  adaugeret,  et 
ludorum  ,  qui  dicebantur  toG  /.oivouTwvraXaTwv,  sem- 
per  agonothetam  fuisse  Galatarcham,  ut  in  Asia  Asia- 
corum  ludorum  Asiarcham.  Alios  ludos  Ancyrae 
commemoratos  invenimus  et  in  titulis  (2),  et  in 
nummis  (3);  dicuntur  ot  Upol  aycove;  twv  [/.£ya>.cov 
A.CX.”Xv]T:t£t(t)V  I(j0[Xl(OV  riuOlWV  (  Ac>C.V/)7rt.a  G(OT*/ip£ta  tcG- 
IluGta  in  nummo  Caracallae  invenimus).  In  Sa- 

loninae  nummo  commemorantur  et  Actiaci  ludi 
>/ 

(  AjcTia).  An  Galatarcha  et  Pythios  et  Actiacos  lu¬ 
dos  nomine  Galatiae  totius  ediderit ,  vel  potius  hi 
ludi  municipales  fuerint,  Ancyrae  et  Tectosagum 
proprii,  omnino  incertum. 

Galatarcham  non  ^tou  fuisse,  sed  ad  tempus, 
electum,  testantur  tituli  in  quihus  inducuntur  ci¬ 
ves  Ancyrani  qui  bis  illo  officio  functi  esse  dicun¬ 
tur  (4).  Non  liquet  autem  quamdiu  vulgo  Galatar- 
chae  munus  obtinuerint,  qui  suffragio  civium  tanto 
honore  dignati  erant;  forsan,  si  quinquennales  ludi 
erant  qui  nomine  totius  Galatiae  celebrabantur, 
quinto  quoque  anno  Galatarcha  Galatarcham  ex¬ 
cipiebat.  Et  apy^t£p£a  FaXaTta;  quoque  ad  tempus 

(1)  4016,  4017. 

(2)  4016,  4017. 

(8)  Eckhel,  D.  N.  V.,  III,  p.  178. 

(4)  4075,  4076. 

tantummodo  designatum  fuisse  hinc  manifestum 
est,  quod  nunquam  cum  ejus  nomine  conjungitur 
haec  formula :  ptou,  quae  contra  cum  flaminis  Au¬ 

gusti  (  S£^aaTO(pavTOu )  nomine  recurrit.  Se^aaTOcpavTviv 
crediderim  municipalem  Augusti  sacerdotem  fuisse, 
qui  urbis  nomine  Augustis  litaret,  quum 
ra)^aTLa;,  superiore  loco  positus,  totius  gentis  com¬ 
munis  sacerdos,  diversos  flamines,  qui  in  omni  spec¬ 
tabili  provinciae  urbe  instituti  essent,  regeret  et 
dicto  suo  audientes  haberet. 

Omnia  illa  municipalia  et  provincialia  munera, 
quae,  ut  optime  potuimus,  enumeravimus  et  ordine 
suo  disposuimus,  collecta  invenias  in  titulis  T.  Fla- 
vii  Gaiani  et 'Aelii  Macedonis,  qui  uterque  in  urbe 
Ancyra  omnium  honorum,  qui  intra  fines  provin¬ 
cialis  vitae  et  concessae  libertatis  geri  poterant,  cur¬ 
sum  videntur  esse  emensi  summa  cum  laude  et 
admiratione  civium  suorum  (1).  Quum  suum  erga 
aliquem  optimatem  gratum  animum  testari  volebat 
populus  Ancyranus,  honoribus,  quos  suffragio  suo 
conferebat,  varia  praemia  addebat,  ut  praerogativam 
sedem  haberet,  iv  Tradt  irpwTo?  vocatus  (2),  ut  pur¬ 
purea  toga  indutus  et  corona  redimitus  in  publicum 
procederet,  donec  vita  suppeteret  (3),  ut  imago  ejus 
sub  oculis  civium  poneretur  (4).  In  republica  Pes- 

(1)  4016,  4017,  4031. 

(2)  4016,  4017. 

(3)  4025. 

(4)  4032. 

sinuntiorum,  apud  Tolistobogos,  ut  eosdem  magis¬ 
tratus  esse  atque  Ancyrae,  ita  civibus  de  populo  bene 
meritis  eadem  praemia  proponi  testis  est  titulus  in 
Theodoti  Tyranni  honorem  positus  (1). 

Ita,  secundo  et  tertio  post  Christum  saeculo,  con¬ 
stitutam  fuisse  Galatiam ,  provincialium  ambitioni 
et  industriae ,  ne  aliquid  cupere  desinerent  et  ani¬ 
mos  eorum  inertia  hebetaret,  talem  honorum  seriem 
promissam  esse,  haec  praemia  ad  manum  fuisse,  hoc 
velut  in  orbe,  ita  laxo  et  in  latum  patenti  ut  se  Ro¬ 
mano  imperio  adstrictos  vix  sentirent,  provinciales 
vitam  agitavisse  ostendunt  tituli  qui,  Ancyrae  prae¬ 
sertim,  complures  ad  nos  pervenerunt  et  fere  omnes 
ad  secundum  aut  tertium  saeculum  pertinent.  Jam 
autem,  Antoninorum  aetate,  saepe  fiebat  ut  vir  for¬ 
tis' et  strenuus,  se,  qualicumque  modo,  e  provincia¬ 
lium  turba  exsereret,  ut,  alicui  imperatorum  per 
res  egregie  alicubi  gestas  commendatus,  civitate  Ro¬ 
mana  donaretur,  et  equestribus  muneribus  funge¬ 
retur,  filium  linquens  et  nepotes  qui  viam  inceptam 
sequerentur,  et  aliquando  ad  summos  honores, 
praeturam  et  consulatum  pervenirent.  In  titulis  Ancy¬ 
ranis  non  semel  commemoratur Ti.  Severus  quidam, 
qui  sub  Antonino  imperatore  consul  fuit  et  Syriam, 
Achaiam,  Asiam,  Bithyniam,  Germaniam  inferio¬ 
rem  administravit  (2).  Galatia  oriundus,  e  veteri 

(1)  4085. 

(2)  4033,  4034. 

tetrarcharum  domo ,  videtur  (pa^aecov  jtai  T£Tpap)(^wv 
aTToyovo;),  ita  ut  vita  ejus  in  duas  partes  divisa  sit, 
primo  juventutis  tempore  honoribus,  quos  sui  in 
eum  contulerant  populares,  innotuerit  (1),  mox  ab 
Hadriano  inter  tribunicios  receptus  sit  et  ex  illo 
tempore  eumdem  cursum  tenuerit  ac  senatoriae  do¬ 
mus  juvenis  (2). 

Postquam  jam  adumbravimus  statum  et  vitam 
provinciae ,  qualis  fere  sine  mutatione  cujus  admo¬ 
neamur,  tribus  fere  saeculis  mansit,  nihil  reli¬ 
quum  est  nisi  ut  breviter  attingamus  ea  quae,  apud 
scriptores  aut  in  titulis  dispersa,  deperditorum 
longinquae  provinciae  annalium  unam  et  alteram 
paginam,  forte  fortuna  superstitem,  repraesentant. 

Vidimus,  quum  Parthici  et  Armeniaci  belli,  a 
Corbulone  in  his  finibus  gesti,  meminimus,  auxilia 
fuisse  non  semel  in  vasta  regione,  quae  tunc  erat 
sub  Galatiae  legato,  collecta,  et  legiones  in  provincia 
hiemasse.  Postquam  Cappadocia  consularem  legatum 
a  Vespasiano  accepit,  et,  post  Trajanum,  aliquando 
cum  Galatia  conjungi  desiit,  exercitus,  qui  obser¬ 
vabat  Parthos  et  Armenos,  Cappadociae,  quae  hosti 


(1)  4033,  V.  5,  6  :  Mexa  Tiaaa?  xa;  ev  ^9vei  <|)iXoxtjji,Ia?  aliter  intelligi  vix 
potest. 

(2)  Videtur  Severus  ille  non  diversus  esse  ab  eo  quem  Asiae  procon¬ 
sulem  laudat  ^lius  Aristides,  a.  169,  et  quem  Phrygia  oriundum  esse 
narrat.  Galatiam  enim  antiquae  Phrygiae  magnam  partem  complecti  vidi¬ 
mus,  et,  qualem  esse  Aristidem  experti  sumus,  vetus  et  tot  fabulis  cele¬ 
bratum  Phrygiae  nomen  recentiori  huic  Gakiiae  nomini  anteponere 
debuit. 

vicinior  erat  et  legatum  habebat  dignitate  superio¬ 
rem,  assignatus  est.  Interdum  tamen  aut  legionem, 
aut  cohortes  aliquas  hujus  aut  illius  legionis  in 
Galatia  per  aliquot  annos  stetisse  et  verisimile  est, 
et  nummi  indicant;  sic  ad  legionem  illam  XII 
Fulminatam,  quae  inde  ab  Augusto  usque  ad  Con¬ 
stantinum  Orientalem  imperii  finem  tuita  est,  in 
Galatico  nummo,  Antonini  Pii  tempore  signato,  si 
Sestiiiio  credimus,  alluditur  (1). 

Quamcumque  ob  causam  in  Galatiam  diverterit 
Legio  XII  Fulminata ,  quam  ,  Neronis  tempore , 
Antiocheni,  Hadriano  imperante,  Caesarei  nummi 
nobis  nunc  in  Syria,  nunc  in  Cappadocia  fuisse 
declarant  (2),  certum  est  non  contra  provinciales, 
ut  imminenti  rebellioni  obviam  iretur,  accitam 
fuisse  legionem,  quum  et  Flaviorum  et  Antoninorum 
tempore  prosperrima  et  quietissima  fuisse  videatur 
Galatia.  Nec  tantum  Romanae  pacis  beneficio  in 
ipsa  Galatiae  Galatae  securi  fruebantur;  sed,  ut 
titulis  docemur  nuper  in  Dacia  collectis,  provin¬ 
ciae  fines  excedebant,  et  in  novas  provincias,  in 
regiones  quas  barbaris  eripiebat  Trajanus,  colonos 
et  negotiatores  mittebant.  Supererat  nempe  illo¬ 
rum  animis  ingenitum  aliquid  ex  illa  inquieta 
audacia,  ex  illo  amore  peregrinandi  et  liberius  per 
orbem  terrarum  evagandi  qui  proavos  illorum  usque 

(1)  Sestini,  Lettere^  VI,  p.  71. 

(2)  Sestini,  VI.  p.  72.  Mionnet,  V,  p.  193,  n.  151. 

in  Asiam  adduxerat.  In  Dacia  coloniam  Galatarum 
fuisse  testantur  tituli  quos  jam  afferemus.  Qui 
optime  servatus  est  et  res  dilucidissime  exponit, 
inventus  est  in  Transylvania,  ad  vicum  Gyogy,  in 
dextra  ripa  Mari  fluminis,  loco  ubi  fuisse  creditur  sta¬ 
tio  Ad  aquas  tabulae  Peutingerianai. 

Herculi  ||  invicto  ||  pr.  inpera  ||  toris  coi.  ||  Gala¬ 
tarum  |1  L.  Levinms  Ma  ||  rce/linus  ||  1.  d.  d.  d.  (1). 

In  notajor.  haeret  Henzenius,  incertus  an  le¬ 
gendum  sit  Vro  deditu,  an  PR  ||  opugnatori,  an 
V^otectori.  Versu  4  aliud  restitui  atque  col(legium) 
non  potest.  Hujus  collegii  mentionem  fieri  in  alio  mu¬ 
tilo  titulo,  qui  ad  eamdem  Daciae  partem  pertinet, 
nos  certiores  facit  mentio  Jovis  Taviani,  a  qua  ordi¬ 
tur  titulus,  ipse  in  urbe  Transylvaniae,  Klausenburg, 
inventus  : 

I.  0.  M.  II  Taviano  ||  pro  salute  ||  imp.  Anto  || 

nini  et  M.  Aureli  Caes.  || ae  con  ||  sistentes  | 

municipi  po  (2). 

Quum  Jupiter  Tavianus  Galatis  idem  sit  ac  Syriis 
Jupiter  Heliopolitanus,  peculiare  quoddam  et  quasi 
gentile  numen  (3),  quum  verbum  consistere  de  rni- 


(1)  Henzen,  7202,  et  Bull.  Inst.  arch.,  1848,  p.  152. 

(2)  Henzen,  Bull.  Inst.  arch.,  1848,  p.  131,  et  Orelli,  n.  1283,  cum 
emendatione  Henzenii  ex  apographo  Neigebaueri  (t.  III,  p.  129). 

(3)  Et  Albse  Juliae,  in  Dacia,  inventus  est  lapis,  in  quo  pro  imperatoris 
salute  Jovi  Taviano  vota  nuncupantur.  Orelli,  1284.  Sed  quum  vir,  qui 
lapidem  posuit,  subpTOcuTutov  sit,  poterat  ab  officii  sui  necessitate  in 
Daciam  deduci ;  non  igitur  hunc  titulum  attulimus  inter  illos  quibus 
demonstratur  Galatarum  numerum  in  Dacia  consedisse. 

U 

litibus  non  usitatum  sit,  potuerat  jamdudum  id, 
quod  apud  Orellium  legitur,  pro  suspecto  haberi ; 
sic  enim  ediderat  titulum :  «  i.  o.  m.  Traiano 

. milites  consistentes,  etc.  »  Sed  quum  Nei- 

gebauer  secundo  versu  Taviano  et  quinto  ,,Me  con¬ 
sistentes  legi  testetur,  jam  minime  dubium  cuiquam 
videbitur  quin  Galat\ae  consistentes  restitui  debeat. 
Et  ih  alia  Daciae  parte,  in  ipsa  Sarmizegethusa,  quae 
caput  erat  provinciae,  invenimus  hominem  Tavii 
natum,  qui^  sacerdotio  et  magistratu  Sarmizege- 
thuzae  fungitur. 

Q.  Vianiario  Q.  f.  ||  Collina  Rufo  1|  Tavio  flamini 
II  qq.  prim.  proc.  imp.  ||  ordo  coi.  Ulp.  ||  Trai.  || 
Dacic.  Sarmizeg.  (1). 

Q.  Vianiarius  nequaquam  videtur  stipendia  me¬ 
ruisse,  et  municipalia  tantum  ac  civilia  officia  prae  se 
in  titulo  gerit.  Caeteroquin  non  licitum  est  militibus 
collegia  instituere,  quum  contra  negotiatores  et  homi¬ 
nes  id  genus,  qui  inter  peregrinos,  procul  a  patria, 
consedissent,  se  libenter  cum  popularibus  suis  arcto 
collegii  vinculo  conjungerent,  ita  ut  alius  alium  ad¬ 
juvaret,  omnesque simul,  communi  sumptu,  civibus 
suis  opitularentur,  patrios  ritus  colerent,  patria  nu¬ 
mina  inter  alienigenas  adorarent  (2). 

(1)  Henzen,  Bull.  Inst.  arch,,  1848,  p.  129. 

(2)  Habemus  in  titulis  «Berytenses  qui  Puteolis  consistunt  »  (Orelli, 
1246).  «  Condeates  et  Arecarii  Lugduni  consistentes»  (ibid.,  6950).  Eo¬ 
dem  sensu,  in  Graecis  titulis,  usurpatur  vocabulum  oTxo?.  V.  Explora- 
tion  arcMologique  de  la  Galatie^  p.  67,  n.  1.  Consistere  proprie  de  omni 

Quale  vitae  genus  haberent,  quibus  negotiis  dediti 
essent  Galatae  qui  tunc  temporis,  secundo  scilicet 
‘  saeculo ,  in  Dacia  degebant ,  nondum  liquet.  Ex 
mentione  Taviani  .Jovis  in  his  titulis  conjicimus 
Tavium,  quod  ante  Augusti  tempora  non  nomina¬ 
tura  scriptoribus,  quod  primo  saeculo  semel  tantum, 
apud  Strabonem,  memoratur  (1),  postquam  Galatia 
in  provinciae  formam  redacta  esset,  adolevisse  et 
crevisse.  Quidquid  id  sit,  certum  est  Tavium  nun¬ 
quam  ad  Pessinuntis  et  praesertim  Ancyrae  celebri¬ 
tatem,  opulentiam, humanitatem  accessisse.  Rariores 
sunt  quam  Pessinuntii  et  Ancyrani  Tavianorum 
nomine  signati  nummi ,  et  series  eorum ,  qui  in 
manus  recentiorum  venerunt,  a  M.  Aurelio  incipit 
nec  post  Elagabalum  continuatur.  Quoscumque 
inter  rudera  Tavii,  ad  vicum  loquari  Nefez-keui, 
titulos  legimus,  ii  Christianae  aetatis  erant;  quicum¬ 
que  nobis  nummi  allati  sunt,  Constantino  posterio¬ 
res  inventi  sunt ;  quaecumque  veterum  aedificiorum 
fragmenta ,  columnas ,  epistylia ,  capitula  aliaque 
id  genus,  in  collibus,  ubi  antiqua  urbs  oppor¬ 
tunissimo  loco  assurgebat,  jacentia  conspeximus, 
parum  docti  et  subtilis  artificis  manum  produnt, 
et  deterioris  aetatis  corruptum  judicium  arguunt. 
Testis  est  Strabo  Augusti  jam  aetate  colossum  Jovis 

collegio  dicitur,  quod  innumeris  exemplis  demonstratum  est  (Ore  11  i, 
1233,  2773,  7256,  6302,  5117,  4085,  7260,  5216,  4077,  7254,  6991,  etc.). 

(1)  XII,  5,  2. 

aeneum,  in  solio,  qualem  eumTaviani  nobis  nummi 
exhibent,  sedentis,  jam  sedificatum  esse,  et  satis 
late  sparsam  fuisse  famam  et  statuae  illius  et  asyli, 
quod  velut  sub  tutela  Jovis  collocatum  omnibus 
pateret. Quemcumque  postea  sumptum  in  instruendo 
et  ornando  templo  fecerint  Taviani,  pietate  undique 
concurrentium  et  numen  adorantium  ditati,  ex  reli¬ 
quiis,  quas  perlustravimus  et  attente  oculis  emensi 
sumus,  manifestum  est  nec  cum  Pessinuntiis  tem¬ 
plis,  nec  cum  Ancyranis  unquam  jure  conferri 
potuisse  Taviana  aedificia. 

De  occidentali  Galatia,  hac  aetate,  nil  fere  memo¬ 
riae  proditum,  quum  magistratus  illi,  quorum  de 
officio  et  dignitate  disseruimus,  alius  alium  exci¬ 
perent,  et  fruerentur  opulentae  urbes  pace  quam 
aeternam  fore,  sub  imperatorum  patrocinio  et  tutela, 
omnes  conjectabant  et  sperabant.  Videmus  tamen, 
quasi  jam  minus  fideret  majestati  suae  impe¬ 
rium  et  sollicitum  esset  de  futuro,  Caracallam, 
ineunte  saeculo  tertio,  moenia  Ancyrae,  quae  vetus¬ 
tate  dilapsa  erant  nec  quisquam  reparaverat  dum 
inutilia  omnino  viderentur,  instauranda  suscepisse 
et  eodem  tempore  Ancyranum  populum  variis 
immunitatibus  donavisse  (1).  Hinc  illud  nomen 

(1)  Spartian.,  Caracalla,  6.  Non  cum  Heusingero  et  Kranzio  consen¬ 
serim  cum  hac  Ancyrani  muri  per  Caracallam  instauratione  titulum 
conneclentium  qui  legitur  in  C.  L  Gr.,  4015.  Honoratur  hoc  titulo  vir 
GujJLTiav  t6  T61XO?  CTixooeiqc  xai  ^apSapixaT;  eipoSott;  ex  0£p.e)>iwv  ei;  reXo; 
aYaytov,  et  credunt  auctores  laudati  hic  forsan  induci  magistratum,  seu 

’AvTC()V£iviavfl(;  Ayxupa*;  quod  in  nummis  Caracallep 
tempore  signatis  sibi  Galatiae  metropolis  coepit  in¬ 
dere.  Paulo  posterius  secundi  neocoratus  honor  in 
Ancyram  collatus  est;  B.  N.  vel  B  NE  in  Ancyranis 
Valeriani,  Gallieni,  Saloninae  nummis  legimus. 

Jure  Asiaticarum  urbium  moenibus  providebant 
imperatores  qui  tertio  post  Christum  saeculo  regna¬ 
verunt;  tum  enim  fines  imperii  armis  hostilibus 
pervii  esse  coeperunt,  et  Gothorum  agmina,  in  Asiam 
concitato  gressu  ex  variis  partibus  invadentia,  Ga¬ 
latis  illum  terrorem  et  illa  mala  intulerunt ,  quae 
Leonorii  et  Lutarii  milites  olim  per  Graecas  urbes 
sparserant.  Simul  jam  fessam  Parthorum  domina¬ 
tionem  novi  Persarum  imperii  robur  exceperat,  Sy¬ 
riam  que  et  Ciliciam  vastabant  Saporis  equites,  nec 
diu  illos  moraturi  erant  Tauri,  jam  non  una  via 
pervii ,  interjecti  objices.  Hac  aetate ,  Valeriano  et 
Gallieno  imperantibus,  semirutos  muros  propere  et 
festinanter  reparare  et  instaurare  undique  coepe¬ 
runt  urbes  et  vici,  (7T7i)^a?,  quibus  decora  majorum 
inscripta  legebantur,  raptim  corripientes ,  paratam 
materiem  qua  interrupti  aggeris  ruinas  sarcirent. 

legatus  sit  imperatoris  seu  civis  Ancyranus,  cujus  ministerio  jussum 
opus  confecerit  Caracalla.  Num  autem,  ante  Caracallam  et  Antoninorum 
aetate,  incurrerant  ultra  Halym  barbari  et  provinciam  expilaverant  urbes¬ 
que  in  periculum  adduxerant?  Et  hoc,  et  quod  infra  legitur,  jam  diu 
senatus,  id  est  decurionum  officium  interruptum  fuisse  et  decreta  omissa 
(ttiv  pouAOYpa9iav  ex  uoXXoO  xamAeX£tfJL[xevY)v),  haec  omnia  multo  recen- 
tiorem  aetatem  arguunt,  ita  ut  decretum  non  ad  tertii  saeculi  initium, 
sed  ad  finem  ablegare  non  dubitaverim. 

Adde  quod,  in  hac  omnium  rerum  confusione,  non 
externi  tantum  ,  sed  etiam  domestici  hostes  Tauro 
circumjacentes  Cilicise,  Cappadociae,  Galatiae  cam-  * 
pos  vexant  et  lacerant.  Praedonum  ista,  ut  ita  dicam, 
collegia,  quae  non  sine  longo  legionum  et  optimo¬ 
rum  ducum  labore  imperatores  eradicaverant  ex  in¬ 
viis  montibus,  quos  per  tot  saecula  velut  domici¬ 
lium  habuerant  latrones,  iterum,  pace  conturbata 
et  imminuta  legatorum  auctoritate,  coaluere  et  sal¬ 
tus  faucesque  Ciliciae  et  Isauriae  insedere.  Velim 
legas  apud  Zosimum  (I,  69)  ut.  Probo  imperante, 
Pamphyliam,  Lyciam,  Lycaoniam,  Isauriensis  latro, 
nomine  Lydius,  infestaret,  qui,  Cremna  potitus,  op¬ 
pidum  natura  et  arte  munitum  diu  contra  justi  exer¬ 
citus  arma  defendit,  nec  nisi  post  longi  temporis 
intervallum  per  proditionem  occisus  est.  Paucis 
ante  annis ,  Trebellianum ,  et  ipsum  natione  Isau¬ 
rum,  Cilices  et  Isauri  Imperatorem  et  Archipiratam 
renuntiaverant,  nec,  quanquam  Trebellianus  brevi 
a  legionibus  ex  JEgypto  advectis  fugatus  et  inter¬ 
fectus  fuerit,  ex  illo  tempore  unquam  bene  quieve¬ 
rat  Isauria. 

Sub  Claudio  tandem ,  Aureliano  et  Probo  ali¬ 
quantisper  respirare  et  reviviscere  visum  est  impe¬ 
rium,  ita  ut  timere  desinerent  urbes  Asiae  civilis- 
que  et  humanae  vitae  interruptum  tenorem  resume¬ 
rent.  Ad  hos  annos  libenter  retulerim  decretum, 
quod  Ancyrae  inventum  est,  quo  honoratur  vir,  cu- 

jus  periit  nomen,  ob  reparata  moenia  et  aedificia  va¬ 
ria,  ob  seriem  decretorum  senatus,  quae  jam  diu  in¬ 
termissa  negligebantur,  denuo  inceptam  et  in  ordi¬ 
nem  digestam  (1). 

Nec  ita  tantum  Galatae  praeteritarum  calamitatum 
vestigia  delere  conati  sunt,  sed  novum  sibi  quae¬ 
stum  circa  haec  tempora  sibi  comparavisse  Galatas  e 
scriptoribus  discimus.  Barbarorum ,  qui  undique 
per  fines  imperii^  praedae  inhiantes,  invaserunt,  ma¬ 
gnam  stragem,  ut  apud  omnes  constat,  et  in  Eu¬ 
ropa,  et  in  Asia  ediderunt  indefessi  et  invicti  duces', 
Claudius,  Aurelianus,  Probus,  et  eorum  legati  ad 
imperatorum  exemplar  compositi.  In  manus  legio¬ 
num  innumeri  captivi  ex  variis  gentibus  post  Clau¬ 
dii,  Aureliani  et  Probi  victorias  venere;  hos  emere 
et  toto  Oriente  vendere  coeperunt  Galatae,  ita  ut  ter¬ 
tio  et  quarto  post  Christum  saeculo  totum  hoc  ne¬ 
gotium  penes  Galatas  negotiatores  esset.  Quum  Ju¬ 
liano  suaderent  proximi,  «  ut  aggrederetur  propin¬ 
quos  Gothos  saepe  fallaces  et  perfidos,  hostes  quaerere 
se  meliores  aiebat;  illis  enim  sufficere  mercatores 
Galatas,  per  quos  ubique  sine  conditionis  discrimine 
venumdantur  (2).  »  Melius  placeret  nobis  si  alio 
modo  se  imperatorum,  contra  barbaros  fortiter 
depugnantium ,  conatibus  consociassent  Galatae ; 
qui  eorum  praeclara  facta  et  indomitum  olim  mor- 

(1)  C.  I.  Gr,,  4015. 

(2)  Amm.  Marcell.,  XII,  7,  Cf.  Claiidian.,  tn  Eutropium^  I,  59. 

tisque  contemptorem  animum  laudavimus ,  indi¬ 
gnamur,  quum  talis  mercaturae  et  quaestus  men¬ 
tione  eorum  historiae  ultimam  manum  imponimus. 

Non  enim  nobis  destinatum  est  eos  ultra  saecu¬ 
lum  quartum  sequi,  quum  per  tot  saecula  cum  Grae¬ 
cis  Romanisque  mixti,  patriorum  morum  et  insti¬ 
tutorum  jamdiu  obliti,  in  Graecarum,  Asiaticarum, 
iEgyptiacarum  (1)  religionum  ritus  et  communio¬ 
nem  admissi,  novam  deinde  fidem  cum  toto  Oriente 
amplexi,  nihil  jam,  ne  nomen  quidem^  servent,  et 
Constantini  Porphyrogenetae  tempore  in  Buccella¬ 
riorum  themate  comprehendantur.  Si  Divo  Hiero¬ 
nymo  credimus,  Galatae,  quarto  etiam  post  Chris¬ 
tum  saeculo,  Gallica  lingua  utebantur.  Notissima 
ejus  verba :  «Galatas,  excepto  sermone  Graeco ,  quo 
omnis  Oriens  loquitur,  propriam  linguam  eamdem 
paene  habere  quam  Treviros,  nec  referre  si  aliqua 
exinde  corruperint  (2)  » .  Unus  est  Hieronymus  qui 
linguam  Gallicam  in  Asia  usque  ad  tempus  fere  vi¬ 
cinum  nostrae  aetati ,  usque  ad  ipsum  medii  aevi  li¬ 
men  duravisse  affirmet.  Quod  ad  me  attinet,  Hie¬ 
ronymi  testimonio,  quum  unicum  sit,  et  ad  ejus 
auctoritatem  infirmandam  multa  concurrant ,  fidem 
adhibere  plane  recuso.  Ex  Strabone  discimus  vete¬ 
res  Asiae  Minoris  linguas ,  Lydiam  scilicet  et  Phry- 

(1)  In  titulo,  qui  circa  finem  secundi  P.  C.  saeculi  conscriptus  est,  jam 
cultores  habere  et  aras  Ancyrae  Jovem  Serapidem  videmus.  C.  I.  Gr., 
4042. 

1,2)  Hieron,  ProL  Comm.  II  in  Epist.  ad  Galatas. 

giam,  sua  jam  aetate  obsolevisse,  ita  ut  tota  hac  re¬ 
gione,  quae  intra  Sangarium  et  mare  erat,  nihil  nisi 
Graece  loquerentur  (1 ).  Quum  Graecus  sermo  linguas, 
quihus  tamen  loqui  solebat  plebs  urbica  et  pagana, 
semper  antiqui  sermonis  tenacissima,  nihilominus 
circa  initium  primi  post  Christum  saeculi  omnino 
ex  usu  expulerit,  difficile  credemus  septem  saecula 
in  Asia  duravisse  linguam  quam  loquerentur  pauca 
millia  hominum  ,  qui  tum.  in  Asia  consedissent 
quum  Graecus  sermo  ubique  dominari  coepisset,  qui¬ 
que  summo  studio  ad  exemplar  Graecorum  primo, 
mox  Romanorum,  ritus,  mores  et  vitam  suam  com¬ 
ponere  visi  sunt.  Apud  Galatas  non  habemus  rusti¬ 
cam  plebem,  solo  adfixam,  quae,  ut  vulgo  fit,  post¬ 
quam  urbium  incolae  et  proceres  vernaculam  lin¬ 
guam  jam  diu  dedidicerunt,  illam  constantissime 
per  multos  adhuc  annos  servet  ac  tueatur;  nisi  fal¬ 
limur,  post  suhactam  a  Leonorii  et  Lutarii  commi¬ 
litonibus  regionem  quae  Galatia  deinceps  ex  iis  dicta 
est,  maxima  pars  colonorum,  qui  in  hoc  tractu  so- 

4 

Ium  arabant  et  pecudes  pascebant,  Phrygio  et  Cap- 
padocico  sanguine  oriunda  erat.  Quod  ad  victores 
novosque  harum  provinciarum  dominos  attinet, 
mercenarios  milites  et  per  Asiam,  Syriam,  Graeciam, 
^Egyptum  sine  fine  hinc  et  illinc  excurrentes,  genus 
vitae  cui  consueverant  non  hoc  erat  quod  eos  patriae 


(1)  strabo,  XII,  4,  17. 

linguae  tenaces  efficeret.  Vidimus  Tiberii  tempore 
Gallica  hominum  nomina  ex  usu  excidere,  quum 
fere  jam  veteribus  rerum  nominibus  obsoletis,  ho¬ 
minum  nomina  linguae  ex  consuetudine  jam  diu 
evanidae  et  abolitae  superesse  soleant ;  vidimus ,  in 
titulis  secundi  p.  Chr.  saeculi,  vix  unum  nomen 
comparere  cui  Gallica  origo,  et  ea  quidem  non  sine 
dubitatione,  assignari  queat.  Adde  Hieronymum 
Galatiam  non  ipsum  invisisse  ut  videtur,  sed  rem 
ex  auditu  memorare,  et  quum  rei,  quae  parum  per 
se  verisimilis  est,  nullum  alium  testem  habeamus, 
videbimur,  ut  spero  equidem,  non  a  criticae  artis 
norma  aberrare ,  si  testimonio  ejus  omnem  fidem 
in  praesens  derogamus.  Potuit  haec  Hieronymus,  qui 
philologiae ,  ut  nos  dicimus ,  satis  rudis  esset ,  et 
multa,  quae  hodie  explosa  sunt  et  erroris  convicta, 
facile  admisit,  rem  hausisse  ex  antiquiore  libro,  et, 
quod  Strabonis  tempore  verum  erat,  in  suam  aeta¬ 
tem  ,  quum  lingua  Gallica  jam  diu  obsolevisset, 
transferre. 

Omnium  locorum,  omnium  Galatiae  urbium  et 
vicorum,  quorum  mentio  ad  nos  pervenit,  sive  apud 
scriptores ,  sive  in  Itinerariis  et  titulis  servatum , 
nomina  recensere  et  in  situm  singulorum  inquirere 
nobis  in  animo  destinatum  erat;  priusquam  autem 
huic  dissertatiunculae  finem  imponeremus,  in  nos¬ 
tras  manus  venit  opus  jam  supra  laudatum  :  His- 
ioire  des  Gaulois  d* Orient.  Quum  in  calce  libri  tota 

haec  de  provinciae  Galatiae  urbibus  et  vicis  disquisi¬ 
tio  ita  habita  sit  ut  nihil  plenius  et  melius  deside¬ 
rari  possit,  rem  actam  agere  noluimus,  et  operis 
propositi  partem  hanc  omisimus.  Satis  nobis  sit,  si 
de  limitibus  provinciae  Galatiae,  qualis  ab  Augusto 
usque  ad  Theodosium  fuit,  si  de  serie  ac  dignitate 
legatorum  ac  de  toto  administrationis  genere,  si  de 
conditione  provincialium  et  eorum  magistratibus  et 
sacerdotiis  aut  novum  aliquid  attulimus,  aut  res  ab 
aliis  allatas  partim  emendavimus,  partim  in  melio¬ 
rem  ordinem  digessimus 


Vidi  ac  perlegi, 

Lutetiae  Parisiorum,  in  Sorbona,  id.  octobr. 
ann.  M  DGCC  LXVI, 

Facultatis  Litterarum  in  Academia 
Parisiensi  Decanus^ 

PATIN. 


Typis  mandetur : 
Academide  Parisiensis  Rector, 
A.  MOURIER. 

N.  B.  —  Majusculis  scripta  sunt  nomina  legatorum  Galatiae. 


A 

Adiatorix,  29. 

.(Elius  Macedo,  157. 

Afrinus,  92-93. 

Agonothetae,  150, 

Agoranomia,  149. 

Aiorix,  22. 

Albiorix  Ateporigis  filius,  80. 
Alfius  (P.)  Maximus,  131. 
Amyntas,  30-32. 

Ancyra  metropolis  Galatiae,  145 ; 
plurimos  titulos  latinos  habet,!  46; 
ejus  muri  Caracallae  jussu  instau¬ 
rati,  165. 

Antiochia;  colonia  Caesarea,  144. 
Antipater  Derbetes,  31. 

Apollonia  Pisidiae,  39. 

Archontes,  149, 

’A<Tta;,  151-152. 

Apxtspeu;  toO  xoivoO  xmv  raXaTtov,153; 

ai  apxispoauvai,  154. 

Armenia  minor,  Galatiae  aliquan- 
diu  annexa,  54-56. 

Arsacius,  sub  Juliano  summus  Ga¬ 
latiae  sacerdos,  155. 

Asiarcha,  150-151. 

Asmrli-Kdia  (vicus),  19. 
Astynomia,  149. 

Ateporix,  29. 

Attalus  I,  6-8. 


Attalus  II,  20. 

Attides,  20. 

Aufidius  Coresinus  Marcellus. 
122-123. 

Augusteum  Apolloniense,  39-42. 

—  Ancyranum,  75-77. 

Axius  (L.)  Naso,  91. 

B 

Bellicius,  (L.)  Sollers,  107-160. . 

Bithynia-Pontus,  50,  n.  I ;  52. 

Blukion,  28. 

Bogodiatorus,  29. 

Brogitarus,  28. 

G 

C.ELIUS  (D.)Balbinus,  53,  121-122. 

Caelius  (L.)  Festus,  proconsul  Ponti 
et  Bithyniae,  Caracalla  imperante, 
135. 

C^SENNius  (A.)  Gallus,  57,  58; 
101-106. 

Calpurnius  Asprenas,  Galatiam 
ac  Pamphyliam  regit,  97. 

Cappadocia,  aliquandiu  cum  Gala¬ 
tia  conjuncta,  56-59;  a  Galatia 
post  Trajanum  constanter  disjecta, 
59-61 ;  legiones  et  consularem  le¬ 
gatum  accipit,  98. 

Castor,  30,  n.  3. 

—  Saocandarius,  27. 

Clitae,  gens  barbara  Ciliciae  Asperae, 
97. 

Commentarienses  legati,  138. 

Commune  Galatarum,  77,  142. 

Commune  Lycaonum,  143. 

Contzen  (L^opold),  ejus  opus  cui  ti¬ 
tulus  :  Die  Wanderungen  der 

.  Kelten,  I,  n.  1. 

Cremna ,  colonia  lulia  Augusta 
Felix,  144. 

D 

Dejotarus,  24-28. 

—  filius,  27-28. 

Drunaemetum;  19. 

Dyteutes,  29. 

E 

Epocha  Galatiae,  35 ; 

—  Gangrae  et  Andrapae,  50,  n.  4; 

—  urbium  Ponti  Polemoniaci,  53, 

n.  2. 

'ESvy)  (toc  xpia),  3,  n.  1. 

’Ev  TzoLai  TrpwTOi;,  157. 

Eumenes,  II,  8-15;  20-22. 

Exploratiori  archeologique  de  la 
Galatie,  de  la  etc.,  10, 

n.  1. 

F 

Fabius  (L.)  Cilo  Septiminus  Ca¬ 
unius  Acilianus  Lepidus  Ful- 
CINIANUS,  117-118. 

Fabius  (L.)  Valerianus,  Galatiae  le¬ 
gatus  in  conficto  titulo,  136. 

Flaminius  (C.),  Severus,  scriba, 
138-139. 

Flavius  (T.)  Gaianus,  157. 

Fulvius  (L.)  Rusticus  ^Emilianus, 
119-121.  Fulviorum  iEmiliano- 
norum  stemma,  121 ,  n.  1 . 


G 

Galatae  consistentes  in  Dacia,  160- 
162  ;  —  lenones,  167. 

Galatarchia,  Galatarcha,  150-156. 

Galatia,  quibus  ex  tractibus  Asiae 
conflata  sit ,  5.  Cur  Galatia  a  Ro¬ 
manis  ita  nuncupata  fuerit,  33-35. 
Quam  late  provincia  patuerit,  36- 
37.  Sub  Arcadio  in  duas  provin¬ 
cias  divisa,  Galatiam  I,  Gala¬ 
tiam  II  aut  Salutarem,  63-64  ; 
an  credendum  sit  Gallicam  lin¬ 
guam  in  Galatia  quarto  etiam  p. 
Chr.  saeculo  fuisse  in  usu,  168- 
170. 

Gallo-Graecia,  34. 

Gerrne  colonia,  143-144. 

Gladiatores  quam  accepti  tuerint 
Galatis,  85. 

H 

Helladarcha,  149. 

Hieronymus  (Divus),  168-170, 

Homonadenses  devicti  a  L,  Sulpi¬ 
cio  Quirinio,  72-74. 

I 

Iconium ,  62 ,  n.  2  ;  —  colonia 
Claudia,  144. 

Tepoupyol  (ol),  131. 

'lEpotpdvTYi?,  150. 

Index  rerum  ab  Augusto  gestarum, 
39-42. 

Instituta  Galaticae  reipublicse,  se¬ 
cundum  Strabonem,  16. 

Irenarcha,  149. 

Isauria,  Galatiae  adjuncta,  42-46. 

—  post  Diocletianum,  62-64;  Isau- 
rienses  latrones,  166. 

IuLius  (Ti.)  .Candidus  Marius 
Celsus,  106-107. 

lulius  (A.)  Quadratus^  Cappadociae 
legatus,  110< 

IULius  Saturninus,  126. 

IuLius  (C.)  Scapula,  114  115. 

lulius  Senecio,  procurator  Galatiae, 
53,  n.  1. 

lupiter  Tavianus,  161-163. 

lUVENTIUS  (P.)  GeLSUS,  115. 

K 

Kurdes;  les  Kurdes  de  rHimaneh, 
11,  n.  2. 

L 

Lana  Galatica,  81-82. 

Lapis  nigellus,  21. 

Larcius  (A.)  Macedo,  113-114. 

Legati  legatorum,  60,  n.  1. 

—  juridici,  60,  n.  1. 

Legio  XII  Fulminata  in  Galatia,  160. 

Lollius  (M.)  M.  filius,  primus  Ga¬ 
latiae  legatus,  68-72. 

Ludi  Ancyrani  quinquennales  in 
honorem  Augusti,  77-78. 

Luynes  (de),  30,  n.  1. 

Lycaonia,  Galatiae  provinciae  maxi¬ 
mam  partem  adjuncta,  37-38; 
tetrarchia  ex  Lycaonia,  38,  n.  1. 
—  post  Diocletianum,  62-64. 

M 

Manlius  (Cn.)  Vulso,  ejus  in  Gala¬ 
tas  expeditio,  8-14, 

Memnon,  scriptor,  5, 

n.  1. 

Minutius  Florentius,  127. 

Mithridates  Eupator,  24. 

—  Pergamenus,  29. 

Mommsen  {Th.),  Res  Gestae  divi  Au¬ 
gusti,  40,  n.  2.  Su7'  les  provinces 
romaines  et  les  listes  qui  nous  en 
sont  parvenues,  62-63.  De  P.  Sul¬ 
picii  Quirinii  titulo^  73. 

Mordtmann,  Gordium  Pessinus,  Si- 
vri  Hissar,  9,  n.  2;  tituli  Pessi¬ 
nuntii  ah  eo  inventi  et  editi,  20. 


Municipales  magistratus  urbium 
Galatiae,  147-150. 

Municipalia  sacerdotia,  150. 

N 

Nefez-Keui,  12,  163. 

Neimheid,  17,  n.  1. 

Neratius  (M.)  Pansa,  57-58,  100- 
101. 

Nomina  Gallica  quo  tempore  obso¬ 
leverint,  97-90. 

o 

Oluburlu,  39. 

P 

Pamphylia,  aliquando  Galatiae  ad¬ 
juncta,  saepius  Lyciae,  49-50. 

Paphlagonia  sub  Galatiae  legato, 
50;  —  post  Diocletianum,  62-64. 

Parlais;  colonia  lulia  Augusta.  144. 

Paulus  apostolus,  ejus  per  Galatiam 
iter  et  ad  Galatas  epistola,  43-46. 

Peion,  28. 

Pergameni  reges,  eorum  adversus 
Galatas  bella,  6-15. 

Pessinus,  ejus  templum  et  sacer¬ 
dotes,  20-23. 

Petronius  (L.)  Verus,  125-126. 

Phrygia;  particula  Phrygiae  Gala¬ 
tiae  accensa,  46-48. 

Phylarcha,  149. 

Pisidia,  Galatiae  adjuncta,  38-39.  — 
post  Diocletianum,  62. 

Plotius  (P.)  Romanus,  116-117. 

Pompeius  (Cn.)  Collega,  99-100. 

Pomponius  (T.)  Bassus,  59,  lio- 
112. 

Pomponius  Secundianus,  126. 

Pontus  Galaticus,  51.  —  Polemo¬ 
niacus  ,  51-52;  Galatiae  legato 
subditi,  52-54.  —  post  Diocletia¬ 
num,  62-64. 

Procuratores  Galatiae,  137  138;  — 

rationum  privatarum,  familiarum 
gladiatorum,  vigesimae  heredita¬ 
tum,  138. 

Pupius  (L.)  Praesens,  procurator 
Galatiae,  37. 

Pylamenes,  Amyntae  regis  filius, 
78-79. 

R 

Renier  (L.),  90,  n.  1. 

Robiou  (Felix),  Histoire  des  Gaulois 
dOrient,  1,  n.  1;  9,  n.  4. 

Rutilius  Fronto  {?),  133. 

s 

Sacerdos  Gereris,  150. 

Sacerdotia  municipalia,  150;  sum¬ 
mum  sacerdotium  Galatiae,  150- 
155. 

Sagalassus,  38 ;  —  libera  et  socia 
civitas,  143. 

Saulcy  (de),  29,  n,  4. 

Scriba,  138-139; 

SeSaaTYivOi,  75. 

£e6aa'T09avnr]g,  SeSaaTOfavTi?,  150. 

Selge,  39. 

Severus  (Ti.),  158. 

Sivri-Hissar,  20. 

Sulpicius  (L.)  Quirinus  Syriae  lega¬ 
tus,  72. 

Sultan-Dagh,  48. 


T 

Tabularius  provinciae,  138. 

Tagia?  149. 

Tavium,  12,  83,  163. 

Tectosages,  3,  4,  14,  84. 

Termessus,  libera  et  socia  civitas, 
143. 

Tetrarcha,  tetrarchia,  18,  n.  2. 
Theodotus  Tyrannus,  158. 
Tolistobogi,  3,  4, 14,  84. 

Tribus  Ancyranae,  148. 

Trocmi,  3,  4,  14,  83. 

V 

Valerius  (M.)  Italus  (?),  123. 
Veranius  (Q.),  legatus  in  Cappado¬ 
ciam  extra  ordinem  missus,  56, 

n,  3. 

Vespasianus,  54,  56,  57. 

Vianiarius  (Q.),  162, 

Viarum  in  Asia  Minore  instauratio, 
102-105. 

Yio;  TV);  ©uXnc,  149. 

w 

Waddington,  Me'langes  de  numis¬ 
matique  et  de  philologie,  9,  n.  3; 
—  titulum  ineditum  communica¬ 
vit,  91.  Cf.  92,  n.  2;  75,  n.  1;101. 

